
MATEMATICA 
SI PRODUCTIA 


Într-una din zilele trecute, redactorul nostru lon Văduva a 
solicitat tovarăşului academician profesor Grigore Moisil un 
interviu privind problemele cercetării matematice actuale şi 
legătura lor directă cu producția, cu cerințele economiei noas- 
tre în anii cincinalului. 

Întrebare: Trăim într-o epocă care cunoaşte o impetuoasă 
revoluție tehnică-științifică. Nici o economie națională nu 
poate să se dezvolte fără introducerea în producție a celor mai 
noi cuceriri. Pornind de la acest punct de vedere, vă rugăm să 
ne spuneți pe scurt care sînt coordonatele principale ale politicii 
economice a partidului și guvernului nostru pe linia legării 
tot mai strînse a producției de știință. 

Răspuns: Politica economică a partidului nostru în privința 
activității de cercetare științifică a fost clar definită în expunerea 
făcută de tovarășul Nicolae Ceaușescu în fața Marii Adunări 
Naţionale în ziua de 20 decembrie 1965: «A subaprecia în aceste 
condiţii rolul științei, a nu depune eforturi susținute pentru 
stăpînirea marilor ei cuceriri, a nu te strădui să mergi în ritm cu 
progresul științei secolului nostru înseamnă a te condamna 
cu bună ştiinţă la stagnare și înapoiere cu repercusiuni serioase 
asupra dezvoltării societății pentru o lungă perioadă de timp. 
Aceasta aduce daune intereselor poporului, asigurării indepen- 
denţei și suveranității naţionale». 

Consiliul Naţional al Cercetării Științifice, creat pentru a 
coordona activitatea ştiinţifică în țara noastră a elaborat pla- 
nul unitar al cercetării științifice pe perioada 1966—1970 și 
elaborează acum planul de perspectivă. Această muncă este 
de deosebită importanţă și va avea urmări incontestabile în 
dezvoltarea tehnicii noastre în anii cincinalului. 


Întrebare: Cum concepeți legătura între cercetarea funda- 
mentală și cea aplicativă? 

Răspuns: În zilele noastse știința a devenit o importantă forță 
de producție a societății. Şi înainte vreme tehnica utiliza rezul- 
tatele la care se ajunsese cercetind legile naturii fără nici un 
scop de imediată aplicare, așa-zisele cercetări fundamentale, 
sau, cu un altfel de scop, așa-zisele cercetări orientate. Pina 
nu demult însă cercetările fundamentale nu se aplicau în prac- 
tică decit după o trecere de mai mulți zeci de ani, chiar de sute 
de ani. De pildă, cunoștințele elenilor antici asupra elipsei nu 
au început să fie întrebuințate de ingineri (elipsa de inerție, 
elipsa tensiunilor etc.) decit de mai puțin de un secol, deci 
2 000 de ani ele nu au fost materializate. 

Astăzi cercetările fundamentale sînt adeseori întrebuințate 
imediat în industrie. Timpul care a trecut de la descoperirea 
tranzistorilor la întrebuințarea lor e mai scurt decit cîteva 
decenii. Acum o jumătate de veac, diferitele mari întreprinderi 
industriale aveau laboratoarele lor si institutele lor de cercetare. 
Un exemplu demn de a fi cunoscut e acela al Uzinelor «Skoda», 
care posedau un institut foarte mare de matematici. Totuși 
în acele institute existente pe lingă marile întreprinderi se între- 
buințau în scopul practicii bine definite cunoștințe teoretice 
abstracte obținute la catedrele universitare. Astăzi situația 
în această direcție este cu totul alta. În chiar procesul de proiec- 
tare se pot ivi probleme fundamentale care nu pot fi rezolvate 
în cadrul unei cercetări orientate, ci numai la institutele de 
cercetări sau la catedrele universitare. Aceasta cere crearea 
unui tip nou de relații între cercetătorii care lucrează asupra 
problemelor fundamentale și cei care lucrează în domeniul de 

Studiul fotografic in lumină polarizată a 
diferitelor piese din material plastic. pune 
in evidență inegalitatea de tensiune în inte- 
riorul materialului, ajutind la descoperirea 
eventualelor defecte. Citiţi la pag. 10. 


cercetare aplicată. 

Întrebare: Legăturile dintre ştiinţă şi producție, după cum 
reiese si din cele spuse de dv., sînt la ora actuală mult mai 
complexe. fata chiar de acelea care existau acum jumătate de 
secol. Ţinind seama deci tocmai de acest lucru calitativ nou 
intervenit în interacțiunea dintre știință și producție vă rugăm să 
ne spuneți în ce măsură se reflectă acest fenomen nou în planul 
unitar al cercetării științifice, în general, și, în special, în ceea 
ce priveşte științele matematicii. 

Răspuns: Acesta este spiritul în care s-au organizat atit 
programul unitar, cît si programul de perspectivă. Comisiile 
de specialitate au lucrat într-o strînsă colaborare. În acest 
sens, vă voi da un exemplu edificator. Una din problemele de o 
deosebită importanță pentru economia naţională este problema 
calculatoarelor electronice. Această problemă multiplă cons- 
tă, pe de o parte, din problema construcției în producţia de serie, 
la noi în țară, a calculatoarelor de tip mic, ce au fost deja con- 
struite ca prototipuri, iar pe de altă parte, în problema de cerce- 
tare şi realizare într-un viitor cît mai apropiat a calculatoarelor 
de tip mediu. Dar problema construcției calculatoarelor 
nu este singura problema ridicată de necesitățile dezvoltării 
industriei. O altă problemă urgentă este cea a utilizării acestor 
calculatoare în tehnică și economie. Trebuie precizat de la 
început că utilizarea calculatoarelor în tehnică sau în economie 
nu se face de către ingineri, respectiv economiști, ci de colective 
mixte de mare capacitate, care trebuie să conțină și un număr 
mare de matematicieni. 

E important de subliniat că ramurile cele mai noi si abstracte 
ale matematicii trebuie să facă parte din cunoştinţele acelora 
care lucrează la calculatoarele electronice. Ca atare, e nevoie 
de un număr mare de matematicieni care să aibă o formaţie 
universitară, în special pe linia însușirii matematicilor abs- 
tracte, adică care să cunoască în adincime algebra modernă 
şi logica matematică și care să conceapă toate celelalte ramuri 
în sensul modern abstract, axiomatizat și formalizat. 

Numai un astfel de matematician poate fi folositor centrelor 
de calcul și economiei naționale. Acești matematicieni tre- 
buie să colaboreze cu inginerii si economiștii pentru rezolva- 
rea problemelor de proiectare și de planificare. Inginerul şi 
economistul trebuie să cunoască procesele tehnologice şi 
tehnica proiectării, pe de o parte, și problemele economice, 
pe de altă parte. Ei trebuie să colaboreze cu matematicienii 
centrelor de calcul al căror rol este de a formaliza problemele 
pentru a le putea supune mașinii. Este de subliniat faptul că o 
mașină de calcul electronică digitală nu poate rezolva direct 
problemele strict matematic, ținind seama de teoria matematică 
a confirmării, aspect modern al problemelor logicii şi inducției. 
Această temă însă face parte din cercetarea, azi în curs, dar 
pentru a cărei aplicare trebuie să ne mulțumim să supunem 
mașinii problemele strict formalizate pentru care se poate 
elabora ceea ce se cheamă un algoritm de rezolvare. 

Consiliul Naţional al Cercetării Ştiinţifice a abordat problema 
calculatoarelor electronice la care lucrează în colective mixte 
compuse din matematicieni, fizicieni, constructori de mașini 
de calcul electronice, utilizatori ai mașinilor de calcul electro- 
nice, ingineri și economiști. Această muncă colectivă sperăm 
că va da rezultate pentru economia națională. 


Dezvoltarea metalurgiei în ultimii ani poate fi asemuită cu 
o spirală în plină desfășurare. Inelele ei cuprind şi anexează 
tot mai multe si noi domenii; găsim aici deopotrivă folosirea 
unor metode neobișnuite pentru extragerea metalului din 
diferite minereuri, transformarea giganților metalurgiei în com- 
binate complexe pentru produse chimice, aplicarea tot mai 
largă a tehnicii exploziilor și a vidului, a izotopilor radioactivi, 
a noilor metode de încălzire și de răcire. Multe din descoperirile 
metalurgiştilor au depășit limitele acestei ramuri și sînt apli- 
cate pe o scară largă în cadrul economiei naţionale. În sprijinul 
metalurgiştilor, mergind pe urmele lor și totodată ghidindu-le 
pașii înainte, au venit electroniștii și matematicienii... 

Plecind de la studiul proceselor care se petrec la temperaturi 
înalte pe grătarele fabricilor de aglomerare, în adincul cup- 
toarelor sau între valțurile puternice ale laminoarelor, matemati- 
cienii au încercat și încearcă în continuare să cuprindă cît 
mai complet în limbajul cifrelor prefacerile complicate fizice 
și chimice care duc la transformarea în etape succesive a mine- 
reului de fier, intrat pe poarta uzinei, în oţelul de diferite profile 
ce ia drumul șantierelor de construcție si al fabricilor pentru 
a da naștere la clădiri, utilaje sau mașini. 

Preluînd ștafeta purtată de matematicieni, inginerii și teh- 
nicienii din automatică au reușit să construiască aparate și 
mașini complexe în măsură nu numai să rezolve ecuațiile mate- 
matice, dar totodată să comande alte mașini si să conducă 
prin intermediul lor fenomenele, în așa fel încît între numeroa- 
sele mărimi caracteristice ale proceselor, temperaturi, presiuni, 
debite etc., să se mențină relațiile formulate de matematicieni 
ca fiind de natură să conducă la un produs de calitate optimă, 
economic și în cantitatea dorită. 


CE ESTE UN MODEL MATEMATIC? 


Ne amintim cu toții de problemele simple pe care le rezol- 
vam pe băncile școlii în primii ani de studiu. Exprimarea sub 
formă matematică a relațiilor de interdependenţă care există 
între viteza automobilului și timpul necesar pentru a parcurge 
o anumită distanță constituia nu numai rezolvarea uneia din 
acele probleme, ci si modelul matematic al deplasării corpului 
respectiv. În sens larg, se poate spune că orice exprimare 
matematică a unui caz concret constituie un model matematic. 
Denumirea de model adoptată pentru formularea matematică 
a relației dintre anumite mărimi se explică prin faptul că, ase- 
menea modelelor obişnuite, modelul matematic reproduce 
principalele caracteristici ale fenomenului, putind fi studiat 
ca atare. Foarte frecvent aceste caracteristici variază în timp 
în funcție. de alte mărimi, modelul matematic devine tot mai 
complicat, fiind necesară pentru reproducerea lui expresii 
matematice tot mai ample si mașini de calculat perfecționate. 

MATEMATIC 


PREȚIOS AL SIDERURGIEI 


MODELUL MATEMATIC AL FURNALULUI 


Deși furnalul are, ca producător de fontă, un important 
trecut în urma sa, cunoașterea prefacerilor chimice și fizice 
care însoțesc transformarea minereului de fier în fontă este 
încă imperfectă. Aceasta se datorează faptului că funcționarea 
furnalului este influențată de multe mărimi a căror variație si 
interdependenţă nu sînt ușor de urmărit. Pentru a face noi pași 
înainte pe calea automatizării proceselor din furnal este nece- 
sar însă ca prefacerile din interiorul său să poată fi formulate 
matematic, oricît de complicat ar fi acest lucru. 

Recent s-au făcut importante progrese în stabilirea mode- 
lului matematic al furnalului. Primul pas a fost precizarea 
celor mai importante mărimi caracteristice pentru funcţionarea 
furnalului; al doilea pas a fost stabilirea relațiilor existente 
între unele din ele. Odată stabilite, chiar sub o formă simpli- 
ficată, toate aceste relații au fost grupate într-o ordine suc- 
cesivă, astfel ca mărimile calculate într-o etapă anterioară 
să servească drept mărimi certe pentru etapa ulterioară. 

În esență, modelul matematic al furnalului cuprinde un 
bilanț al materiilor prime și al schimburilor de căldură. Pe 
această bază se dezvoltă calculul caracteristicilor de funcțio- 
nare, tinind seama de condiţiile concrete de exploatare si de 
caracteristicile constructive (diametru, înălțime, volum etc.) 
ale furnalului. 

Procesele care se desfășoară pe verticală în furnal, de la 
introducerea încărcăturii de minereu de fier, cocs și fondanți 
prin partea de sus și pina la evacuarea fontei lichide și a zgurii, 
sînt deosebit de complicate, iar mărimile care caracterizează 
mersul furnalului — temperaturi, presiuni sau compoziția chi- 
mică — la diferite nivele ale acestuia sînt numeroase. De aceea, 
interdependențţa între diferitele mărimi a fost stabilită separat 
pentru diferitele zone ale furnalului. 

Ceea ce se vede dinafară nu ne dă decit o imagine neesenți- 
ală asupra proceselor din interiorul unui furnal. Vedem că 
șarjele de minereu aglomerat, cocs și var sînt deșertate în 
partea de sus a furnalului într-o anumită ritmicitate și proporţie; 
aerul încălzit, gazul combustibil — uneori umiditatea și oxi- 
genul — sînt insuflate prin şarjă cu o cadență și proporție 
variabilă, iar din cînd în cînd fonta topită este evacuată din 
creuzetul furnalului. 

Cu ajutorul a cîtorva mii de relații matematice, diferitele 
procese termice, fizice si chimice care însoțesc transformarea 
minereului de fier în fontă sînt legate între ele. 

Pe baza acestor relaţii — care iau forme de ecuații — se 
poate stabili comportarea furnalului în anumite condiţii, iar 
prin calculele efectuate pe baza lor se poate obține o indicație 
asupra efectului diferitelor măsuri posibile pe care maistrul 
furnalist le poate lua: modificarea temperaturii, compoziției 
și volumului de aer cald suflat în furnal, a compoziției încăr- 
căturii etc. 

Întreaga construcție a modelului arată că mărimile caracte- 
ristice ale procesului sînt supuse variațiilor și depind de o 
serie de mărimi care la rîndul lor sînt în funcţie de un mare 
număr de factori interni sau externi. 

Pentru ca modelul matematic să poată răspunde tuturor 
cerințelor legate de conducerea optimă a furnalului, el trebuie 
să fie verificat în practică. 


MODELUL MATEMATIC AL ELABORĂRII OȚELULUI 
ÎN CONVERTIZOARE 


În noile oțelării, procedeul elaborării oțelului în converti- 
zoare se răspindește pe scară tot mai largă și tinde să ia locul 
cuptoarelor Martin. Fonta provenită de la furnal, avind un 
procent de carbon de peste 1,7%, este introdusă în convertizor, 
unde vine în contact cu oxigenul pur, insuflat printr-o lance 
deasupra băii metalice. La temperatura ridicată provocată 
de reacția dintre carbonul din fontă și oxigenul insuflat, impu- 
ritățile din structura fontei: fosfor, mangan, siliciu etc., sînt 

arse şi eliminate în zgură, iar metalul topit se transformă în 
mai puțin de 1/2 oră în oţel, avind un procent de carbon sub 1,7%. 

Modelul matematic al procesului care cuprinde ecuaţii ma- 
tematice de control și exprimă condiţiile necesare pentru a se 
ajunge la un conţinut anumit de carbon determină: cantitatea 
de var ars introdusă în convertizor pentru a se reduce conti- 
nutul de fosfor din oțel pînă la limita dorită, cantitatea de mi- 
nereu de fier introdus în baia metalică pentru a se obține tem- 
peratura necesară, feroaliajele necesare pentru afinarea în 
continuare a oțelului etc. 

La un loc, ecuațiile modelului matematic asigură, cu aju- 
torul calculatoarelor electronice, controlul compoziției băii 
metalice și desfășurarea optimă a procesului din interiorul 
convertizorului. 

Odată precizat modelul matematic al schimburilor de căl- 
dură și prefacerilor chimice care se produc în adincurile furna- 
lului sau convertizorului, mașina electronică de calcul este 
în măsură să stabilească cu ușurință, asemenea unei bune 
gospodine, «ce mai lipsește» pentru ca funcţionarea cuptoru- 
lui respectiv să fie perfectă. 

Aparatele de măsurare, amplasate în diferite puncte ale 
agregatului, transmit calculatorului electronic, sub formă de 
impulsuri electrice, valoarea mărimilor caracteristice. Aceste 
valori sînt introduse de calculator în ecuațiile modelului ma- 
tematic al procesului din convertizor. Pe baza acestui model 
calculatorul stabilește rapid, conform programului, mărimile 
necunoscute. Dacă mărimea cunoscută constă în compoziția 
chimică a materialelor si dacă această mărime variază, calcu- 
latorul poate, de pildă, să comande variația corespunzătoare 
a debitului de oxigen insuflat în convertizor, astfel încît cali- 
tatea oțelului să nu sufere. 

Oţelăriile construite în ultimii ani sînt în general dotate cu 
convertizoare, agregate care se pretează mult mai bine la 
automatizarea procesului decît cuptoarele Martin. Ca atare, 
noile oțelării sînt în numeroase cazuri echipate cu calculatoare 
electronice care permit reglarea desfășurării procesului în 
interiorul convertizorului, în funcție de materiile prime folosite 
si de calitatea de oțel care trebuie obținută. 

Traduciînd în viață indicaţiile partidului, în ce privește folo- 
sirea pe scară tot mai largă a mijloacelor moderne de calcul 
și de înzestrare a economiei cu calculatoare electronice, 
la oțelăria în curs de construcţie la Combinatul siderurgic 
«Gheorghe Gheorghiu-Dej» de la Galaţi, dotată cu converti- 
zoare cu insuflare de oxigen, sînt prevăzute calculatoare 
electronice care vor prelua în mare măsură munca operatoru- 
lui, ridicînd-o la un grad de precizie și de promptitudine pe 
care acesta nu-l poate dobindi. Această «prelungire» a inte- 
ligenței omenești se reflectă, între altele, prin posibilitatea 
de a predetermina în mod sigur calitatea și sortimentul produ- 
selor siderurgice, compoziţia lor chimică, structura lor internă 
şi proprietăţile lor mecanice, eliminind în mare măsură și chiar 
reducind la zero rebuturile. ; 

Economiile realizate în acest fel compensează costul ridicat 
al calculatoarelor electronice si justifică economic extinde- 
rea pe scară tot mai largă a calculatorului matematic și a teh- 
nicii electronice în siderurgie. Colaborarea fructuoasă între 
siderurgisti, matematicieni si electronisti a permis sa se reali- 
zeze progrese importante în stabilirea modelelor matematice 
ale proceselor din siderurgie, condiție principală pentru a se 
putea trece la automatizarea complexă a funcționării agrega- 
telor siderurgice. 

Deşi relațiile matematice propuse pînă în prezent au încă 
un caracter simplificator fata de complexitatea fenomenelor 
reale, sîntem incredintati că în viitorul apropiat matematica 
şi automatizarea vor pătrunde tot mai profund în intimitatea 
proceselor care se desfăşoară în adîncul cuptoarelor. 


ANOTIMPUL ALB 


Conf. univ. VALERIA VELCEA 


Zidul impunător al Bucegilor, cu contraforturi greoaie, tăiate 
adinc de ape, desfăşurat sub forma unei potcoave, include măreția 
unui peisaj neintrecut. Stinci solitare, modelate de dalta celui mai 
iscusit artist — «natura» —, ace de piatră care săgetează azurul 
boltei, ape repezi ce sar grăbite peste pragurile mohorite ale rocilor, 
faldurile veşmintului veșnic verde al pădurilor de conifere, plaiurile 
care cad cind domol, cind abrupt către Ialomiţa sint numai citeva 
dintre imaginile care te întimpină la primii paşi în ascensiunea acestui 
masiv. 

Dominind valea ingustă a Prahovei, depresiunea însorită a obir- 
șiei prahovene, culoarul vălurit Bran-Rucăr sau marea impietrită 
a Subcarpaților, Bucegii — pe drept cuvint plăsmuire de stincă și 
apă — par să amintească măreția de odinioară a cetăților medievale. 
Soclul rigid de piatră a fost sfredelit de forța apei, astfel incit din 
masa dură a rocii au fost decupate nuclee inalte, izolate unele de 
altele. Dispuse la periferia potcoavei de piatră, virfurile cele mai 
înalte trădează desfăşurarea pe care o are cuta mare sinclinală a 
Bucegilor, brăzdată aproximativ in partea centrală de lalomiţa şi cu 
marginile ridicate la peste 2 000 m către est și vest. lată de ce au 
putut să reziste aici, unde stratele sint puternic înălțate; virfurile 
cele mai mari. din est sint:Omul — 2507 m, Coştila — 2 490 m, 
Caraiman — 2 384 m, Jepii Mici — 2 143 m, Jepii Mari — 2 071 m, 
Piatra Arsă — 2 001 m, Furnica — 2 103 m, Virful cu Dor — 2 030 m 
și Vinturişu — 1 851 m; iar în vest, Doamnele — 2 401 m, Bătrina 
— 2 189 m, Colţii Țapului — 2 183 m, Tătarul — 1 998 m, Deleanu — 
1895 m si Zănoaga — 1 703 m. 

Pe drumul apelor s-au deschis porțile de acces către masiv, dar 
ele au fost insuficiente; cu timpuh poteci inguste și anevoioase au 
urcat direct către virfuri, învingind inospitalitatea versanților. Azi, 
mai mult ca oricare altă zonă montană din țară, Bucegii sint străbă- 


tuti de poteci şi de numeroase drumuri in lungul cărora gazdele : 


binevoitoare, cabanele, așteaptă mereu noi oaspeți. 

„„„Mereu mai sus, către virfuri, în tot timpul anului, potecile Buce- 
gilor simt greutatea pașilor. Dar care poate fi atracția eforturilor 
depuse? Nu este oare aici enigma muntelui? De jos, din Valea 
Prahovei, din culoarul Branului sau de la Predeal, o dantelă de piatră, 
împodobită cu firicelele argintii ale apelor sau cu mantia verde a 
pădurilor, pare să trădeze, încă de la început de drum, frumusețea 
unui peisaj neintrecut. După primii pași, care ne despart de ghirlanda 
așezărilor adăpostite în vale, potecile se cufundă în negura brazilor, 


ici şi colo, printre desișuri de tulpini, și-a făcut drum de sus cite 
un bloc de piatră care n-a mai rezistat atacului; piraie zglobii între- 
rup liniştea pădurii, asociindu-se cu şuierul vintului, amintind acor- 
durile grave ale simfoniei naturii. Cu cit ciștigăm in înălțime, 
perdeaua acelor de brad se dă la o parte, descoperind priveliști noi. 
Contrastul apare evident intre fundul văilor, unde coloane înalte 
vor parcă să depășească cadrul văii, trădind viața care pulsează aici, 
si înălțimile dăltuite în stinci golașe, care se ridică brusc deasupra 
noastră. Mai sus, către înălțimi, potecile se unduiesc cu greutate 
pe versant, asaltind muntele. Simti tot mai arzătoare dorința de a 
ajunge sus, de unde privirilor li se deschid privelişti noi. Blocurile 
de piatră rostogolite si măcinate de versanţi fac adevăratul joc al 
echilibrului, cedind cu ușurință la cel mai mic atac. Aşa ne explicăm 
cum a cedat acest zid impunător de piatră din care au rămas, în semn 
de nesupunere, coloane si ace de piatră. Prin acest haos de stinci 
pe versanții Caraimanului si ai Jepilor, Pietrei Arse sau Virfului cu 
Dor, calea de acces către zona înaltă a Bucegilor este mai ușoară. 

Ajunşi sus, un păienjeniș de poteci, cind ascunse printre jnepeni, 
cind la adăpostul versanților, cind libere, şerpuind agale pe versanti, 
se deschid înaintea ochilor. Dar pe care s-o alegi? Pe cea care se 
pierde în nori, probabil către Virful cu Dor? Pe cea care  sfirşește în 
peticul de zăpadă de la Babe ? Sau pe cea care coboară către pădurea 
deasă de pe Ialomiţa ? Suite de tablouri în care gama culorilor inregis- 
trează o varietate infinită constituie cea mai desăvirşită galerie de 
artă a naturii, care-şi schimbă capodoperele în fiecare anotimp. 

Poate că și acest decor al iernii a inspirat penelul lui Grigorescu, 
care cu multă subtilitate i-a prins nuanțele cele mai fine. 


Anotimpul alb în Bucegi cucerește cu ușurință fiecare treaptă 
a muntelui, coborind fără nici o piedică pina in fundul văilor, 
unde, la adăpostul versanților, zăpada persistă pina tirziu, în luna 
lui cuptor. Sus, la Virful Omul, mercurul din termometru coboară, 
în intervalul decembrie-martie, sub 0"C,fenomen care se poate pro- 
duce însă în tot timpul anului. lată de ce mantia de nea acoperă, 
ca o scufie, stincile cele mai înalte ale Bucegilor, amintind parcă 
în timpul anului supremația anotimpului alb. Dacă mai sus de 2 000 
m persistă pătura groasă de zăpadă, pe pantele și pe umerii mai domoi 
ce coboară pina la 1 600 m, jocul temperaturilor, adică oscilațiile 
termice, cum le numesc specialiștii, incep să-și spună cuvintul. 
Roca este astfel măcinată mai mult de 4 luni pe an, soclul rigid cedea- 


ză, formindu-se astfel blocuri de diferite mărimi, care-şi iau drumul 
către baza muntelui. Temperaturile scăzute, puterea vintului, inve- 
lişul imaculat al zăpezii le transpun. atunci cind cauţi să infrunti 
iarna din Bucegi intr-o adevărată lume polară. larna, la Virful Omul, 
vinturile puternice predomină. Sint cazuri cind vintul suflă cu atita 
tărie incit spulberă totul în calea lui. Ascensiunea în masiv pe văile 
nordice devine astfel periculoasă: riscul unui adevărat bombarda- 
menè de pietre și nisip este posibil la tot pasul. Potecile de pe Buc- 
șoiul, Costila sau Caraiman sint astfel impracticabile. De aceea, 
în zonele inalte, mai expuse, zăpada este spulberată către culoarele 
văilor. Este într-adevăr o anomalie: cu toate că pe înălțimi zilele de 
ninsoare depășesc în cursul unui an cifra de 90, grosimi frecvent 
mai mari ale stratului de zăpadă le intilnim pe văile adăpostite. 
Astfel, albul imaculat al zăpezii este întrerupt pe pantele repezi ale 
abruptului prahovean și brănean. Briie subțiri de zăpadă repauzează 
acolo unde fața de strat a mortalului conglomeratic îi asigură un 
popas mai indelungat. Pe «terasa de piatră» a Bucegilor, adică in 
zona bazinului Izvorul Dorului, stratul de zăpadă gros de 1 pină la 
2 m acoperă jnepenișul pe care cu greu il mai poți identifica. Cabanele 
troienite, imbrăcate in învelișul de zăpadă se asemuiesc cu stincile 
solitare care stau în bătaia vintului. Si nu este de mirare dacă rătă- 
cești in jurul cabanelor pentru a le găsi, sau cind,în locul uşii barate 
de zăpadă, accesul iti este permis pe fereastră, sau cind candelabre 
frumos alcătuite din turturi de gheață trădează placuta de marcaj 
a drumurilor. Troienite puternic, văile Dorului, Vinturişului și 
de ape de pe făgașul văilor şi ele zăgăzuite sub pătura de zăpadă; 
numai ici, colo se aude susurul lor inăbușit. Gurile de izvoare nu mai 
aduc prisosul de apă al adincului; turturi prelungi incremeniţi stră- 
lucesc cu tărie. Haina anotimpului alb schimbă tot aspectul munte- 
lui, constituind imperativul cunoaşterii capriciilor lui. 


Poteci albe pe înveliș de nea — iată greutatea ascensiunii 
muntelui. Pornind la drum către culme, din Sinaia sau,pentru cei 
mai indrăzneţi, din Buşteni, accesul pare destul de greoi. Traseul 
șerpuit al potecilor, din cursul verii, poate fi descifrat de indicatoarele 
care răsar acum numai cu citiva centimetri din zăpadă. Atmosfera 
limpede, de azur, pe care poposesc cițiva nori bucălaţi, dă impresia 
că iarna cunoaște numai două culori, albul și albastrul,cu nuanțele 
cele mai variate, inlocuind parcă gama coloritului celorlalte anotim- 
puri. Virfurile brazilor sau ale jnepenilor, care sparg învelișul de nea, 
par să amintească și alte culori, dar care pentru anotimpul alb sint 
într-adevăr efemere. 

Ajuns sus, pe «terasa de piatră» sau platoul Bucegilor, te afli în 
lumea zăpezilor. De la cabana Virful cu Dor, troienită in şaua adă- 
postită dintre virful care i-a dat numele si virful Furnica, o potecă 

În titlu: De sus de pe Cocora ti 
se deschide în față panora ma fru- 
moasei văi a lalo mitei. 

Patrunzind iarna prin Cheile Tă- 
tarului, ramii cu imagini de ne- 
uitat (stinga). 


se schiteaza cu greutate către Piatra Arsă. Cu schiurile pari să răz- 
besti mai ușor. Zările sint inchise de culmile Girbovei, acoperite 
pina jos in haina albă a iernii. Postăvarul si Piatra Mare işi fac din 
ce in ce mai mult loc în cadrul acestui tablou cu cit cîştigăm în inăl- 
time, iar mai sus, o căciulă albă-albăstruie marchează virful cel mai 
inalt, Omul. Pe pantele mulate de învelișul de nea, întimpini numai 
rezistența vintului rece, care însă este mai puţin simţit atunci cind 
schiul te ajută să aluneci în acest peisaj feeric, lipsit de contraste. 
Ușor ajungi, pe deasupra păturii de zăpadă si jnepeni, la cabana 
Piatra Arsă, care, prin calitățile ei de gazdă primitoare, iți amintește 
de viața citadină pe care ai părăsit-o jos, in vale. De aici, spre Babele, 
spre Caraiman şi mai departe către Omul, chemarea muntelui devine 
din ce în ce mai puternică. 

La adăpostul culmilor Jepii Mari si Jepii Mici, te strecori cu ușurin- 
ta pina aproape de Babele, unde intri in adevărata bătaie a vintului, 
care pare să-ți amintească că nimic nu poate fi cucerit fără greutate. 
Cei care dispun de forțe se avintă către Caraiman, Coştila sau virful 
Omul, unde iarna pare să se fi instalat pentru totdeauna. Zăpada 
are și ea aici un protector: o pojghiță translucidă, de gheaţă, o conso- 
lidează şi mai bine la soclul de piatră. Rareori, sub greutatea pasului, 
cedează lăsind urme in acest inveliş continuu. Stincile care te intim- 
pina vara, la tot pasul, nu mai pot fi întilnite: zăpada spulberată 
estompează formele lor rigide. Ciupercile, Babele, Sfinxul sint acum 
acoperite in acest înveliş de nea; singur vintul le mai păstrează 
pe anumite fațete imaginea lor atit de originală. 

De aici altitudinea mare iti permite să admiri în voie acumulările 
mari de zăpadă de pe fundul căldărilor Morarului, Cerbului, Mălă- 
ieştilor, Ialomiţei sau Șugarilor și să te simţi atras pe calea schiurilor 
pina în «domnia» zăpezii. Dar aici apar si cele mai mari surprize ale 
inaccesibilității. Pe polițele inguste ale versanților, zăpezile acumu- 
late stau agățale fără nici un echilibru, constituind cornișe groase, 
care pot ceda oricind. Dantela albă a ghetii si a zăpezii, incremenite 
pe stinci, la streșinile cabanelor sau pe indicatoare, completează 
cu multă fineţe decorul iernii la aceste altitudini mari. 

De sus, de la Virful Omul, zilele senine din ianuarie sau februarie 
oferă un orizont larg privirilor: sub mantia de nea, şesurile indepăr- 
tate ale Dunării şi Podişul Transilvaniei, cu cununa sa de munți, 
par că se odihnesc. De aici, în voie, poți cutreiera cu schiurile pe 
spinările prelungi din Muntele Doamnei sau către valea Izvorul 
Dorului, unde învelișul de nea este bogat, iar adăpostul culmilor 
din jur formează o adevărată piedică in calea vintului care șuieră 
atit de năvalnic. 

Mai jos, către valea lalomiţei, se schițează citeva petice mai umbri- 
te. Sint pilcurile de pădure, care vin parcă să protejeze matca apelor. 
De la Virful Omul către valea Ialomiţei sintem tentaţi a alege drumul 
cel mai scurt — acela al Obirșiei. Din zăpadă apar briie mai inchise, 
coloanele care ne atrag atenția asupra hăurilor care se deschid 
sub noi. Mai la est sau mai la vest, valea Doamnei si a Șugarilor par 
să fie mai primitoare. Zăpezi groase, acumulate de timpuriu, permit 
schiorilor o cale de acces mai sigură. Desigur, nici aici nu trebuie să 
se scape din vedere săritorile care se succed in versanţi sau chiar 
pe fundul văilor. Pe văile largi, sculptate în forma literei U, identifi- 
căm puterea agentului care le-a modelat — ghețarii cuaternari. 
Ajunși în valea Ialomiţei, versanții se retrag pentru a lăsa loc unor 
valuri impietrite, acoperite din abundență de zăpadă. Este zona 
morenei frontale a lalomiței, adică locul pina unde au inaintat ghețarii 
care veneau pe cele trei văi — Șugarilor, Doamnei și lalomiței şi 
unde depuneau toate blocurile şi sfărimăturile de roci pe care le 
cărau. Adăpostul versanților, pantele line ce se desfăşoară in toate 
direcțiile concentrează aici un număr sporit de schiori, care-și în- 
cearcă forțele. Dansul lent al fulgilor de zăpadă, care par să plutească 
în văzduh, formează o perdea fină ce lasă să se intrevadă, mai departe, 
culoarul Ialomiţei. Intre cheile care se succed la drum cu apele — 
Urșilor, Peșterii, Tătarul Mare, Tătarul Mic, Zănoaga Mare, Zănoaga 
Mică şi Orzei — se deschid larg bazinetele domoale și odihnitoare 


- ale lalomiţei: aici se găsesc și cele mai confortabile cabane din masiv 


(Peştera, Padina, Bolboci etc.). 

Prin pilcurile de brazi sau prin padinele insorite poți colinda ore 
în şir, fiind martorul unor suite de tablouri nemaiintilnite. Pentru 
cei mai antrenați, ascensiunea către Strunga, pe Tătarul sau pe 
Deleanu, oferă decorul frumos al culoarului Bran-Rucăr, dominat 
de diadema Carpaţilor — Piatra Craiului, Leaota şi lezer. Greutatea 
cu care ai întimpinat nămeții la urcuș este compensată de ușurința 
cu care poți să ajungi în citeva minute pe schiuri din nou către valea 
Ialomiţei. În amurg, atunci cind ultimele raze străbat prin Strunga 
si cind luna iși face loc prin perdeaua brazilor, fişiile de lumină se 
concentrează către apele Ialomiței, creind spectrul anotimpului alb. 

De aici, din valea lalomiţei, drumul de acces cel mai uşor către 
platou ne conduce mai întii prin pilcurile Cocorei, prin învelișul 
din ce in ce mai gros de nea, spre cabana Piatra Arsă. Din potecile 
care ne apar in cale ne alegem cea către Virful cu Dor, pe spinarea 
prelungă a muntelui Furnica. Priveliştile care se deschid din nou 
asupra întregului masiv sau cele către Valea Prahovei par să consti- 
tuie laitmotivul chemării muntelui. 

Desigur, cuvintele sint prea sărace pentru a reda imaginile: numai 
efortul depus în cucerirea muntelui in anotimpul de iarnă te satisface. 
Deci chemarea lui poate să fie astfel înțeleasă. 


Natura a realizat in miliarde de ani uimitoarea evo- 
lutie în urma căreia a tisnit scinteia rațiunii. A ra- 
țiunii conștiente de sine însăși și care astăzi este 
în măsură să modeleze, să imite și să reproducă 
artificial complicatul lanț al elementelor gindirii. 
În tuburile, tranzistoarele, criotroanele, diodele- 
tunel și peliculele subțiri se petrec fenomene ana- 
loage cu cele din interiorul me moriei umane. Cunoaș- 
terea a permis constatarea acestui 
Ba chiar, mai mult, a făcut posibilă «refacerea» ei 
la comanda noastră. Așa a apărut memoria artifi- 
cială. Deocamdată greoaie, limitată, greu manevra- 
bilă, dar totuși... memorie. Putin diferită funcțional 


mare adevăr. 


de a noastră, cu o capacitate cu mult mai redusă, 
dar neobosită, acest confrate al creierului nostru 
nu uită, nu se încurcă si în efectuarea anumitor 
operații este mai rapid, devenind astfel un ajutor 
prețios al omului în rezolvarea proceselor co mpli- 


cate și majore ale zilelor noastre. 


În era cuceririi Cosmosului si a oceanului 
planetar, a zborurilor supersonice si a auto- 
matizării majorităţii activităților economice, 
un rol important revine maşinilor electronice 
automate de calcul, care constituie amplifica- 
toare ale capacităţii intelectuale a omului, 
mijloace moderne ce pot fi utilizate cu succes 
în automatizarea producției. Așadar, introdu- 
cerea calculatoarelor electronice în economia 
națională și mai ales în economia planificată 
socialistă, constituie o necesitate de prim ordin, 
fără care este imposibilă creșterea rapidă a 
productivității muncii. În acest sens — după 
cum rezultă şi din Cuvintarea tovarăşului 
Nicolae Ceauşescu, în încheierea lucrărilor 
Plenarei C.C. al P.C.R. din 21—23 decembrie 
1966 — este deosebit de importantă folosirea 
pe scară tot mai largă a mijloacelor moderne de 
calcul precum şi asigurarea condiţiilor ce per- 
mit producția industrială de maşini electronice 
cu bune performanţe tehnice si de exploatare. 
Calculatoarele electronice pot executa com- 
plexe de calcule, comparații sau operaţii lo- 
gice pe care creierul omului nu le-ar efectua 
decit cu prețul unor eforturi indelungate. 
Bineînțeles, nu trebuie pierdut din vedere 
faptul că activitatea acestor calculatoare este 
dirijată şi comandată de om după programe 
prestabilite, deci raportul de subordonare a 
maşinii este evident. 

Printre miile de calculatoare astăzi în 
funcţiune în întreaga lume, există aparate 
cu un grad înalt de perfecțiune, capabile să 
efectueze operaţii care, prin natura lor, se 
aseamănă într-o anumită măsură cu activi- 
tatea... organismelor vii! 

Trebuie avut în vedere, în acest sens, în 
afara primirii şi transmiterii informaţiei, pe 
canale de legătură, spre organele de desci- 
frare, importanta operaţie a păstrării tempo- 
rare a informaţiei primite sau a unor rezultate, 
parțiale ori generale. În aceeaşi categorie 
s-ar butea include controlul și corectarea în- 


deplinirii exacte a comenzilor, eliberarea” 


rezultatelor de prelucrare a informaţiei etc. 


Din cele arătate rezultă că dispozitivele de 
memorizare constituie o componentă de mare 
valoare a calculatoarelor electronice, ale căror 
performanţe sînt determinate, în bună mă- 
sură, de capacitatea «substanței lor cenușii»! 
Apare deci necesar, înainte de a prezenta 
rezultatele si tendințele actuale în construirea 
de «memorii» tot mai perfecţionate si minia- 
turizate, să facem o scurtă... 


...INCURSIUNE ÎN 
«SUBSTANȚA CENUȘIE» 
ARTIFICIALĂ 


Primul calculator numeric a început să 
funcţioneze acum circa 20 ani la Universitatea 
Harward. De atunci, calculatoarele electro- 
nice au cunoscut o dezvoltare vertiginoasă. 
Publicațiile de specialitate atestă faptul că 
astăzi, în lume, funcţionează aproape 50 000 
de calculatoare, unele avind viteze medii de 
lucru (peste 20 000 de operații pe secundă), 
iar altele viteze mari (peste 200 000 de ope- 
raţii pe secundă). Calculatorul electronic «Con- 
trol Data 6 600» efectuează 3,5 milioane de 
instrucțiuni pe secundă. 

Specializarea organelor calculatorului, în 
sensul dotării lui cu un dispozitiv care execută 
calculul, separat de cel care memorizează 
informaţia, a permis să se mărească de mii 
de ori viteza operaţiilor aritmetice si, bine- 
înţeles, să se lărgească aria posibilităților de 
utilizare a calculatoarelor automate electro- 
nice. Memoria este alcătuită dintr-un număr 
de celule numerotate, cu o capacitate bine 
precizată, numărul fiecărei celule reprezen- 
tind «adresa» ei. O memorie de mică capaci- 
tate poate cuprinde pînă la 1 000 de adrese, 
pe cind una de capacitate mare cuprinde de 
multe mii de ori mai multe adrese. În celulă, 
înregistrarea informaţiei se face prin modifi- 
carea stării electrice, magnetice sau chimice 
a acesteia, potrivit principiului de funcţio- 
nare a elementului din care este ea construită, 

Dispozitivele de memorizare trebuie să sa- 
tisfacă două condiții principale, și anume: 


tt setea i 
ta, 


o 
i 
va 


în primul rind să posede o viteză mare de 
primire şi redare a numerelor, adică timp de 
acces la memorie cit mai mic, pentru a nu 
întirzia funcţionarea dispozitivului aritmetic, 
si, în al doilea rind, capacitatea mare de me- 
morizare. Capacitatea de memorare şi viteza 
de redare sînt condiţii contradictorii, deoarece 
cu cit capacitatea de memorare este mai 
mare, cu atit se eliberează mai încet infor- 
matia cerută. De obicei, calculatoarele elec- 
tronice sînt înzestrate cu două dispozitive de 
memorizare: unul interior (memoria opera- 
tivă, rapidă, sau memoria mașinii) şi altul 
exterior (memoria permanentă, de durată, 
sau «rezervorul»). Capacitatea memoriei ope- 
rative este relativ mică, in ea stocindu-se 
numai acele date care sint necesare pentru 
calculele imediat ulterioare; această memorie 
este legată direct cu dispozitivul aritmetic. 
Capacitatea memoriei exterioare este mare, 
in ea informaţiile sint înregistrate și păstrate 
mai mult timp, însă memoria exterioară func- 
ționează încă încet (lent) şi nu este legată 
direct cu dispozitivul aritmetic. La începerea 
calculului între memoria interioară şi cea 
exterioară are loc un schimb de informaţii 
în sensul că datele care urmează a fi utilizate 
în operaţii ulterioare trec din memoria perma- 
nentă in cea operativă și invers. Datele folosite 
în calcule, ca şi rezultatele intermediare, sint 
de regulă extrase din memoria interioară. 
Rezultă deci că aceasta servește numai la 
inmagazinarea numerelor care intervin într-o 
anumită operaţie şi a rezultatelor corespunză- 
toare. În timp ce capacitatea memoriei inte- 
rioare poate fi de 4096—16 384 de unități 
binare de informaţie (da, nu), iar timpul de 
acces la aceasta este de ordinul microsecun- 
delor, memoria permanentă are o capacitate 
pină la zeci de milioane de unităţi binare, 
iar timpul de acces este mult mai mare. 

Unele calculatoare electronice mai sint pre- 
văzute şi cu dispozitive intermediare de me- 
morizare. De fapt, acestea sint anexe ale 
dispozitivului de memorizare operativ, in ele 
stocindu-se acele date care nu sint necesare 
ulterior în calcule. 


DE LA CARNETUL REPORTERULUI 
LA... MEMORIA ULTRARAPIDĂ 


Într-adevăr, carneţelul reporterului ar putea 
fi considerat ca... strămoșul memoriilor arti- 
ficiale. Nu vrem să insistăm asupra etapelor 


„SUBSTANȚA 
CENUȘIE" 
A 

de tranziție către actualele «memorii arti- 
ficiale» perfecționate — trebuie să facem 
totuși o scurtă categorisire a tipurilor de 
memorii artificiale. 

Dispozitivele de memorizare pot fi clasificate 
din mai multe puncte de vedere. În raport de 
posibilitățile de utilizare multiplă, dispoziti- 
vele de memorizare care păstrează perma- 
nent informația (cartoane si benzi perforate) 


variază ca mărime în raport de principiile 
construcției celulelor memoriei. Astfel, la me- 
moriile construite cu toruri de ferită s-a 
obținut un timp de acces la memorie egal cu 
0,8 microsecunde, în timp ce în cazul benzilor 
magnetice acest timp atinge si 100 de secunde. 

Pentru determinarea rapidă a gradului de 
perfecţiune a memoriei s-a stabilit o mărime 
denumită coeficient de memorare, care este 
dat de logaritmul zecimal al raportului dintre 
capacitatea memoriei și timpul de acces la 
memorie. Cu cit coeficientul de memorare 
este mai mare, cu atit dispozitivul de memori- 
zare este mai perfecționat. Să dăm un exemplu. 
Dacă dispozitivul are capacitatea de 1 000 de 
semne și timpul de acces la memorie este 
egal cu 0,01 secunde, atunci coeficientul de 
memorare este egal cu 5; dacă dispozitivul 
de memorizare are capacitatea de 1 000 de 
semne și timpul de acces de 104 s (o nano- 
secundă), atunci coeficientul de memorare 
are valoarea 12. 

Publicațiile de specialitate consemnează că 
în 1965 coeficientul de memorare a crescut 
la 18,3, urmind ca în jurul anului 1968 să 
crească pină la 20. O comparaţie între per- 
formanţele cîtorva «memorii» ale calculatoa- 
relor anului 1965 şi cele ale anului 1968 


* poate fi urmărită în tabelul de mai jos: 


Destinația dispozitivului 
de memorizare 


Capacitatea 
(U.B.I) 


Memorie operativă 

Scopuri speciale 

Păstrarea unei mari canti- 
tati de informaţie 

Nave cosmice 


1965 


Timp de acces 
(nanosec.) 


1968 


Timp de acces 
(nanosecundă) 


Capacitate 
(U.BL) 


sau care păstrează temporar informaţia in- 
registrată (relee, tuburi catodice, materiale 
magnetice etc.). Cind se au în vedere posibili- 
tățile de memorizare ale celulelor, dispoziti- 
vele de memorizare pot fi cu acces succesiv 
(banda perforată, banda magnetică etc.), cu 
acces ciclic (tamburul magnetic) sau cu acces 
la alegere, adică înregistrarea sau extragerea 
informaţiei din oricare celulă a memoriei este 
posibilă la intervale egale de timp, indiferent 
de adresa celulei respective. Dispozitivele de 
memorizare mai pot fi clasificate in statice 
și dinamice, periodice și neperiodice, de scurtă 
durată și de lungă durată. Clasificarea dis- 
pozitivelor de memorizare poate fi făcută şi 
după principiile fizice care stau la baza 
construirii celulelor din compunerea lor. Astfel 
există memorii care funcţionează pe princi- 
piile mecanice, electronice, fotoelectronice, 
magnetice, acustice, electrodinamice, supra- 
conductoare, dielectrice, optice. 

După cum s-a arătat .deja, performanțele 
dispozitivelor de memorizare se stabilesc în 
raport de capacitatea memoriei si timpul de 
acces la aceasta. Capacitatea de memorizare 
este dată de numărul de celule care alcătuiesc 
memoria și în care se pot stoca date. Capaci- 
tatea maximă (exprimată în u.b.i. — unități 
binare de informaţie) atinge valori ridicate 
de 10% sau 10° u.b.i)— în cazul criotroanelor, 
dispozitive ce lucrează la temperaturi apro- 
piate de zero absolut. Timpul de acces, definit 
ca durata necesară pentru găsirea şi extra- 
gerea din memorie a unei anumite informaţii, 


Succesele obținute pină în prezent în con- 
strucția dispozitivelor de memorizare (plăci 
de ferită cu orificii şi conductori imprimaţi: 
pelicule magnetice subțiri, depuneri electro- 
litice pe sirme sau ochiuri etc.) nu au condus 
însă la o metodă convenabilă prin care să 
se mărească viteza de fabricație si să se reducă 
prețul de cost. Ceea ce este însă și mai dificil 
este necesitatea ca «memoriile» să aibă. di- 
mensiuni tot mai mici și performanțe tot mai 
sporite. În acest sens apare legitimă întrebarea: 


EXISTĂ LIMITE 
ÎN FABRICAREA «MEMORIILOR»? 


Tehnica modernă deseori ridică probleme 
de o vastă complexitate, în cadrul cărora 
este nevoie de efectuarea precisă și rapidă 
a unui mare număr de operaţii. Este suficient 
să ne gindim, de exemplu, la dirijarea sau 
urmărirea rachetelor și a navelor cosmice. 
Ne dăm uşor seama cit de important devine 
aici factorul timp pentru îndeplinirea exactă 
si în limite precise a unor comenzi. Ca urmare, 
accentul trebuie pus, alături de precizie, si 
pe înaltul grad de fiabilitate a dispozitivelor, 
pe folosirea unor memorii ultrarapide la calcu- 
latoarele electronice utilizate în asemenea 
ramuri. 

Extinderea tehnicii magnetice la memoriile 
ultrarapide se pare că este restricționată de 
mai mulți factori, dintre care mai importanţi 
sint: numărul de cuvinte înregistrate și timpul 
de acces la memorie, aceasta din urmă este 


Xa) că 


în prezent de aproximativ 100 de nanosecunde 
pentru 4 096 de cuvinte. Utilizarea elementelor 
magnetice pentru realizarea unor memorii de 
mare capacitate este influențată determinant 
de factorii economici. Pentru trecerea la pro- 
ducția industrială a dispozitivelor de memo- 
rizare cu elemente magnetice este necesară 
perfecționarea fabricației de serie atit a ma- 
terialelor magnetice, cit si a semiconduc- 
toarelor. 

Memoriile artificiale folosind diode-tunel 
au mari perspective de dezvoltare, deoarece 
pot lucra mult mai avantajos decit memoriile 
magnetice. 

Tehnica peliculelor subțiri supraconductoare, 
deşi deocamdată prezintă o tehnologie dificilă, 
oferă totuși posibilitatea realizării unor me 
morii de mare capacitate, datorită calității 
memorizării şi a caracteristicilor de comutare, 
combinate cu posibilitățile de fabricaţie în 
serie a elementelor miniaturizate. 

Nu încape nici o îndoială că ansamblul 
dezvoltării tehnice-științifice și industriale va 
determina creşterea calitativă a dispozitivelor 
de memorizare și, odată cu aceasta, trecerea 
la aplicarea unor noi principii si metode în 
proiectarea și construirea memoriilor. 


MEMORIA CU LASER... 
CHEIA PROBLEMEI? 


Fenomenul laser, emisia stimulată a luminii, 
produsă de un mecanism cuantic, submicrosco- 
pic, a adus schimbări radicale în cele mai 
diferite domenii de activitate științifică si 
practică. Astăzi se cunosc utilizări spectacu- 
loase ale razelor laser, monocromatice, paralele, 
de o intensitate extraordinară şi, ceea ce 
este poate și mai important, în rezolvarea 
unor serii intregi de probleme, emise practic 
într-o fracțiune infimă de secundă. Pe lîngă 
exemplele deja cunoscute, cum ar fi micro- 
metalurgia şi chirurgia cuantică, prelucrarea 
pieselor ultradure și comunicațiile spaţiale, 
laserele au început să pătrundă și în elec- 
tronică, rivalizind cu circuitele ce folosesc 
piese convenționale (tuburi, rezistențe, con- 
densatori etc.) sau chiar semiconductoare. 
Acest lucru a devenit posibil în urma desco- 
peririi efectului laser în corpul solid şi reali- 
zării practice a unor lasere de dimensiuni 
foarte reduse, considerent de mare impor- 
tanță, ce deschide în fata noilor circuite 
cuantice perspectiva unei miniaturizări duse 
la limitele tehnologiei actuale. 

Principiul care stă la baza înfăptuirii unor 
memorii cu laser se poate enunța pe scurt 
în felul următor: schematic, părăsirea bruscă 
a unui nivel energetic superior de către micro- 
particule, cu alte cuvinte efectul laser, are 
loc între două nivele de energie E, şi E,, în 
cazul cînd nivelul superior E, este mult mai 
populat (adică există mai mulți atomi în 
starea E,) decit nivelul inferior E,. Dacă 
într-un fel sau altul depopulăm nivelul E;, 
atunci efectul laser încetează; invers, populind 
nivelul E, efectul poate apărea. Popularea 
nivelelor si depopularea lor poate fi realizată 
în laser pe cale optică. 

În adevăr, iluminind un mediu cu ó radiaţie 
intensă, se produce egalizarea populațiilor 
celor două nivele. Aceste consideraţii simple 
stau la baza circuitelor logice realizate cu 
laseri. 

Să considerăm acum cîteva exemple simple. 
In fig. 3 sînt figurati doi laseri care au o 
parte din mediul activ comun. Să ne închipuim 
că laserul L, devine mai intens; atunci intensi- 
tatea laserului La este mai mică, conform 
celor spuse mai sus. În adevăr o parte din 
atomii regiunii comune vor fi depopulaţi în 


urma iradierii laserului L4 și astfel laserul 
La va iradia mai puţin intens. Aceasta este în 
mare schema unui circuit inversor. 

O altă schemă este cea reprezentată în 
fig. 4. Un mediu activ ce dă naştere la efectul 
laser este pompat optic lateral cu alte două 
radiaţii intense | si lz- În anumite condiţii 
efectul laser se declanșează numai în absența 
pompării cu lą şi la. Altfel spus, cum se de- 
populează o parte din mediul activ efectul 
încetează. Rezultă că în această schemă 
fasciculul laser este emis dacă <l,> sau «h» 
nu funcționează. 

Folosirea laserelor cu semiconductori care 

1— În cazul unei inversii de po- 
pulație suficientă are loc efectul la- 
ser (A). În lipsa inversiei de populaţie 


sau în cazul unei inversii slabe efectul 
nu are loc (B). 

2 — Iradierea cu o radiație intensă | 
modifică populația siste mului, tinzind 


spre o egalare a populației celor două 
nivele. 


3 — Regiunea hasurata este partea 
de mediu activ comună celor două 
lasere. 0;0; si O, L; sint oglinzile 
laserelor. Cind laserul Lz este mai 
intens (si profită mai mult de regiu- 
nea comună), laserul L, este mai slab. 


1 


4 — Efectul laser L inceteaza dacă 
mediul 37% este depopulat in urma 
iradierii cu 44 sau cu lz- 


sint foarte mici, dimensiunile lor liniare fiind 
de ordinul mm, este deja preconizată experi- 
mental. 

Siguranţa de lucru, posibilitatea de micro- 
miniaturizare, viteza de răspuns sint citeva 
din caracteristicile care fac ca acestor noi 
dispozitive să li se prevadă un viitor important 
în calculatoarele moderne și in special ca 
elemente de memorie rapidă. 

Se știe că în creierul uman informaţia este 
înregistrată oarecum întimplător. Omul are 
însă capacitatea de a alege printre amintirile 


sale pe acelea care îi sint necesare la un 
moment dat. Ar fi foarte important ca și 
calculatorul electronic să poată face o selecție 
similară a informaţiilor, fără a mai fi nevoie 
să parcurgă întreaga sa memorie pentru a 
găsi informaţia solicitată. Specialiştii studiază 
cu atenţie această posibilitate. N. Wiener — 
unul dintre întemeietorii ciberneticii — a pre- 
văzut că va veni vremea cînd acizii nucleici 
vor putea fi folosiți ca materiale «tehnice» 
pentru a înlocui actualele dispozitive de me- 
morizare. 


Fotoelasticitatea 


curcubeie 
care indică punctele slabe 
ale unei piese 


Zonele fragile ale unui material supus eforturilor sînt indicate în adincime de franjuri 
colorate obținute în lumină polarizată. Se știe că pentru un tehnician este deosebit de 
important să cunoască modul în care reacționează o piesă la forțele care se exercită din 
exterior asupra ei. În baza principiului acţiunii şi reacției, sub acțiunea forțelor exterioare 
se nasc forțe interne de reacție. Este important să ne asigurăm că nu vor apărea deformaţii 
permanente care pot compromite serios rezistenţa piesei. 

Cea mai simplă experimentare este prin «obosirea» pieselor pina la rupere. Este 
totuși preferabilă analiza forțelor interne. Metoda clasică — tensometrică — se bazează 
pe faptul că rezistenţa electrică a unui metal variază atunci cînd acesta este supus trac- 
ţiunii sau compresiunii; se lipesc conductori electrici foarte subţiri în diferite puncte 
ale piesei supuse unei solicitări şi se studiază variația curenților în acești conductori. 
Variaţiile sînt infime, aparatajul este costisitor si metoda este nesigură, deoarece este 
foarte greu să ghicim punctele critice unde să fie amplasați conductorii. De asemenea, 
metoda dă rezultate numai dacă conductorii sînt amplasați paralel cu direcţia forțelor 
care acționează, deci trebuie să apreciem și direcția acestor forțe. O altă metodă folo- 
seste lacuri casante, care au proprietatea de a crăpa la cele mai neînsemnate alungiri. 
Deci observarea crăpăturilor indică direcția eforturilor si dă posibilitatea amplasării 
corecte a conductorilor. 

Metoda cea mai eficace este cea a fotoelasticității. 

În 1810, fizicianul englez Brewster, studiind lumina polarizată (cu vibrații într-un 
singur plan), a observat că punind în calea razelor luminoase o lamă de sticlă obişnuită 
și aplicînd acesteia tensiuni sau compresiuni se văd apărînd niște curbe. Mai tirziu, Fresnel 
a arătat cauza: sticla devine polarizantă în zonele în care se manifestă eforturi interne 
şi astfel apar modificări în planul de polarizare al razelor. 

Introducînd încă o lamă, care impune razelor şi decalaje de fază, se obțin în locul 
umbrelor negre umbre viu colorate. Aceste proprietăți polarizante ale sticlei se regă- 
sesc în măsură și mai mare la unele materiale plastice polimerizate, cum ar fi, de exemplu, 
plexiglasul, aralditul, polistirenul etc. 

Deci se poate face un model al piesei de formă complexă din material plastic sau din 
sticlă pentru studiere în lumină polarizată. Dacă nu există tensiuni interne, transpa- 
rența ei va fi normală. Dacă după polimerizare si răcire, datorită solicitărilor aplicate 
piesei, materialul prezintă anumite inegalităţi de tensiune, în zonele fragile vor apărea 
franjuri colorate. Metoda poate fi generalizată, considerînd piesele din plexiglas sau 
araldit modele ale unor piese metalice. 

Aplicațiile industriale ale fotoelasticității sînt numeroase: în industria construcţiilor 
de mașini, ca și în țesătorie (la studiul tensiunilor în fibre artificiale). 

Conductorii folosiți în tensometrie dau indicații numai asupra anumitor puncte; 
lacurile casante dau informaţii numai asupra tensiunilor superficiale. S-ar părea că 
şi fotoelasticitatea are un defect: nu ne prezintă tensiunile în materialul piesei, ci în 
materialul unui model. Soluția o reprezintă studiul comportării prin metoda «lacurilor 
fotoelastice». În acest caz se acoperă chiar suprafața piesei de studiat cu un strat de lac 
fotoelastic de 3 mm grosime. Dacă suprafața piesei a fost bine polizată, vom vedea, prin 
reflexie, că lumina formează jocuri de culoare în lacul care face corp comun cu metalul. 


Mladitele 
viitorilog 


electronisti 


Tehnica actuală începe să fie tot mai strîns legată de utilizarea mașinilor electronice de calcul. 
Cum este firesc, aceste probleme constituie o deosebită atracție pentru tineret. Într-o serie de 
licee, tinerii noștri,activînd în cercurile științifice, au obținut o serie de rezultate meritorii pentru 


vîrsta și cunoștințele lor. 


În lumea complexă a tehnicii se cunosc importante reali- 
zări privind mașinile de calcul. Actualmente industria modernă 
nu se poate dispensa de aportul important adus de aceste 
ajutoare neprețuite. La noi în ţară, Institutul de fizică atomică 
a realizat, începînd din 1957, o serie de maşini, printre care 
CIFA 1 și 2. La acestea s-au adăugat DACCIC 1, creaţie a Insti- 
tutului de calcul din Cluj, și MECIPT, realizată de către Insti- 
tutul politehnic din Timișoara. Cu ajutorul acestor «intelec- 
tuali» electronici se realizează cele mai complicate calcule 
necesare unui proces de producție sau pe ansamblul unei 
ramuri industriale. 

Şi printre elevii Liceului «Unirea» din Brașov, printre acești 
adolescenți visători si plini de speranţa propriului lor zbor 
în Cosmos, a apărut preocuparea legată de mașinile electro- 
nice de calcul. Cum este și firesc, proporțiile sînt păstrate. 
Dar despre ce este vorba? Ce legătură există între nişte elevi 
și mașinile de calcul? 

Mai înainte de toate, as spune că legătura se numeşte tine- 
rețe, setea de a ști, de a cunoaște tehnica — acest vrăjitor al 
secolului al XX-lea. Dar să pătrundem în intimitatea faptelor 
și a întimplărilor. Acum 5—6 ani un tînăr profesor de fizică, 
pe nume Muranszky, a avut o idee. «Ce-ar fi să se organizeze în 
școală un cerc de mașini de calcul?» s-a întrebat în sinea lui. 
Şi acesta a fost începutul. Apoi au urmat... frămintări, discuții 
cu conducerea liceului, greutăți în procurarea materialelor 
necesare, însă, în cele din urmă, primul cerc de mașini de 
calcul pentru elevi a fost înființat. 

De atunci și pina azi, roadele «muncii de cercetare şi pro- 
iectare» a membrilor cercului (primul pe ţară) nu sînt de loc 
de neglijat. Ei au ținut, printre altele, și două șimpozioane știin- 
țifice sub patronajul Societăţii de fizică şi chimie în cadrul 
etapei regionale a Olimpiadei de fizică şi la cercul pedagogic 
al profesorilor de matematică. Și, desigur, nu este lipsit de 
importanţă faptul că nişte elevi din clasele IX—XI au vorbit 
în fața propriilor lor dascăli despre «Sistemul binar — limbajul 
matematic al maşinilor moderne de calcul» sau despre «Ele- 
mentele de logică matematică din punct de vedere lingvistic, 
electric si matematic». 

Acești «eroi», mlădițe ale viitorilor electroniști, se numesc 
Crişan Luciana, Bucur Cornel, Dorobanţu Cristina, Petrişor 
Cristina ș.a. și, lucru important, au primit și la propriu si la 
figurat aplauzele profesorilor. 

Dar nu această parte a activității cercului este cea mai im- 
portantă, ci cele șapte mașini de calcul care au fost construite. 
Prima dintre acestea (acum obiect de muzeu pentru elevi) 
este un aparat mecanic de calcul cu scripete. A urmat apoi 
aparatul electronic analogic de calcul, cu ajutorul căruia se 
efectuează operaţiile de bază, ridicarea la putere, extragerea 
de radical, rezolvarea ecuațiilor de gradul II şi a ecuațiilor 
simple logaritmice, deci întregul domeniu al cunoștințelor 
unui elev de liceu. 

Şi iată că după acest al doilea aparat a urmat un salt cali- 
tativ în creaţia elevilor proiectanți. Un prim rod a fost mașina 
electrică de calcul pentru adunări. S-a trecut de la mașini 
analoge la maşini digitale, care lucrează în sistem binar. După 
prima mașină a urmat încă una și încă una pină s-a ajuns la 
maşina de examinat. Ideea unei astfel de mașini i-a venit tot 
profesorului de fizică și conducătorului cercului, Muranszky, 


la unul dintre examenele pe care le susținea cu elevii liceului. 
După idee... a urmat entuziasmul tuturor membrilor cercului, 
iar după entuziasm munca asiduă a tuturor. Şi pina la urmă 
mîinile și minţile viitorilor ingineri si profesori (poate miine 
celebri) au înfăptuit visul, pătrunzind adînc în miezul univer- 
sului tehnicii. 

Mașina de examinat construită de elevii braşoveni func- 
ționează pe bază de relee electromagnetice, care îndeplinesc 
funcţii de memorie. Ea se compune din 8 relee pentru sistemul 
de memorizare, un releu pentru numărarea răspunsurilor 
greșite (mașina are grijă ca elevii să nu trișeze), 10 întrerupă- 
toare cu două poziţii pentru introducerea răspunsurilor, 40 de 
borne pentru introducerea programei de răspunsuri şi, în 
sfirşit, 4 becuri la care se citesc notele. Pe lingă toate aceste 
componente, ea mai are și un întrerupător cu poziție normală 
închisă, cu ajutorul căruia se şterg datele înscrise în memoria 
sistemului. 

După cum poate ati dedus din simpla expunere a «anato- 
miei mașinii», ea lucrează pe bază de 10 întrebări. Elevul răs- 
punde prin «Da» și «Nu» sau prin alegerea răspunsului corect 
între două ipoteze. 

Dar, în fond, cum decurge un astfel de examen? Pentru 
aceasta să ne închipuim în efervescența examenelor. În fata 
elevului X, de pildă, se găsește chestionarul cu 10 întrebări, 
cărora le corespund cele 10 butoane despre care vorbeam mai 
sus. Fiecare dintre ele are două poziţii: poziția de sus înseamnă 
«Da», iar cea de jos înseamnă «Nu». Deci elevul citește prima 
întrebare si fixează butonul în poziţia în care crede că indică 
adevărul. Dacă cineva nu e sigur şi trece butonul prin ambele 
poziții, mașina nu iartă și înregistrează această nesiguranţă. 

În momentul în care răspunsul este corect se creează un 
impuls electric, care se transmite sistemului de relee unde se 
memorează. Dacă însă răspunsul nu-i corect, atunci contorul 
de numărare a greșelilor primește el impulsul. La sfirşitul 
examinării, aparatul indică notele în sistemul binar, adică 
toate notele se exprimă cu cifra zero și unu. Pe baza unei 
relații de transformare simplă se pot citi și în sistemul: «baza 
zece» (deci de la 1 pina la 10). 


Performanțele actuale ale mașinii nu mai satisfac pe crea- 
torii ei, care vor s-o perfecționeze pentru a putea să dispună 
de un chestionar format din maximum 127 de întrebări, iar 
profesorul examinator, apăsînd pe un anumit buton, să-i 
ceară elevului să răspundă la o anumită întrebare. 

Desigur, mașina de examinat de la Liceul «Unirea» nu-i 
o mașină complicată, cum și-ar putea închipui unii, dar ea 
este totuși o maşină de calcul electrică, o maşină de examinat, 
construită — și asta este important—de către elevi. 

Acest lucru l-a remarcat și acad. Gr. Moisil, care a vizitat 
de curînd cercul elevilor braşoveni și a avut numai cuvinte 
de laudă. Şi pentru «pionieratul» lor curajos și plin de fantezie 
tehnică, reputatul nostru savant i-a invitat pe micii lui «colegi» 
să viziteze Centrul de calcul al Academiei. Este, desigur,... 
o primă răsplată. Următoarea va veni cu siguranță după absol- 
virea anilor de studenție, cînd, ca tineri specialiști, vor crea 
poate nu știu care aparat cibernetic necesar să zicem con- 
ducerii de la distanță a combinatelor siderurgice sau chimice. 

Argumentele filologilor care atestă în 
limba poporului român un număr mare de 
cuvinte provenind din vechiul grai al 
populației geto-dace; constatările toponi- 
mice despre vechile nume ale așezărilor 
dace menținute în continuare pentru noile 
localiţăți romane ale provinciei Dacia, pre 
cum si denumirile unor munți şi rîuri 
păstrate de la daci pină azi în vorbirea 
noastră; identificările epigrafice şi docu- 
mentare ale numeroaselor corpuri de trupe 
recrutate de romani din rîndul tineretului 
dac; consideraţiile de ordin economic ce 
duc la concluzia că romanii au avut nevoie 
de populația dacă, fără a cărei muncă nu 
şi-ar fi putut însuşi cu uşurinţă bogățiile 
țării cucerite, toate acestea alcătuiesc un 
simplu sistem logic al unor raționamente de 
ordin general istoric spre a dovedi deductiv 
persistența populației dace sub stăpînirea 
romană. Faptele sînt confirmate, ca să zicem 
așa, «în mod direct si personal» de dacii 
înşişi, care au răspuns cit se poate de exact 
tuturor întrebărilor puse de arheologi. Sînt 
abia cîțiva ani de cînd arheologii din Deva 
au descoperit la Cinciș (între Haţeg si Hune- 
doara) un cimitir dac de incinerare, cu 
arderea morților în gropi ovale şi acope 
rirea mormintelor cu mici movile de pă- 
mint. «Zestrea morţilor» cuprinde opaițe 
de lut ars, fibule, cuțite de fier, bulgări de 
zgură de fier, piroane de fier, fragmente 
de vase dace lucrate cu mîna și monede, 
pe baza cărora mormintele au fost datate 
din a doua jumătate a secolului al II-lea 
pînă la mijlocul secolului al III-lea, deci în 
plină epocă a stăpinirii romane. Pe cînd 
romanii practică în Dacia cu precădere 
ritualul înhumării (îngroparea cadavrului), 
dacii îşi mențin ritualul traditional de in- 
cinerare încă din a doua vîrstă a fierului 
şi din epoca statului dac pina mult timp 
după retragerea aureliană, cu diferite ritua- 
luri: arderea cadavrului pe loc sau, în altă 
parte, pe rug, îngroparea rămășițelor calci- 
nate în gropi sau în urne etc. Minereul de 


fier prezent aproape în întreaga necropolă 


de la Cinciș demonstrează că dacii localnici 
erau folosiți de stăpînirea romană la mun- 
cile de exploatare a minelor de fier de la 


ION PAȘA 


Teliucul Superior, ce se găsesc la distanță 
de numai 3 km (zona Ghelar-Teliuc e şi azi 
bogată în minereu); totodată ei lucrau și la 
muncile agricole pe moșia unui mare lati- 
fundiar roman a cărui Villa rustica a fost 
descoperită la numai 200 m depărtare de 
cimitir. 

Populația dacă a fost găsită nu numai în 
mediul rural, ci și în orașele romane. In 
vara anului 1966, prof. univ. dr. docent 
D. Tudor a descoperit cimitirul dac din 
secolul al Il-lea din nordul orașului Romula 
(lingă Caracalul de azi), săpind pînă acum 
74 de morminte foarte înghesuite unele în 
altele, cu cadavrul ars si îngropat pe loc 
si cu inventar foarte sărac, abia cîte un fund 
de vas ca ofrandă în fiecare mormint. S-a 
constatat că dacii locuiau alături de romani 
chiar și în interiorul incintei fortificate din 
orașul Romula, de unde s-a scos foarte 
multă ceramică, în special din secolul al 
II-lea, din care 2/3 ceramică romană și 1/3 
ceramică dacă. 

În vara aceluiași an, la Buridava (lîngă 
Rm. Vilcea de azi), unde, pe baza inscrip- 
țiilor pe cărămizi, se constată că a fost 
cartierul de comandă al guvernatorului Moe- 
siei Inferioare în ajunul ultimului război 
cu Decebal (așadar, între anii 103 și 105 e.n.), 
prof. univ. D. Tudor a descoperit o convie- 
ţuire foarte clară a dacilor și romanilor în 
secolul al ll-lea: într-o groapă de gunoi în 
care locuitorii aruncau cele ce nu le mai 
trebuiau s-au găsit laolaltă 7 vase dace și 6 
romane. 

Conviețuirea daco-romană este și mai 
evidentă în cimitirul biritual din Apulum 
(în cartierul Podei din Alba lulia de azi), 
unde, lingă o zonă de morminte romane 
de înhumare în sarcofagii bogate clădite dir, 
cărămizi și acoperite cu ţigle s-a des 
coperit un grup de 22 morminte de inci- 
neraţie cu inventar dac sărăcăcios; întreaga 
necropolă e datată din secolul al II-lea 
prin monede de la Traian, Hadrian și Anto- 
ninus Pius. Îngropindu-se alături, înseamnă 
că dacii aserviți si sărăciți din Apulum au 
şi muncit în timpul vieții lor în preajma 
potentaților clasei dominante romane. 

O descoperire interesantă s-a făcut acum 


cîțiva ani la Obreja (între Alba lulia și Blaj, 
aproape de confluența Tirnavei cu Mureșul). 
Într-un întins sat băștinaș dac, a cărui 
existență a durat din timpul stăpinirii ro- 
mane pînă în secolul al IV-lea, au fost scoase 
la iveală 8 bordeie și peste 20 de gropi în 
care se ţineau proviziile. În această așezare 
rurală se perpetuează principalele forme 
de viață și cultură materială ale dacilor 
dinaintea cuceririi romane, la care însă se 
adaugă și produse romane provinciale in- 
troduse în Dacia de colonişti. lată-i prezen- 
tîndu-se pe cetățenii romani sărăciți de 
fiscalitatea excesivă a imperiului sclavagist, 
care s-au lipsit de toate înlesnirile oraşului 
unde nu mai puteau face față nevoilor şi s-au 
refugiat cu familiile lor în mediul sătesc, 
între daci, aducînd cu dinsii felul lor de 
viață și limba lor latină. Tot inventarul de 
aici, pietrele de risnita, secerile și coasele 
de fier, fragmentele de ţiglă, ceramica ro- 
mană provincială și olăria dacă tipică lu- 
crată cu mina, documentează simbioza daco- 
romană, de rîndul acesta însă în condiții 
de egalitate socială, de influențe libere şi 
de schimburi reciproce. 

Datorită cercetărilor arheologice din ul- 
timii ani, au fost descoperite zeci de comu- 
nități rurale daco-romane dintre care cităm 
doar cîteva: Sava, Sic, în raionul Gherla; 
Ciunga, Noșlac, în raionul Aiud; Lechința 
de Mureș, lernut, în raionul Luduş; Medi- 
şorul Mare, Mugeni, în raionul Odorhei; 
Slimnic, Casolt, în raionul Sibiu; Cernatul 
de Jos, în raionul Tg. Secuiesc, etc. 

Au fost scoase la iveală și numeroase 
necropole daco-romane cu ritul şi ritualurile 
tradiționale ale incinerărilor dace. Aici 
inventarele mormintelor sînt constituite 
din ceramică, podoabe și piese uzuale, atît 
dace cît și romane, ca la Soporul de Cîmpie, 
Sebeș, Sighişoara; influența romană a pă 
truns deci pînă și în domeniul atît de legat 
de cele mai înrădăcinate tradiţii proprii 
ale poporului, în domeniul obiceiurilor în- 
mormîntării, ceea ce nu se poate explica 
decit printr-un contact daco-roman din ce 
în ce mai strîns, cunoscînd că autohtonii 
și-au păstrat cu stăruință obiceiul incine 
rării pînă tîrziu după romanizare. Impor- 


tanta cu totul excepțională prezintă desco- 
peririle din cimitirul de la Soporul de 
Cimpie (raionul Turda), datat din secolul 
al Ilea e.n., pînă după sfirșitul ocupației 
romane în Dacia; s-au dezgropat 142 de 
urne în care fuseseră înmormîntate rămă- 
sitele arderii morţilor, unele fiind de fac- 
tură romană, roşii sau cenușii, lucrate la 
roată, iar altele fiind urne dace, modelate 
cu mîna din pastă grosolană negricioasă; 
unele urne aveau drept capac cîte o «ceașcă 
dacă», piesă tipic dacă, lucrată cu mina si 
utilizată ca opaiț de iluminat şi ca afumă- 
toare la înmormîntări. 

E mai presus de orice discuție că 
prezența  olăriei dace alături de cea 
romană provincială demonstrează continui- 
tatea de viață a dacilor băștinași în 
epoca stăpiînirii romane. Ceramica indigenă, 
nelipsind «ceașca dacă», s-a găsit în mari 
cantități și în castrele garnizoanelor romane, 
ca cele de la Orheiul Bistriței (raionul 
Bistriţa), Gilău (raionul Huedin), Sărățeni 
(raionul Tg. Mureş), Breţcu (anticul An- 
gustia, raionul Tg. Secuiesc), Veţel (anticul 
Micia, raionul Ilia), Risnov (anticul Cumi- 
dava), Drajna de Sus (raionul Teleajen), 
Bumbești (raionul Tg. Jiu), Vărădia (anticul 
Arcidava, raionul Oraviţa), Mehadia, Răcari 
(raionul Filiași). Faptele constituie mărturii 
sigure ale folosirii populaţiei dace de către 
cuceritori la lucrările de construcție a lagă- 
relor militare si la muncile de întreținere 
a garnizoanelor; apare învederat contactul 
populației autohtone cu soldații veniți din 
imperiu sau cu familiile lor din canabe. 

lar prezenţa în depozitele de unelte 
agricole, ca, de pildă, în cel descoperit la 


Vas de ceramică dacică provincială 


Vase din ceramică dacică, lu- 
crate cu mina (secolul li — Ill e.n.), 
descoperite la Soporul de Cimpie, 
raionul Turda. 


Lechinţa de Mureș, a rîșnițelor de tip 
roman alături de fiarele de plug de tip dac 
atestă o adîncă întrepătrundere a modurilor 
de muncă. Civilizaţia romană și chipul de 
viață roman provincial s-au infiltrat adînc 
în rîndurile populației autohtone. 

Convieţuirea, interdependența, munca în 
comun trebuiau să ducă în mod firesc la o 
perfecționare a produselor de origine dacă 
potrivit tehnicii superioare aduse de ro- 
mani şi, în același timp, la o îmbinare a 
formelor şi a stilurilor de tradiție dacă cu 
cele provinciale romane. Edificatoare sînt 
în acest sens' marile ateliere de ceramică 
provincială romană descoperite la Cristești, 
lîngă Tg. Mureş. Atit din depozitele de la 
nivelul de locuire, cit si din cuptoarele 
pentru arderea vaselor din subsoluri, s-au 
scos aproximativ două vagoane de material 
ceramic, în care se resimte vizibil influența 
superiorității tehnicii romane — pastă foarte 
fină, execuție la roată cu învirtire rapidă, 
ardere la temperaturi înalte — şi totodată 
păstrarea elementelor vechilor tradiții băști- 
nașe. Vasele fabricate la Cristeşti prezintă 
forme și ornamente artistice derivate din 
ceramica locală, anterioară cuceririi romane, 
parte din ele regăsindu-se și în olăria 
populară românească de azi. Această cera- 
mică, de factură provincială, purtînd pece- 
tea coloritului autohton, a formelor și orna- 
mentelor dace, apare în număr mare în 
foarte multe localități de pe teritoriul 
Daciei romane. 

Faptele relatate au o înaltă semnificație 
istorică: cultura romană în Dacia a înscris, 
ca rezultate sigure, răspîndirea limbii latine 


Urnă de incinerare de factură 
romană (secolul Ii — Il! e.n.) des- 
coperit tot la Soporul de Cimpie. 


şi a. noilor progrese tehnice, dar arta, 
psihicul și exprimarea cultului familial, moş- 
tenite de la vechiul popor dac, au fost 
menținute, impunîndu-se cu putere si în 
noile forme ale vieții sociale, dovedind si 
pe această cale numărul mare al dacilor şi 
puterea lor de rezistență sub stăpînirea 
romană. Specialiștii au fost îndrituiți să 
conchidă că, oricît de intensă a fost coloni- 
zarea romană în Dacia, noii veniți au rămas 
în minoritate față de masa autohtonilor, 
iar aceștia, fără a fi refractari unor forme 
noi de civilizație superioară, au rămas cre 
dincioși unor străvechi tradiții în multe 
laturi ale culturii lor materiale şi spirituale. 

Coloniștii trăiau mai ales la orașe și în 
așezări mai mari, pe cînd băștinașii populau 
masiv ținuturile rurale. Aceștia din urmă 
însușindu-și limba și cultura romană, între- 
pătrunderea populațiilor accentuindu-se pe 
măsură ce trecea timpul, diferențele etnice 
s-au atenuat treptat, treptat, pînă la conto- 
pirea într-un singur popor. Asa se face că 
în multe așezări și necropole de pe teritoriul 
Daciei,arheologii nu mai disting în ceramică, 
în uneltele, în podoabele şi celelalte obiecte 
dezgropate două aspecte tipic diferite, unele 
fiind pur dace (așa cum le cunoaștem din 
așezările şi cetățile anterioare cuceririi), 
iar altele romane (așa cum se știu din castre 
si din centrele urbane); ci văd rezultatele 
unei sinteze fericite, noua cultură populară 
daco-romană, care încheagă în mod armo- 
nios elementele locale dace cu unele forme 
și factori tehnici romani. 

Romanitatea s-a întărit si prin întoarce- 
rea la vatră a veteranilor din corpurile 
recrutate în Dacia, care veneau acasă de 
prin diferite părți ale imperiului profund 
transformați în spirit roman și vorbind 
curent latinește. Această accentuare a roma- 
nizării dacilor, chiar în regiunile mai perife- 
rice ale provinciei, l-a şi determinat pe împă- 
ratul Severus Alexander (222-235) să nu mai 
trimită spre a servi în alte provincii noua co- 
hortă recrutată din dacii localnici de care 
vorbește diploma militară descoperită în 
castrul Cumidava (Risnov), ci s-o însărcineze 
cu paza graniţei de est a Daciei, aproape de 
locul de origine al celor înrolați (Cohors VI 
nova Cumidavensium Alexandriana). 


Dacii romanizați în timpul stăpinirii ro- 
mane, pe lîngă că au dus tot greul muncii, 
fiind elementul demografic de bază, au 
contribuit la formarea culturii populare a 
provinciei, care se va prelungi si după retra- 
gerea aureliană. Ei au constituit o parte im- 
portantă în întreaga viață a provinciei, în 
alcătuirea şi permanentizarea romanității 
nord-dunărene, ce alcătuiește puternicul 
nucleu de temelie în formarea poporului 
român și a limbii române. 

Dar, odată cu progresul romanizării, s-au 
ascuțit și contradicţiile de clasă, ducînd la 
repetatele răscoale ale băștinașilor cunos- 
cute din istoria Daciei (chiar guvernatorul 
Daciei M. Claudius Fronto a căzut într-o 
luptă cu populaţia locală), răscoale care îm- 
preună cu atacurile dacilor liberi au deter- 
minat, într-o măsură ce nu poate fi trecută 
cu vederea, însăși retragerea armatelor și 
administrației imperiale din, anul 277.7 


În cîteva puncte-cheie din marile oraşe, datorită unui simplu 
incident, se pot ivi perturbări supărătoare în fluxul normal al 
scurgerii autovehiculelor, îndeosebi în orele de virf. În capitala 
noastră, asemenea «gituiri» în circulaţie se fac simţite mai ales 
în intersecțiile fără sens giratoriu: Piaţa Unirii, Nicolae Băl- 
cescu ş.a. 

Pentru controlul și dirijarea circulației autovehiculelor, adică 
pentru preîntîmpinarea unor asemenea incidente, în centrele 
aglomerate ale unor orașe din alte țări, s-a recurs la instalații 
automate, conduse prin telecomandă de către un personal 
calificat. Instalaţiile cu sisteme de televiziune sînt puse în ser- 
viciul reglementării circulației în centrele aglomerate ale mari- 
lor orașe, cum sînt Paris, Lausanne, Munchen etc., unde, în 
diferite puncte, s-au instalat camere de luat vederi ale căror 
informări sînt prelucrate în birouri special amenajate. 

Instalaţiile exterioare ale acestor dispozitive pot fi reglate 
pentru urmărirea unui singur subiect din ansamblul cîmpului 
vizual, precum si pentru limitarea razei de acțiune numai la 
banda solicitată de dispecer. 

Echipamentul unei asemenea instalaţii pentru controlul cir- 
culației comportă trei părţi principale: camera de luat vederi, 
centrala pentru alimentare cu energie electrică și dispecera- 
tul. În afara echipamentului de bază, o instalaţie rațională 
necesită o serie de accesorii cum ar fi: dispozitiv contra intem- 
periilor (pentru adăpostirea camerei de luat vederi), parasolar, 
dispozitiv pentru menţinerea temperaturii constante în camera 
de luat vederi (pentru eliminarea depunerilor de condensări 
pe obiectiv la schimbări bruşte de temperatură), dispozitiv 
automat pentru reglarea diafragmei obiectivului potrivit luminii 
mediului ambiant, dispozitiv telecomandat pentru reglarea 
distanţei focale a obiectivului și a rotulei pozițiilor camerei, 
instalaţii telefonice pentru legătura între punctele de luat 
imagini şi locul de recepție etc. 

Urmează a fi supravegheate prin televiziune anumite inter- 
secţii de către o cameră de luat vederi, instalată pe stilp la o 
înălțime de 10 m. Pentru a se putea supraveghea intersecția 
cu o singură cameră, aceasta trebuie amplasată pe cit se poate 
în centrul intersecţiei. A așeza însă un stilp în centrul unei 
intersecții este inestetic și practic nu este posibil; în conse- 
cință este avantajos să se folosească stilpii existenți pe tro- 
tuare, avind aceleaşi posibilități. Camera, montată pe un dispo- 
zitiv de telecomandă a mișcărilor laterale și în adincime, dispusă 

la o înălțime de 10 m, perpendicular pe intersecție, permite un 
control eficient al circulației corespunziînd traficului în ambele 
sensuri. 

Legătura între dispecerul central și fiecare din instalaţiile 
de televiziune instalate în intersecții se face prin intermediul 
unor cabluri coaxiale cu impedanţa de 600, prin care se trans- 
mit semnale radio ce sînt modulate de către semnalele livrate 
de camerele de televiziune, precum și de către semnalele de 
comandă. 

Semnalele imaginilor a mai multor intersecții vecine pot 
modula un singur semnal radio de înaltă frecvență. Fiecare 
cameră care supraveghează o intersecție are corespondent 
în centrală un receptor de televiziune. Aparatele sînt aşezate 
pe un rastel, într-o ordine conform cu cea a televizării intersec- 
țiilor circulației, în semicerc în jurul pupitrului de comandă. 
Un asemenea aranjament permite supravegherea comodă a 
situației intersecţiilor televizate din partea personalului de 
serviciu. 

În faza de început, la o primă vizionare, poate fi dirijată fără 
dificultăți circulația din 9 intersecţii. După un oarecare timp 
de acomodare se pot folosi însă pina la 24 de aparate, adică 
se pot supraveghea 24 de intersecţii. O problemă căreia trebuie 
să i se acorde atenție este temperatura ridicată din camera 
dispecerilor ca urmare a numărului mare de aparate de recepție. 

De aceea, este necesar ca rastelul aparatelor să fie echipat 
cu un dispozitiv eficient de răcire. 

Pupitrul de comandă are două posibilități de serviciu, una 
pentru comanda luminozității imaginii primite la dispecerat 
și a doua pentru comanda camerelor de luat vederi. Cu ajutorul 
echipamentului de comandă la distanță al camerelor de luat 
vederi, acestea pot fi deplasate în sens orizontal sau vertical, 
putindu-se folosi, în același timp, distanțe focale între 17 si 
68 mm pentru a viziona numai anumite părți din imagine. Pen- 
tru utilizarea unui minim de timp într-o anumită poziție, fie pe 

verticala, fie pe orizontala, camera poate fi reglata pentru depla- 
sare dupa program. 

Este lesne de imaginat ce s-ar putea intimpla daca ar func- 
tiona, la comanda, in acelasi timp, toate camerele din grupaj. 
Pentru eliminarea acestui inconvenient, automatizarea comen- 
zii pozitiilor poate fi modificata partial. 

In cazul fluctuatiei iluminarii imaginilor, din cauza inconstan- 
tei luminii ambiante, intră în acţiune, în mod automat, un meca- 
nism de reglare a luminii, intervenind cu tonalități de contraste 
mai mult sau mai puțin puternice, potrivit necesităților dispece- 
ratului. Dacă este cazul menținerii unui semnal video pentru 
o anumită cameră de luat vederi, se pot face anumite schimbări 
în mecanismul comenzii automate; de asemenea, se poate 
interveni voluntar pentru reglarea diafragmei obiectivului și 
pentru reglarea tensiunii necesare televizorului respectiv. 

Telesupravegherea pe timpul nopții, cu toate inconvenien- 
tele unei iluminări automate, este posibilă în condiții mulțumi- 
toare, datorită posibilităților de captare a imaginilor sub un 
minim de circa 50 de lucși. Dispozitivele amplasate pentru tele- 
comanda la intersecții sînt prevăzute cu echipament telefonic, 
în legătură permanentă cu centrala. Acest echipament ser- 
veşte organelor de control al circulaţiei pentru rapoarte interne 
și pentru legătura cu echipele de întreţinere. 

În marile orașe, cu o circulaţie auto deosebit de intensă, una 
din problemele «cheie» este cea a «gituirii» circulației în anu- 
mite puncte, ceea ce poate duce la paralizarea transporturilor 

e una sau mai multe artere de primă importanţă ale oraşului. 
n astfel de situaţii prezenţa televiziunii este de primă impor- 
tanță. De la dispeceratul central, unde circulația este urmărită, 
se poate, din primele momente ale apariției unei «gîtuiri», să 
se intervină pentru dirijarea acesteia spre alte artere libere, 
prin ocolirea punctului unde circulația a fost întreruptă. Acest 
lucru se face prin dirijarea prin radiotelefon a echipelor fixe 
sau mobile..de control care procedează conform dispozițiilor 
primite. De asemenea, și intervenţia echipelor de control al cir- 
culaţiei în punctele «nevralgice» se poate face mai repede, 
deoarece sesizarea unor defecţiuni în buna desfășurare a cir- 
culaţiei se face mult mai repede cu ajutorul televiziunii. În plus 
televiziunea permite ca pe o arteră unde circulația este diri- 
jată cu ajutorul semafoarelor electrice sincronizate (ceea ce 
permite ca un vehicul ce a primit «liben» să străbată întreaga 
arteră řără să mai fie nevoie să se oprească la fiecare semafor 
electric) comanda semafoarelor să se facă simultan, în funcţie 
de mărimea fluxului de vehicule pe arterele ce se intersectează. 
Tot televiziunea mai contribuie ca în cazuri de accidente echi- 
pele de intervenție și cele sanitare să intervină cu mai multă 
repeziciune la locul unde se cere prezenţa lor. 

Se poate afirma că azi televiziunea contribuie la rezolvarea 
unor probleme la care altfel ar fi fost mult mai greu să se poată 
răspunde și s-ar fi pierdut un timp îndelungat pentru rezolvarea 
lor. 


| CIRCULAȚIA LA PARIS 


Parisul, cu cele 1 700 000 de autovehicule ale sale, este una 
din marile metropole în care circulația a devenit extrem de 
anevoioasă. Pentru a face fata «fluviului» format din cele aproa- 
pe 8 000 000 de roți ale automobilelor, scuterelor şi bicicle- 
telor care se revarsă zilnic pe marile artere pariziene, servi- 
ciul circulaţiei, care în prezent are 21 000 de salariaţi, a intro- 
dus, recent, o mare și modernă rețea de dirijare compusă 
din 10 camere de televiziune şi 18 staţii de radiotelefonie, 
amplasate în centrele cele mai aglomerate; 100 de detectoare 
radar; 113 teleimprimatoare; 350 de linii telefonice; 330 de ve- 
hicule cu emițătoare-receptoare radio şi cu aparate de tele- 
fotografii, precum și 2 elicoptere pentru supravegherea ae- 
riană. Toate acestea sînt legate direct cu marea sală de in- 
formaţii a circulaţiei, aflată la prefectura poliției. Un grup de 
dispeceri dirijează din această sală, în ansamblu, circulaţia, 
schimbind ori de cite ori este nevoie direcția de scurgere a 
şuvoaielor de autovehicule, pentru evitarea punctelor su- 
praaglomerate. În vederea circulaţiei de noapte a fost ins- 
talată, în jurul Arcului de Triumf, care este centrul celor 150 
km de căi rutiere ale Parisului, o nouă rețea de iluminat, cu 
lămpi moderne de mare putere, care mențin în regiune o 

A permanenta zi. 

| Toate acestea, la un loc, formează astăzi unul dintre cele 

| mai moderne ansambluri de dirijare a circulaţiei din lume. Şi 

| totuşi circulaţia din Paris se mai menţine printre cele mai 

| periculoase, din cauza indisciplinei conducătorilor autove- 
hiculelor. O singură cifră este edificatoare: fişierul electronic 
de la prefectură înregistrează 10000 de contravenţii pe zi. 


CALCULATORUL ELECTRONIC 
IN TIPOGRAFIE 


După cum se știe, toate sistemele tipografice existente 
se bazează pe folosirea caracterelor de tipar imprimate ne- 
mijlocit pe metal, sticlă sau peliculă. Firma «Bell» din S.U.A. 
proiectează un sistem de memorizare în calculatorul electro- 
nic a mii de simboluri, litere cu caracter diferit, liniuţe, expre- 
sii matematice, bazat pe faptul că fiecare simbol se formează 
prin citeva instrucţiuni. Forma simbolului se obţine prin pro- 
iectarea cîtorva puncte luminoase, majoritatea simbolurilor 
compunindu-se cu ajutorul a 12 puncte. Claviatura maşinii 
de scris este cuplată cu calculatorul electronic, iar raza osci- 
loscopului, în conformitate cu comanda primită, vizează por- 
țiunea respectivă de pe ecran, luminată sub forma simbolului. 
Un aparat fotografic, instalat în fața ecranului, fotografiază 
toate simbolurile luminate cu o viteză de cca. 150 de semne 
pe secundă. După aceea pelicula se developează prin pro 
cedee obișnuite și se obţine textul de tipar. 

Acest procedeu permite culegerea textului cu o viteză de 
citeva mii de semne pe secundă, ceea ce depășește viteza 
tuturor linotipurilor rapide existente. 

(Dupa „SCIENCE DIGEST”) 


COMANDĂ 


Pupitrul de control și de comandă a circulației și 
dispeceratul central pentru controlul circulației în- 
tr-un mare oraș; sus: Schema dispunerii camerelor 
de luat vederi pentru controlul circulaţiei în marile 
orașe. 


Anul care a trecut ne-a mai oferit încă două evenimente 
de mare importanță în marea bătălie împotriva cancerului: 
decernarea premiului Nobel pentru medicină la doi savanţi 
americani pentru descoperiri importante în boala canceroasă 
(Rous pentru provocarea de cancer experimental prin viru- 
suri si Huggins pentru tratamentul unor cancere prin hor- 
moni) şi ţinerea la Tokio, în Japonia, a celui de-al IX-lea 
Congres internaţional de cancer. Această mare înmănun- 
chere de forțe mondiale în cadrul congresului marchează, 
credem, începutul asaltului pentru înlăturarea îngrozitorului 
flagel al omenirii. 

Una din marile victorii este desigur succesul teoriei viro- 
tice a genezei cancerului. Chiar dacă la cele mai puternice 
microscoape nu a fost încă observat nici un virus în tumo- 
rile umane, prezența lui mascată și nefastă în lanţul de teno- 
mene biochimice tisulare și celulare care marchează canceri- 
zarea este indiscutabilă la ora actuală. Și tocmai acest fapt 
a fost subliniat de unii congresiști. Dar mai bine să dăm 
cuvîntul specialiștilor, care, la rugămintea redacţiei noastre, 
prezintă cititorilor cîteva probleme importante privind marea 
bătălie pentru izgonirea cancerului. Să-i urmărim: 

Prof. univ. dr. OCTAV COSTĂCHEL 
directorul Institutului de oncologie 


Între marile manifestări ştiinţifice ale 
anului trecut se numără cu siguranţă și 
al IX-lea Congres internaţional de cancer 
ținut la Tokio între 22—29 octombrie 1966, 
atît prin amploarea sa (63 de ţări, 5 000 de 
participanți etc.), cît și prin faptul că toate 
problemele mai importante ale cancerului 
au fost atacate în cele 1400 de lucrări 
comunicate, conferințe, simpozioane, 
mese rotunde etc. 

Congresul s-a bucurat de o largă parti- 
cipare a celor mai proeminenţi specialiști 
din lumea întreagă, 2 laureați ai Premiului 
Nobel, clinicieni, virusologi, chimiști, fizi- 
cieni etc. Participarea largă a asigurat 
posibilitatea discutării şi punerii la punct 
a problemelor majore ale oncologiei ac- 
tuale. 

Trei compartimente mari au fost pre- 
zentate la congres: clinica, organizarea 
luptei împotriva cancerului şi domeniile 
teoretice, experimentale. 

În clinică, metodele clasice de tratament 
al cancerului (chirurgia si radioterapia) 
și-au reconfirmat valabilitatea, dar n-au 
progresat prea mult de la Congresul de la 
Moscova din 1962. În schimb, chimiotera- 
pia a progresat rapid și a devenit o metodă 
indispensabilă în tratamentul majorității 
localizărilor canceroase. Chimioterapia in- 
traarterială regională precede astăzi și 
uneori urmează cu succes extirparea chi- 
rurgicală a tumorilor, dînd supraviețuiri 
mai lungi și permitind intervenţia chirur- 
gicală în cazuri avansate, în care înainte 
nu era posibilă. Asocierea radioterapiei 
cu chimioterapia îmbunătățește și mai 
mult rezultatele. Substanțe noi, cu acţiune 
specifică asupra unei anumite tumori, ca 
methotrexatul, care face să dispară pentru 
un timp îndelungat chiar metastazele unei 

tumori cu secreție hormonală a femeii, 
corioepiteliomul, vincaleucoblastina, 0 
substanță extrasă dintr-o plantă, vinca 
rosea, care dă remisiuni importante în 
unele sarcome ganglionare, derivați ai 
fenilhidrazinei, substanțe sintetice avind 
aceleaşi rezultate în afecțiuni asemănă- 
toare şi care se vor sintetiza și la noi în 
țară, şi-au confirmat definitiv valoarea lor 
în tratamentul cancerului. 

După aceste rezultate este sigur că 
viitorul chimioterapiei constă deci în gă- 
sirea de substanțe cu acţiune specifică, 
adică maximă, asupra unor tumori. 

S-a stabilit cu ocazia acestui congres 
că tratamentul complex (chimio-radiote- 
rapia şi chirurgia, asociate) reprezintă cu 
siguranţă atitudinea optimă în majoritatea 
cancerelor localizate. 

Lucrările sovietice în acest domeniu, 
bazate pe o vastă experienţă, ale profeso- 
rilor Blohin, Larionov şi Perevodcikova, 
au fost unanim apreciate ca aducînd con- 
tribuţii importante la teoria și practica 
chimioterapiei anticanceroase. O impre- 
sie bună au făcut și lucrările românești 
în acest domeniu, atit în sensul rezultate- 
lor obținute cit și în sensul unor noi metode 
de administrare. 

S-au prezentat, de asemenea, citeva 
încercări sporadice si fără rezultate prea 
importante în imunoterapia clinică. Deşi 
baza experimentală este enormă, mai este 
încă mult de lucru în această privință. 

În problemele organizării luptei împo- 
triva cancerului s-au adus, de asemenea, 
cîteva confirmări noi de mare interes ale 
unor date experimentale. Astfel, în de- 
pistarea precoce, care reprezintă proble- 
ma nr. 1 în lupta împotriva cancerului, s-a 
constatat că examenele citologice joacă 
un rol din ce în ce mai important și că 
ele constituie, împreună cu examenele 
clinice, metoda majoră de depistare. Me- 
toda românească de consultație oncolo- 

gică obligatorie, aplicată astăzi în toată 


țara, a fost din nou pozitiv apreciată, 
deoarece prin ea se depistează un pro- 
cent mult mai mare (cam de 10 ori) de 
cancere, care se confirmă ulterior, decit 
prin celelalte metode cunoscute pina 
acum. 

Organizarea unor noi foruri internaţio- 
nale de luptă împotriva cancerului (ca, 
de exemplu, Institutul internaţional de la 
Lyon și reorganizarea altora pe baze noi 
ca, de exemplu, Uniunea internaţională 

contra cancerului) vor crea noi posibilități 
în organizarea luptei împotriva cancerului 
pe plan internațional. Propunerile româ- 
neşti în acest sens au fost favorabil apre- 
ciate şi o parte vor fi aplicate în practică. 

Problemele teoretice și experimentale 
ale acestui congres au ocupat cea mai 
mare parte a secțiilor și ședințelor. 

Discuțiile asupra etiologiei virotice, asu- 
pra mecanismelor cancerizării prin sub- 
stanțe chimice, prin radiații și prin virusuri, 
au fost purtate de cele mai mari persona- 
lități de specialitate din lumea întreagă. 

Astfel, prof. Ochoa, laugeat al premiului 
Nobel. a vorbit despre modificările codu- 
lui genetic în cancer, iar prof. Dulbecco 
(S.U.A.) despre modificările acizilor nu- 
cleici în mecanismul cancerizării. Profe- 
sorii Heidelberger, de la New York, şi 
Brooks, din Londra, au dus o discuţie vie, 
urmărită cu mare interes, asupra compu- 
şilor complecși pe care-i fac substanţele 


- cancerigene cu acizii nucleici şi proteinele 


organismului. Numeroase contribuţii pri- 
vind efectele virusurilor cancerigene asu- 
pra celulei au fost aduse de autorii japo- 
nezi, în special de Hanafusa, ca şi de au- 
torii europeni (francezi) și americani. 
Din aceste lucrări s-a desprins faptul 
că la ora actuală etiologia virotică a can- 
cerului, deși nedemonstrată la om, nu mai 
este contestată și, de aceea, s-a trecut 
la o nouă etapă, aceea a utilizării virusuri- 
lor ca instrument de cercetare a mecanis- 
melor cancerizării. În acest sens, s-au 


găsit lucruri noi si interesante. Astfel, 
se știe că majoritatea virusurilor după 
cancerizarea celulei nu se mai pot decela. 
S-a constatat că această dispariție este 
strins legată de procesul de cancerizare 
la aceste celule și că pentru ca un virus 
să fie cancerigen trebuie să existe anumite 
raporturi imunologice, genetice, ca şi de 
structură a proteinelor si acizilor nucleici 
constituenți, care, în momentul cind pă- 
trund în celulă, au proprietatea de a îm- 
piedica (reprima) biosinteza acizilor nu- 
cleici proprii ai celulei și de a se multiplica 
din materialul celular, distrugînd-o sau 
cancerizînd-o. 

Cancerizarea este, în primul rînd, o mo- 
dificare a secreției celulare, uneori o su- 
presiune completă a ei, sau o înlocuire cu 
secreție de substanțe asemănătoare, de 
exemplu cu hormonii care, atunci cînd 
tumoarea capătă dimensiuni mari, poate 
provoca simptome grave. Aceste simpto- 
me pot fi provocate uneori chiar si de 
tumori cu dimensiuni mici, dar cu secreție 
anormală, în cantități mari, așa-numita 
secreție hormonală ectopică, diferită pen- 
tru fiecare tumoare în parte. 

Deși s-au prezentat foarte numeroase 
lucrări, totuşi încă nu s-a putut decela o 
modificare specifică a acizilor nucleici şi. 
nici a proteinei în celula canceroasă. 
Cercetarea substanțelor care reprimă se- 
creția celulară si care, în același timp, îm- 
piedică controlul organismului asupra 
multiplicării celulei tumorale constituie, 
la ora actuală, o problemă importantă a 
cercetărilor în mecanismele cancerizării. 
Într-adevăr, s-a constatat că celula 
canceroasă în loc să răspundă la stimu- 
lii normali aisistemului nervos prin 
secreție, ea răspunde prin multiplicare. 
Această deviație, dovedită într-un nu- 
măr de cazuri, constituie un important 
punct de plecare pentru cercetări vii- 
toare. 

În imunoterapia cancerului s-a confir- 
mat un fenomen nou, acela de hibridare 
somatică, adică de generare a unor celule 
noi, prin schimb reciproc de substanțe 
între celulele tumorii și cele ale organis- 
mului, acestea din urmă fiind nu distruse, 
cum se credea pina acum, ci cancerizate. 
Această nouă descoperire lămureşte un 
mare număr de probleme noi în procesul 
cancerizării. Ea este urmărită și cercetată 
cu mare interes în lumea întreagă. 

Problemele teoretice discutate la con- 
gres sînt mult mai numeroase. Am pre- 
zentat aici numai cîteva dintre rezultatele 
mai interesante comunicate în cele peste 
30 de secții. 

Faptul că au apărut într-un timp relativ 
scurt (din 1962 de la congresul care s-a 
ținut la Moscova) atitea noi probleme şi 
căi de cercetare arată, pe de o parte, 
complexitatea extremă a mecanismelor 
cancerului, iar pe de altă parte dă noi 
speranţe şi perspective pentru suferinzii 
care așteaptă un tratament mai bun, cit 
și pentru cei care lucrează cu abnegaţie 
și perseverenţă în acest domeniu atît de 
dificil. 


Ipoteza originii virotice a cancerului 
a fost emisa in 1903 de A. Borrel, care, 
studiind in acea vreme virusurile epite- 
liotrope (vaccina, variola, clavelea) a 
observat ca ele determina modificari 
celulare similare cu cele ce au loc în 
histogeneza canceroasă. Borrel şi-a for- 
mulat cu o clarviziune genială concepția 
sa asupra originii cancerului în felul 
următor: «Celula canceroasă poartă în 
ea un agent virulent care-i servește 
drept excitant continuu si care provoacă 
mereu noi diviziuni sau, odată creată 
această celulă extraordinară, găsește 
în ea sau în organism elementele nece- 
sare unei multiplicări indefinite şi a 
unei fecundări mereu noi». 

Primele fapte experimentale care a- 
veau să confirme ipoteza lui"Borrel au 
venit abia după 5—6 ani, cînd Ellermann 
şi Bang transmit experimental o leucoză 
a găinilor, iar Peyton Rous, recent 
laureat al premiului Nobel pentru me- 
dicină, a transmis prin filtrat acelular 
sarcomul de găină ce-i poartă numele. 


Acad. prof. dr. STEFAN S. NICOLAU 
și dr. ELISABETA NASTAC 


TEORIA VIROTICĂ A CANCERULUI 
ÎŞI FACE LOC CU ÎNCETUL 


Constatarea făcută ulterior de Yamagiwa și ltchikawa cu 
privire la producerea de tumori la iepure prin badijonarea 
pielii cu gudron deschide calea teoriei chimice a cancerului, 
care, alături de noile teorii genetice, endocrine etc. distrage 
atenția cercetătorilor de la cercetările virusologice și o în- 
dreaptă spre variate cimpuri de investigație. 

Aşa se explică de ce timp de două decenii după descoperi- 
rea lui Rous lipsesc aproape cu desăvirșire din literatura de 
specialitate datele privind transmiterea prin filtrat acelular 
a tumorilor. Abia anul 1933 marchează reluarea cercetărilor 
ce aveau să fundamenteze și să confirme treptat ipoteza emisă 
de Borrel, devenită astăzi teorie în sensul științific modern 
al cuvîntului. În acest an, Shope descrie şi studiază fibromul 
infecțios și papilomul iepurelui, tumori transmisibile în serie 
prin filtrat acelular. 

Bittner, în 1936, dovedește transmiterea prin filtrat acelular 
si prin lapte de la mamă la pui a cancerului mamar de şoa- 
rece. Cu toate că experienţele lui Shope şi Bittner au reprezen- 
tat un puternic semnal de alarmă și o puternică dovadă că viru- 
surile intervin cel puţin în etiologia unor tumori, există un mare 
lapsus în literatură între aceste descoperiri și descoperirea lui 

Gross din 1951, care dovedește originea virotică a leucemiilor 
ce apar spontan la o anumită linie de șoareci. 


Încercînd să facă legătura între virusuri și gene, pe de o 
parte, și cancer, pe de alta, Stanley amintește că celulele can- 
ceroase mai păstrează unele trăsături ale celulei de origine. 
De aceea — susține autorul — transformarea unei celule nor- 
male în una canceroasă poate avea mai mult decit o cauză. 

Stanley, considerind virusurile ca elemente transductoare, 
întrevede posibilitatea ca virusuri ce sînt obişnuit purtate de 
organismul uman trecute de la o persoană la alta să sufere 
fenomenul de transducţie, şi astfel virusuri nenocive pot să 
se transforme în tulpini de virusuri care să provoace tumori. 
Autorul subliniază importanţa din acest punct de vedere a viru- 
surilor latente, ca și a fenomenului de transmitere transplacen- 
tară a virusurilor. 


O TEORIE 
PE CALE 
DE A ÎNVINGE: 


Originea 


virotică 


a cancerului 


Făcind o «declaraţie de dependenţă», în 1957 Stanley este 
convins că faptele experimentale acumulate siat suficiente 
pentru a susține ideea că virusurile pot fi agenți etiologici ai 
majorității cazurilor de cancer, dacă nu ai tuturor cancerelor, 
incluzind în această sferă și cancerul uman. Ulterior Stanley 
consideră acțiunea virusurilor si a genelor în legătura lor cu 
cancerul ca avind drept structură nu o nucleoproteină, ci un 
acid nucleic. 

Asupra acestui punct de vedere ne vom opri în cele ce ur- 
mează, pe de o parte, pentru că noua concepție asupra carcino- 
genezei virale, emisă de unul dintre noi, are ca punct de ple- 
care tocmai mecanismul de integrare a virusurilor în celule 
și al replicării lor sub formă de acid nucleic, iar pe de altă parte 
pentru că acesta a fost și aspectul cel mai larg dezbătut în 
lucrările si discuţiile de la cel de-al IX-lea Congres interna- 
tional de cancer, ce a avut loc în luna octombrie la Tokio. 

Obţinerea de către dr. Majorca și colaboratori a sintezei 
virusului polioma (virus binecunoscut cu multiple potențe 
cancerigene) după inocularea în culturi celulare numai a aci- 
dului dezoxiribonucleic extras din el a fost o primă dovadă 
experimentală că principiul carcinogenic infecțios al virusului 
polioma este acidul său nucleic. Ulterior s-a demonstrat pu- 
terea oncogenă a numeroase preparate de acizi nucleici extraşi 
din virusuri sau țesuturi tumorale. 


I TOTUŞI DE CE NU SE VĂD VIRUSURI 
N CELULELE CANCEROASE? 


O părere aproape unanimă ce se degajă din cercetările viru- 
sologice în cancer este aceea că pentru transformarea neopla- 
zică a celulelor şi, mai ales, pentru multiplicarea lor ulterioară, 
nu este necesară sinteza particulelor virale mature, complete. 

lată cum unul dintre noi a explicat imposibilitatea izolării de 
virusuri mature dintr-o serie de tumori, «dispariția» virusului 
matur tumorigen, din țesutul transformat, ca și reproducerea 
unor neoformaţiuni numai prin acizi nucleici extrași din țesutul 
tumoral corespunzător. Pe scurt, noua concepție privind 
carcinogeneza virală poate fi prezentată astfel: ca si în bolile 


infecțioase, în domeniul etiologiei tumorilor cunoaștem tumori 
provocate de: a) microbi (b. tumefaciens); b) virusuri (sarco- 


mul Rous la găină, mixomul lui Sanarelli la iepure, Molluscum 
contagiosum la om etc.). În primele, microbii sînt evidenti, 
cultivabili în medii de cultură comune. În grupul al doilea sînt 
tumori în care orice începător în ale virusologiei poate dovedi 
prezența corpusculilor elementari virotici. 

c) Mai sînt însă foarte numeroase tumori în etiologia cărora 
nu s-au putut descoperi nici microbi, nici virusuri. Nu e mai 
puțin adevărat că structura acestor tumori, evoluţia lor, biolo- 
gia lor sînt întrutotul asemănătoare cu cele ale tumorilor virale 
minus corpusculii elementari. 

Ansamblul experiențelor interpretate în lumina noilor date 
obținute în domeniul multiplicării virusurilor prin acizii lor 
nucleici ar pleda pentru transformarea ireversibilă a agentului 
viral corpuscular (corpuscul elementar) în agent viral macro- 
molecular; agentul infecțios corpuscular în circumstanţe deter- 
minate se poate astfel modifica, simplifica și transforma în 
agent infecțios molecular (acid nucleic viral). 

n aceste circumstanțe se poate vorbi despre corpusculi 
elementari infecțioși (virus) și despre elemente infecțioase 
macromoleculare (infravirus). Formele de infravirus macro- 
molecular sint eie ireversibile în forme corpusculare de virus? 
Experiențele făcute cu agentul cauzal al papilomului lui Shope 
par să pledeze în acest sens. Totuși alte cercetări s-ar opune 
acestei păreri. 

Nu e mai puțin adevărat însă că tumori ca sarcomul sau 
epiteliomul șoarecelui și al șobolanului, precum si alte multe 
tumori ale omului şi animalelor, se comportă ca tumori provo- 
cate de infravirusuri, adică de elemente patogene macromole- 
culare, de acizii nucleici virali stabilizați ca atare si nereversibili 
în formă primitivă ipotetic corpusculară, de virus. Macromole- 
culele de acid viral, autonomizate, ar deveni infravirus. 

Lasind la o parte tumorile provocate de microbi (realitate 
incontestabilă), precum şi cele cu etiologie virală dovedită 
(altă realitate incontestabilă), se poate lua în considerare 
ipoteza etiologiei infravirale a celorlalte tumori de natură încă 
nedefinită. Agentul oncogen, în aceste cazuri, ar fi infravirusul 
molecular, acidul nucleic infecțios, stabilizat sub această 
formă. Celula, capabilă să-l sintetizeze practic întotdeauna 
identic lui însuși, după matrița pe care el o reprezintă în elemen- 
tul celular în care infravirusul a pătruns, asigură astfel multi- 
plicarea agentului patogen macromolecular. Şi infecția pro- 
gresează în continuare sau regresează la un moment dat, după 
proprietățile caracteristice ale agentului infecțios, care poate 
provoca tumori maligne sau tumori benigne. 

Infravirusurile oncogene, molecule infecțioase de acid nu- 
cleic, stabilizate ca atare, dezbrăcate de învelișuri proteice, 
debarasate de constituenții capsomerici — capsidali, au în 
comportarea lor o plasticitate încă și mai accentuată decit a 
virusurilor, şi aceasta în funcţie de organizarea lor moleculară. 

Chiar si rezistența acestor elemente infecțioase apare dimi- 
nuată uneori față de cea a virusurilor. 


«NEVĂZUT», VIRUSUL DĂTĂTOR DE CANCER 
STĂ LA PÎNDĂ... 


Credem că mulți și diferiți inframicrobi pot rezista în organis- 
mul uman chiar şi zeci de ani sub formă de «artrovirus», sub 
formă deci de acid nucleic infecțios, găzduit, adăpostit, mascat 
în anumite celule sub diferite carapace proteice, care îl pot 
scoate temporar din circulaţie, îl pot pune în afara economiei 
active a organismului. Cauze neprevăzute, reprezentate prin 
diverşi factori adjuvanți, slăbind rezistenţa locală sau generală 
a organismului (traumatisme, intoxicații, iradiaţii, anumite boli, 
dereglări metabolice, hormonale etc.), pot pune celula-gazdă 
în starea de a-și schimba activitatea sa normală în favoarea 
acidului nucleic viral găzduit și biosinteza infravirală, sau chiar 
virală, se poate dezlănțui, cu urmările patologice corespunză- 
toare — viroză, tumoare etc. — în funcție de agentul infecțios 
molecular sălăşluit în sînul ei. 

În acest mod se poate concepe și apariția cancerului, al 
cărui agent patogen infraviral, constituit din acid nucleic infec- 
tios, poate sălășlui inactiv timp îndelungat în anumite celule 
ale organismului și în urma acţiunii unor cauze adjuvante al 
căror număr este vast — poate fi activat, poate fi «demascat», 
poate fi reprodus continuu și progresiv de celula care îl găzdu- 
iește și de congenerele ei, în care el pătrunde. Transformarea 
din precancer în cancer nu ar fi astfel decit o intensificare în 
biosinteza acidului nucleic oncogen în sînul celulelor în care 
el pătrunde progresiv. 


În ultimă instanță, celula tumorală nu ar fi decit celula în 
care acidul nucleic oncogen ar tulbura aparatul genetic şi, 
prin prezenţa sa, i-ar provoca o totală schimbare a funcțiilor 
normale, schimbare dominată de biosinteza intracelulară a 
infravirusului molecular, a însuși acidului nucleic tumorigen. 

Din toate aceste consideraţii, sintetizate în urma datelor noi 
privind acizii nucleici infecțioși de origine virală, ar reieși 
ipoteza existenţei unui nou grup de agenți patogeni infravirali 
constituiți din molecule infecțioase de acizi nucleici. Individua- 
lizate ca atare, aceste infravirusuri ar fi răspunzătoare de pro- 
ducerea tumorilor în care nu pot fi găsiți ca agenți etiologici 
nici microbi si nici inframicrobi corpusculari din grupul viru- 
surilor propriu-zise. 


TOT VIRUSURI ȘI ÎN CANCERUL 
PROVOCAT CHIMIC! 


Cu prilejul celui de-al IX-lea Congres internaţional de cancer 
de la Tokio, s-a precizat rolul virusurilor și în etiopatogenia 
tumorilor aparent produse exclusiv de substanțe chimice. 
Menţionăm în treacăt numai afirmația făcută de unul dintre 
protagoniștii congresului, prof. Klein G., directorul departa- 
mentului de biologie a cancerului de la Institutul Karo- 
linsca din Stockholm, cu privire la specificitatea antigenetică 


Dreapta: Virusul SV 40 aflat în singe, capa- 
bil să provoace cancerul la hamster; stinga: 
Adenovirusuri în micrografie electronică. Dia- 
metrul real este de cca. 70 de milimicroni, iar 
capsula conține 252 de subunități proteine. 

Adenovirusurile au ca material genetic aci- 
dul dezoxiribonucleic. Ele dispar din tumo- 
rile pe care le provoacă, și de aceea investi- 
garea lor a fost dificilă. 


a tumorilor produse de substanţe chimice. În celulele cance- 
roase induse de o anumită substanţă chimică se poate decela 
un antigen specific ce nu dă reacţie încrucișată cu un ser 
obținut față de o tumoare indusă de altă substanţă chimică. 
Această specificitate antigenică este conferită probabil celulei 
canceroase, indusă aparent de o substanță chimică, de un 
virus latent preexistent (sub formă de acid nucleic, infravirus) 
în organismul animalului sau (mai puțin probabil) introdus din 
afară. Substanța chimică nu ar fi decît factorul ce ar declanşa 
ruperea echilibrului virus (acid nucleic) — celula-gazdă nor- 
mală și ar facilita transformarea acesteia în celulă canceroasă 
de către agentul viral (infraviral). 

S-au conturat astfel mai precis rolul primordial jucat de viru- 
suri în cauzalitatea maladiei canceroase și rolul de factori 
ajutători al celorlalte noxe cancerigene cunoscute substanțe 
chimice, condiții de mediuetc. 

Congresul de la Tokio a constituit un prilej pentru a face 
cunoscut unui larg public ştiinţific lucrările școlii române de 
inframicrobiologie în domeniul relațiilor dintre virusuri și 
tumori. La problema discutată în congres cu privire la lupta 
antitabagică, antialcoolică etc. și care a prilejuit discuţii și în 
presa locală, s-au mai adăugat insistent precepte de profilaxie 
împotriva bolilor infecțioase cu largă răspindire în masă, unele 
dintre acestea tavorizind apariția cancerului. Dacă asttel stau 
lucrurile teoria virală deschide mari speranțe pentru terapie, 
întrucît aduce în primul plan posibilitatea unei soluții imuno- 
logice, așadar putinţa de a vedea, în sfirșit, apărînd mult visatul 
și nu mai puțin practicul «vaccin anticanceros», care va grăbi 
soluționarea marii probleme a vindecării unuia dintre cele mai 
cumplite flageluri ale omenirii. 


Profilaxia nici unei alte boli nu a necesitat vreodată o asemenea mobilizare a corpului medical ca în cazul acțiunii 
profilactice anticanceroase. Ea implică participarea nu numai a specialiştilor, ci a tuturor medicilor cu pregătire clinică 
si de laborator, începînd de la medicul de practică generală pînă la cel ce caută soluții în cimpul restrins al fenomenului 
cancerologic urmărit în amănuntul său. ; a 

În lipsa cunoaşterii unei cauze determinante a bolii, acțiunea profilactică caută deocamdată să suprime condițiile 
care o favorizează si contribuie la apariția sa. Profilaxia urmăreşte, de asemenea, să suprime focarele incipiente de 
cancer, distribuite în teritoriile anatomice cele mai felurite. Acțiunea sa ar putea fi deci împărțită în două: în măsuri 


Metodă care privesc scăderea numărului de îmbolnăviri şi în măsuri care caută o reducere a mortalității prin tratarea stadiilor 
incipiente. Aceste două grupe, care reprezintă două acțiuni succesive în raport cu desfășurarea ciclului bolii, sînt în mod 
practic legate într-o acţiune unitară. 

eficientă Măsuri care privesc scăderea numărului de îmbolnăviri rezultă din cunoaşterea așa-numitului «precancer» în nume- 
de roasele sale aspecte. Ele se disociază în acțiuni variate, determinate de factorii care generează starea precanceroasă. 
În esență, aceste măsuri se orientează în trei direcţii, și anume: în suprimarea focarelor de precancer, în neutralizarea 

combatere: agenţilor cancerigeni si în corectarea tulburărilor care favorizează transformarea precancerului în cancer. 


Profilaxia 


anticanceroasă 


DR. DOCENT 
CORNELIU POPESCU 


Suprimarea focarului precanceros constituie modalitatea 
predominantă si actul terapeutic esențial al primului timp pro- 
filactic. Această acțiune se bazează pe capacitatea clinicianu- 
lui de a selectiona si de a recunoaşte alterările morfologice 
care preced apariția cancerului. Există o obligație absolută ca 
mai ales acele alterări care sînt în iminenta de cancerizare să 
nu fie trecute cu vederea. Printre acestea citam: ulceratiile 
îndelungate ale limbii si faringelui, ulcerele vechi ale colului 
uterin, leucoplaziile mucoaselor, matrita hemoragică senilă etc. 
Acțiunea de selectionare si de suprimare a acestor focare 
trebuie extinsă si asupra unor focare mai puțin evidente, ca: 
unele tumori mamare, polipozele vezicale si digestive, tumorile 
osoase cu mieloplaxe etc. 

Ceea ce reprezintă caracteristica acestor focare precance- 
roase este existența lor îndelungată, cronicitatea lor. Puterea 
lor de cancerizare rezultă mai ales din această evoluție prelun- 
gită în condițiile unei activități permanente. 

În general, suprimarea focarului precanceros nu nece- 
sită intervenții largi si sacrificii anatomice importante. Ea face 
să dispară una dintre condițiile importante care contribuie la 
apariția bolii canceroase. Acolo unde această acțiune a fost 
aplicată riguros, s-a putut înregistra o scădere progresivă si 
manifestă a numărului de îmbolnăviri pentru anumite forme 
de cancer, ca cel al uterului, pielii si mucoaselor superficiale. 

Evitarea si neutralizarea agenților cancerigeni reprezintă a 
doua directivă a acțiunii preventive anticanceroase. Numărul 
factorilor cu efect cancerigen cu care intră în contact omul, 
dar mai ales puterea lor crescută prin combinații si asocieri, 
necesită o acțiune profilactică pe un domeniu variat, creat de 
condiţiile profesionale, elementare, de teritoriu geografic etc. 

Fata de curbele îmbolnăvirilor de cancer, care în Europa si 
în țara noastră sînt mai crescute pentru stomac si pentru căile 
respiratorii, măsurile preventive de evitare a agenților can- 
cerigeni trebuie mai ales îndreptate în aceste direcții. În afara 
măsurilor de organizare a protecției muncii si de neutralizare 
a noxelor cancerigene, esențialul constă în realizarea modali- 
tatilor celor mai perfecționate de a cîştiga asentimentul public 

în favoarea renunțării la abuzurile de ordin alimentar si tabagic. 
O acţiune profilactică sistematică în această direcție pare încă 


pentru mulți autori imposibilă sau utopică. Totuși, putem nota 
că în Danemarca, țara cu cea mai mare morbiditate în cancer 
gastric, cu o frecvenţă ridicată a gastritelor cronice, dar și cu 
cel mai mare consum de grăsimi prăjite şi alcooluri tari, după o 
acțiune întreprinsă în acest sens contra supraalimentației, arti- 
ficiilor de preparare a alimentelor și abuzului de alcool, s-a 
putut constata după 10 ani o scădere cu 1/3 a procentului de 
cancer gastric. 

Din cercetări și rezultate asemănătoare se poate afirma că 
profilaxia prin evitarea noxelor digestive (iritante) şi respiratorii 
(tabagice), deocamdată încă insuficient valorificată, rămîne 
modalitatea esențială în acțiunea de prevenire a fazei precan- 
ceroase şi prin aceasta a cancerului. 

Profilaxia asupra terenului precanceros a căpătat, în ultimul 
timp, din ce în ce mai multă consistentă. Existența organismului 
precanceros, ca o individualitate fiziopatologică, capabilă să 
favorizeze transformările în cancer, este actualmente apreciată 
cu multă atenție. Dacă această stare apare atit de diferită de 
la un caz la altul şi felurită, în timp, pentru acelaşi caz, faptul 
se datorește condițiilor de care depinde, și anume: ereditatea, 
vîrsta, incidenţele fiziopatologice, de mediu, de activitate etc. 

Posibilitatea de a corecta unele tulburări metabolice.hormo- 
nale, humorale și psihice, care favorizează mecanismul cance- 
rizării, reprezintă o măsură profilactică bazată pe cercetările 
curente. Conduita de urmat este dictată de necesitatea rectifi- 
cării unui ansamblu fiziologic tulburat și este de ordin dietetic, 
hormonal, humoral şi psihoterapeutic. Dacă o parte dintre 
aceste măsuri fac parte din arsenalul actual al profilaxiei sale, 
altele constituie obiectivele de perspectivă, concentrate cu 
deosebire asupra posibilităților viitoare de vaccinare datorită 
imunologiei. 


INTERVENȚIA TIMPURIE ÎN DEPISTAREA ȘI 
TRATAREA CANCERULUI 


Măsurile care privesc scăderea mortalității prin cancer re- 
prezintă cea de-a doua formă a acţiunii profilactice. Ele se înte- 
meiază de foarte multă vreme pe o realitate manifestă, devenită 
esențială, care constă în depistarea și tratarea de timpuriu a 


NOXĂ 
BANA TSME" 


focarelor de cancer constituite. 

Intervalul dintre etapele evolutive ale diferitelor forme de 
cancer este în realitate apreciat indirect prin extinderea loco- 
regională a procesului tumoral: În mod general, fazele dezvol- 
tării sale se succed într-un timp aproximativ previzibil, pentru 
un procent mai mare de 90 la sută din totalul cancerizărilor. 
Numai la o proporție redusă, sub 10 la sută dintre acestea, evo- 
luția este rapidă și neprevăzută. 

În condiţiile practice ale profilaxiei se constată că de la dez- 
voltarea focarului canceros și pina la invadarea ganglionilor 
regionali este nevoie de un timp destul de prelungit, apreciat 
aproximativ la un an de zile. Mai ales acest timp este utilizat în 
profilaxia din faza curativă. Eficacitatea terapeuticii aplicate în 
acest interval constituie un adevăr permanent. Toate controa- 
lele postoperatorii, fără nici o excepție, demonstrează acest 
fapt pină la evidenţă. Pe acest temei, ca și pe seama unei teh- 
nici îmbunătăţite a metodelor terapeutice, sint obținute azi 
rezultate cu mult îmbunătățite. 

Raportat la trecut, progresul este evident. Cu 30 de ani în 
urmă, procentul vindecărilor globale în cancerul de stomac nu 
trecea de 2—3 la sută. Unele statistici recente (Kormazov, 
1964) înscriu vindecări de 41 la sută. Pentru stadiul | de evoluţie 
a cancerului, vindecările controlate după 5 ani ating procentul 
de 83 la sută; ele scad pentru stadiul Il la numai 45 la sută. 

Această diferenţă a rezultatelor obținute față de trecut apare 
la fel de îmbunătăţită și pentru alte localizări ale cancerului, 
ca cel de intestin, rect, sin, uter și chiar pulmon și căi biliare. 


PROFILAXIA SISTEMATICĂ ȘI CEA ORIENTATĂ 


Organizarea acțiunii profilactice, atit pentru etapa preventivă 
propriu-zisă, cit şi pentru etapa curativă, este concepută actual- 
mente sub două forme,și anume ca profilaxie sistematică si 
profilaxie orientată. Prima, profilaxia sistematică, urmăreşte 
detectarea proceselor precanceroase și a cancerului incipient 
prin investigații periodice în colective mari, la persoanele între 
al 4-lea și al 6-lea deceniu de viață, adică în momentul în care 
frecvența cancerului devine predominantă. Acest examen 
complet, fără probe dificile de suportat, este aplicat în țara 
noastră bolnavilor internaţi în spitale pentru afecțiuni diferite 
și, de asemenea, celor care vin la consultatii în policlinică. Ea 
cuprinde si examinarea colectivităților organizate, și în primul 
rind a muncitorilor din industriile care comportă riscuri can- 
cerigene. 

Extinderea depistărilor organizate asupra unor colectivități 
largi desigur că nu este simplă, nici ca formă de organizare, 
nici ca eficiență practică. Există dificultăți pentru generalizarea 


sa. În unele aomenii, aplicarea sa este totuși foarte utilă, ca, 
spre exemplu, în localizările precanceroase şi canceroase ale 
colului uterin, tegumentelor, laringelui, faringelui, mucoase- 
lor superficiale. 

Cea de-a doua, profilaxia orientată, reprezintă o formă de 
organizare în care bolnavul avizat atrage el însuși atenţia medi- 
cului către o regiune care prin tulburările pe care le prezintă 
poate apărea suspectă. În asemenea condiţii, el este îndreptat 
către un specialist, care, aprofundind examenul pe un cîmp 
limitat, poate prezenta informaţii cu mult mai precise. Utilizind 
investigația amănunțită, se atrage atenţia asupra manifestărilor 
precanceroase din faza denumită «preinvazivă» si a cancerului 
incipient. Prin această modalitate se obţin rezultate profilac- 
tice asupra unor teritorii anatomice mai greu de investigat: 
vezică, rinichi, prostată, stomac, esofag, colon, rect, bronhii, 


vezicula biliară etc. z A 
Aceste două forme de organizare profilactică nu trebuie 


opuse una celeilalte. Fiecare are avantajele si dezavantajele 
sale. Este necesar ca ele să fie utilizate în raport cu caracteris- 
ticile lor si cu localizările bolii canceroase. 

În general, eficienţa profilaxiei se sprijină mai ales pe instruc- 
tia cancerologică a medicului de practică generală. 

El este chemat primul să descopere existența procesului 
precanceros şi să interpreteze amenințarea cancerigenă. Con- 
firmarea specialistului reprezintă o etapă superioară. 

Ajutorul pe care colectivitățile îl acordă activității medicale 
are, de asemenea, un rol important. Modul în care este condusă 
informaţia publică trebuie să păstreze o linie de echilibru, 
în care problema precancerului și a cancerului incipient să nu 
dea naştere la exagerări si alarmări inutile. Dezvoltarea senti- 
mentului de încredere si nu a celui de alarmă urmează să decidă 
publicul şi lumea medicală în favoarea unei profilaxii. 

În stadiul actual, comparind acțiunea preventivă cu cea cura- 
tivă, se poate constata că mai ales aceasta din urmă a fost 
simţitor îmbunătăţită. În ultimii 20 ani proporţia de 10% de vin- 
decări globale, realizată la începutul acestui interval, a ajuns 
astăzi la 30 la sută. Datorită progreselor metodei chirurgicale 
şi radiologice, există condiţii ca procentul vindecărilor să poată 
fi ridicat la 40—50 %. 

Menţinîndu-se în cadrul faptelor sigure, profilaxia antican- 
ceroasă, schematic separată în două etape succesive, poate 
fi organizată prin stăruința de a face cunoscută noțiunea de 
precancer si aprofundarea modalităților de depistare a cance- 
rului incipient. 

Perfecționarea acestor două sisteme reprezintă garanția 
reală că ritmul îmbolnăvirilor de cancer va putea fi încetinit, 
iar proporția vindecărilor mărită. 


1 — Depistarea cancerului tiroidian prin înregistrarea electronică a radiațiilor 


emise de un izotop radioactiv al iodului acumulat în glandă. 


2 — Reprezentarea schematică a transformărilor succesive ce le suferă — în 
timp — un țesut supus unei acțiuni cancerigene: 1 — țesut sănătos; 2 — fază 
de sensibilizare; 3 — stare precanceroasă — faza de inducție; 4 — stare precance- 


roasă — faza de maturaţie; 5 — cancerizare clinică. 


3 — Cele patru stadii ale evoluției cancerului de sin. Se observă prinderea pa- 
chetelor ganglionare în ultimele trei faze. Profilaxia trebuie să surprindă proce- 
sul canceros în stadiul | — vindecări 90% — sau cel tirziu în stadiul II — vin- 


decări 40%. 

PE DIFERITE CĂI 


Primul gaz de luptă utilizat de către 
armata germană în 1915 în timpul primului 
război mondial a fost gazul toxic «sulf-muş- 
tar», cunoscut sub denumirea de iperită. Pe 
lîngă leziunile mucoaselor feţei si ale apa- 
ratului respirator pe care le produce, 
acest gaz dă și o intoxicație a întregului 
organism. A atras atenția mai ales faptul că 
la cei intoxicaţi se distrug globulele albe ale 
sîngelui, se «topesc» ganglionii limfatici, că 
aproape dispare măduva oaselor, formatoa- 
rea principală a globulelor sîngelui. 

De aici s-a născut ideea că în anumite con- 
diţii şi cu precauţiile necesare «sulf-mușta- 
rul» ar putea fi utilizat împotriva creşterii 
mari, nemăsurate a globulelor albe ale sîn- 
gelui, fenomen care apare în cancerele sîn- 
gelui, denumite leucemii. Însă iperita fiind 
prea toxică, aproape 20 de ani s-au sinteti- 
zat si cercetat mii de derivați ai săi. Foarte 
numeroși cercetători au urmărit, pe şoricei 
și șobolani cancerizați experimental, efec- 
tele acestor derivați. 

Pina la urmă, în 1942, s-a putut găsi o 
substanță, azot-muştarul, mai puţin toxică, 
care a putut fi încercată la om. Rezultatele 
primului caz (un muribund) au fost neaș- 
teptat de bune. Aşa s-a început cercetarea 
clinică a derivaţilor de azot-mușştar. 

La 15 octombrie anul trecut, Premiul 
Nobel pentru medicină a fost acordat cer- 
cetătorilor americani Peyton Rous si Charles 
Huggins. Primul a primit înalta distincţie 
pentru că încă în urmă cu 55 de ani a deschis 
calea de studiere experimentală pe animal a 
cancerului (a reuşit să producă cancer la 
păsări prin injectarea unor virusuri). Prin 
lucrările sale, începute în 1941, Huggins a 
precizat posibilitatea de a trata cancerele 
organelor sexuale secundare, prostată si 
sîn, cu ajutorul bormonilor sexuali. Desco- 
perirea sa a deschis în mod practic drumul 
tratamentelor prin mijloace hormonale ale 
unor tumori; căci si anterior, unii cerce- 
tători (de pildă, prof. Lacassagne, în 1936) 
au arătat experimental că la şoareci-femele, 
cu cancere spontane de sîn, hormonii sexuali 
pot opri dezvoltarea tumorii. 

Botaniştii şi agrobiologii cercetează de 
mai mult timp folosirea unor substanțe to- 
xice în influențarea înmulţirii celulelor vege- 
tale, mai ales pentru crearea de hibrizi. Ei 
au descoperit rolul toxic asupra mitozelor 
(diviziunea nucleului) al derivaţilor acidului 
carbamic, ca și al colchicinei etc. Pornindu-se 
de la aceste cercetări, s-au utilizat, întii 
experimental, apoi şi în clinică, în tratamen- 
tul tumorilor maligne, uretanii, colchici- 
nele etc. 

Prin 1932 s-a observat, la hindușii din 
Bombay, existența unei anemii grave, cu 
caractere particulare; aceste anemii se ame- 
liorau treptat cu drojdie de bere; anemia și 
tratamentul ei au putut fi reproduse expe- 


rimental la maimuțe hrănite cu aceeași ali- 
mentaţie ca aceea a hindușilor şi, de ase- 
menea, mai tîrziu la puii de găină. Separat, 
s-a observat, chiar la unii microbi, că se 
opresc în dezvoltare dacă în mediul de cul- 
tură lipseşte «ceva». Ceea ce lipsea în toate 
aceste cazuri se găsea în drojdia de bere; 
apoi s-a găsit și în extractele de ficat, în me 
diile bune de cultură ale microbilor și chiar 
în frunzele de spanac. Era vorba de o sub- 
stanță ce se găsea în foarte mică cantitate, 
de o vitamină; și pentru că a fost purificată 
din frunzele de spanac, i s-a dat numele de 
acid folic (acid din frunze). Lipsa lui împie- 
dica globulele roșii, celulele epiteliului di- 
gestiv, unii microbi etc. să se matureze. Cu 
alte cuvinte, este o substanță absolut nece- 
sară, vitală, pentru dezvoltarea lanțului unor 
procese metabolice; este, cum s-a numit, un 
«metabolit esenţial». Biochimia a reușit să 
găsească şi să sintetizeze numeroși metabo- 
liti esenţiali, absolut necesari fenomenelor 
vieţii. 

Dacă structura chimică a acestor metabo- 
liti va suferi artificial anumite mici modifi- 
cări, iau naștere molecule deosebite, care 
vor pătrunde în locul metabolitului esenţial, 
în lanţul de procese metabolice; prin aceasta, 
ei vor bloca lanţul de procese, vor împiedica 
dezvoltarea vieții celulelor respective. S-a 
comparat acest fenomen cu o cheie care 
pătrunde într-un lacăt, dar, avind o mică 
diferență de cea bună, nu poate să-l descuie. 
Aceştia sînt corpii numiţi «analogi ai meta- 
boliților» şi, prin efectul lor, antagonizează 
rolul metaboliților esențiali. 

Pe această bază s-au sintetizat numeroși 
«analogi» ai acidului folic; ei s-au dovedit a 
fi blocatori ai citopoiezei (formării de celule) 
şi chiar citolitici. Sînt așa-numiții «antimeta- 
bolii». După acelaşi principiu au fost apoi 
experimentați foarte numeroşi corpi sin- 
tetici noi în tratamentul cancerelor. 

Pe o bază oarecum apropiată acționează și 
unele antibiotice. Acestea sînt substanțe 
antimicrobiene fabricate de către organis- 
mele vii (de pildă, în saliva și lacrimile 
noastre există lizozimul). Ele se obțin mai 
ales din culturile de microorganisme, ciu- 


MEDI 


ÎMPOTRIVA 


perci, bacterii etc. Printre antibiotice s-au 
descoperit si unele cu efecte antitumorale, 
ceea ce ne dă nu numai perspective noi de 
cercetări teoretice (relația între efectele 
antimicrobiene şi cele antitumorale), dar 
deschide mai ales posibilități de tratare a 
cancerului. 


CARE SÎNT 
ȘI CUM ACȚIONEAZĂ 
CITOSTATICELE 


Tratamentul medicamentos al cancerului 
este cea mai nouă metodă apărută în lupta 
contra acestui flagel. Ea nu are mai mult de 
20 de ani de existență reală. Deci chimio- 
terapia anticanceroasă este la începuturile 
ei; succesele sale nu sînt încă asemănătoare 
celor obţinute, de pildă, în lupta împotriva 
infecțiilor, dar rezultatele existente permit 
să nu ne îndoim că încă în acest secol se va 
ajunge să se stăpinească evoluţia tumorilor. 
Ele sînt de o necesitate vitală mai ales în 
lupta împotriva tumorilor organelor forma- 
toare ale singelui si țesutului limfatic (lew- 
cemii de diverse tipuri, mieloame, limfosar- 
coame etc.), în completarea tratamentelor 
chirurgicale și radioterapice, în cazurile 
inoperabile etc. 

În numai 20 de ani au fost descoperite sute 
de substanțe citostatice — care opresc în- 
mulțirea celulelor. Avind ca grupare activă 
structura azot-iperitei (cloretilamină), sînt 
întrebuințate astăzi zeci de preparate. Efec- 
tele lor se bazează pe înlocuirea unor hidro- 
geni din proteine (mai ales din acizii dezo- 
xiribonucleici), din unele enzime prin radi- 
cali alchilici furnizaţi de cloretilamine. Acești 
radicali sînt foarte activi, imitind efectele 
radiațiilor (de aici si denumirea grupării de 
radiomimetică sau de alchilante). Prin aceas- 
ta se declanșează o blocare a principalelor 
mecanisme legate de creşterea, înmulțirea si 
diferenţierea funcțională a celulelor. De 


Tumoare canceroasă a pleoapei 
(epiteliom fragmentar) vindecată in 
trei luni prin trei injecții locale cu un 
preparat de etilen-imină. 


AMENTE 
CERULUI 


aceea, substanțele cu minimum două grupări 
funcţionale active (radicali alchilici), așa-zise 
bifuncționale, sînt puternic «citostatice». 
Cu cît un țesut sau o celulă se înmulțește mai 
rapid, cu atit va fi mai repede lezată. Acesta 
este cazul celulelor canceroase, dar în ace- 
lași timp, din păcate, si al unor ţesuturi 
vitale pentru organism: măduva oaselor for- 
matoare a celulelor sîngelui, epiteliul tubu- 
lui digestiv, epiteliul testicular, pielea etc. 
Ceea ce înseamnă că odată cu celulele can- 
ceroase vor fi influențate și țesuturile citate. 

În același sens acționează și alte grupuri de 
preparate, oarecum apropiate, ca etilenimi- 
nele, epoxizii, amidele fosforice etc. 

Dintre aceste preparate se fabrică în țara 
noastră Citosulfan (sinonim Mileran, Busul- 
fan) si Clafen (sinonim Endoxan). 

Din ce în ce mai multe preparate sînt 
sintetizate pe baza principiului stabilit de 
prof. Larionov (1948), și anume că substan- 
tele anticanceroase, pentru a fi active cît 
mai specific, trebuie să conţină în molecula 
lor un «transportor» asemănător unui me 
tabolit al organismului. Acesta, avînd legat 
de el grupările alchilante, transportă mai 
sigur molecula spre țesutul canceros si per- 
mite eliberarea «pe loc» a radicalilor activi. 

Grupa antimetaboliților, analogi ai meta- 
boliților esenţiali din organism (vezi mai 
sus), cuprinde foarte numeroase preparate. 
Prezenţa «analogilor» în ţesuturi va împie 
dica, prin interferare, activitatea metaboli- 
tului natural, ceea ce va avea ca efect lezarea 
celulei. Aplicînd antimetaboliţi specifici pen- 
tru anumite țesuturi, se poate să se distrugă 
selectiv anumite tipuri de tumori. Astfel, 
s-au produs substanţe analoge acidului folic, 
unor acizi aminaţi, unor vitamine — de pildă 
ai riboflavinei, ai acidului nicotinic etc. — 
analogi ai unor purine (mercaptopurine, 

Doi hormoni sexu- 
ali folosiți în tra- 
ta mentul unor anu- 
mite cancere: Hor- 
monul «feminin» 
CH; oestrona,in cance- 
rul prostatei,și hor- 
monul «masculin» 
testosteronul, în 
cancerul de sin. 

azaguanine, tioguanine etc.), ai unor piri- 
midine (tiouracil, azatimina, dihidropirimi- 
dine etc.). 

Hormonii, substanţe esențiale pentru viața 
organismelor animale, pot deveni citostatici, 
în urma modificării puternice a echilibrului 
hormonal al mediului intern — în care se 
scaldă celulele organismului. Ei prezintă un 
efect evident, mai ales în tumorile anexelor 
sexuale, în cancere de prostată sau de sin, 
ca si în leucemiile acute. Oprind creş- 
terea tumorii specifice, ei duc adeseori la 
regresiunea ei si chiar a eventualelor me- 
tastaze (diseminări secundare ale tumorii în 
organism) și o menţin astfel pe loc ani și 
ani de zile. De pildă, oestrogenii (hormoni 
sexuali feminini) naturali sau sintetici pot 
opri evoluţia carcinomului de prostată; tes- 
tosteronii (hormoni masculini) dau unele 
rezultate în cancerele de sîn la femei; cor- 
tizonii și ACTH-ul dau remisiuni nete, dar 
temporare, în leucemiile acute, mai ales la 
tineri. 

Dintre substanţele extrase la început din 
plante, derivații de colchicina (colchicina 
se extrage din brîndușa de toamnă), de podo- 
filină, de vincablastină (extrasă din specii 
înrudite cu brăbănocul sau cununița) sînt 
utilizate azi în clinici. Dintre antibiotice se 
folosesc unele actinomicine, puromicina, a- 
zaserina etc. 

Izotopii radioactivi, ca aur-198, care se 
introduce direct în tumori, 32 P, adminis- 
trat în poliglobulii, și mai ales 60 Co, uti- 
lizat local, sînt azi de un real folos. Cobaltul 
60, avînd o perioadă de înjumătățire de peste 
5 ani, înlocuiește radiumul și se utilizează 
si pentru iradieri, prin așa-numitul «tun cu 
cobalt». 

Efectele izotopilor radioactivi se datoresc 
radiaţiilor ionizante pe care le emit un timp 
variabil (timpul de înjumătățire). Ei nu au 
însă, ca si alchilantele, o acțiune specifică 
asupra ţesuturilor, cu excepţia unora cum 
este, de pildă, iodul. lodul radioactiv, 1-131, 
administrat pe diverse căi, se concentrează 
aproape total în glanda tiroidă normală sau 
bolnavă (de exemplu, cancerizată). Astfel 
se realizează în această glandă o acumulare 
mare de substanță radioactivă, ceea ce are, 
ca urmare, producerea unei iradieri puter- 
nice strict-locale, distrugătoare a ţesuturilor 
din jur. Este interesant că acumularea iodu- 
lui se face și în eventualele metastaze (îm- 
prăştieri) ale cancerului tiroidian, încît si 
acestea vor suferi o involuţie. 


MAI EXISTĂ ȘI GREUTĂȚI 


Majoritatea medicamentelor anticanceroa- 
se nu acţionează, cu unele excepții, specific. 
Ele sînt inhibatoare ale dezvoltării atît pen- 
tru celulele tumorilor maligne, cît și pentru 


acele celule și țesuturi normale din organism 
care în mod natural si necesar se înmulțesc 
tot atît de rapid. Aceasta constituie un izvor 
de numeroase tulburări, uneori foarte grave, 
încît pun citeodată în primejdie chiar viaţa 
bolnavului. 

Noi încă nu cunoaștem caractere specifice 
ale celulelor canceroase, care să ne permită 
să descoperim astfel de substanțe încît să 
acţioneze strict numai asupra tumorilor. 
Chiar hormonii naturali folosiţi în anumite 
cancere, fiind folosiţi în cantități foarte 
mari, nefiziologice, produc unele tulburări 
(feminizare, respectiv  masculinizare etc.) 
care pot fi adeseori serioase. 

În afară de acestea, numeroase substanțe 
isi pierd cu timpul efectul asupra tumorii, 
celula canceroasă devine «rezistentă» față 
de medicamentul administrat. Sînt încă pro- 
bleme care dau mult de furcă cercetătorilor. 

De aceea, un șir de cercetări se îndreaptă 
nu numai spre găsirea de noi substanțe, mai 
puţin toxice, mai specifice etc., dar și în 
alte direcţii. Se urmăresc, de pildă, proble- 
mele legate de imunitatea anticanceroasă, 
de găsirea de anticorpi specifici, mai ales că 
teoria originii virotice a unor cancere, deși 
încă nedemonstrată la om, prinde din ce în 


ce mai mult teren. Există chiar unele 
încercări cu rezultate pozitive, la animalele 


cancerizate experimental, cu vaccinuri anti- 
virotice. Pe de altă parte, se fac cercetări 
cu viruși «oncolitici» (distrugători detumori) 
specifici; aceştia ar duce la necrozarea spe- 
cifică numai a tumorilor. De asemenea, se 
caută selecționarea unor «mutanți» ai viru- 
surilor producătoare de tumori experimen- 
tale, mutanți cu proprietăți «antivirotice» 
ș.a.m.d. 


Cu toate aceste neajunsuri, medicamentele 
anticanceroase au intrat în arsenalul tera- 
peutic anticanceros, ca un bun sigur cîștigat 
de omenire în lupta împotriva cancerului. 
Ele se folosesc azi mai ales atunci cînd chi- 
rurgia nu poate interveni, fie că e prea 
tîrziu (generalizarea prin metastază), fie că 
țesuturile nu pot fi complet înlăturate (de 
pildă, măduva oaselor). Folosirea lor e 
foarte utilă în completarea tratamentelor 
chirurgicale, pre sau mai frecvent postope- 
rator. Medicamentele anticanceroase mă- 
resc, de asemenea, posibilitatea de acțiune a 
radioterapiei, efectele lor potentîndu-se re- 
ciproc. Deși au trecut numai 20 de ani de !a 
primele încercări clinice, există azi nume- 
roase succese reale, care îndrituiesc pe cli- 
nicienii si cercetătorii din acest domeniu 
să afirme că posibilitatea înlăturării tumo- 
rilor maligne prin medicamente va deveni 
în următoarele 2—3 decenii o realitate 
pentru majoritatea tipurilor de cancere. 


) 

BUMBAC... 
SINTETIC 


La Institutul de cercetări textile 
din Capitală a fost pusă la punct 
tehnologia de fabricare a unui 
nou tip de fibre artificiale celu- 
lozice: fibrele polinozice. 

Materia primă utilizată pentru 
producerea acestor fibre este 
la fel ca si la celofibră — celu- 
loza de lemn. Prin procedee 
tehnologice speciale se obțin 
însă fibre cu caracteristici supe- 
rioare fibrelor celulozice obişnui- 
te (celofibrele clasice). 

Aceste fibre se caracterizează 


prin rezistență mare în stare 
useata si umedă (aproximativ de 
-două ori mai mare în comparație 
cu celofibrele obişnuite), alun- 
gire în stare uscată apropiată de 
cea a bumbacului, umflare re- 
dusă în stare umedă și grad çidi- 
cat de polimerizare. Datorită 
acestor calități, produsele textile 
cu conținut de fibre polinozice 
au o rezistență satisfăcătoare 
în stare umedă, o deformabili- 
tate redusă și pot'fi mercerizate. 
Produsele textile pot fi confec- 
ționate fie din fibre polinozice 
100%, fie din fibre polinozice în 
amestec cu bumbac sau cu dife- 
rite fibre sintetice. Din fibre po- 
linozice 100% se fac țesături 
foarte fine, care în mod obișnuit 
ar trebui făcute din bumbac 
superior. În amestec cu bumbac, 
procentul uzual de amestec este 
50% fibre polinozice şi 50% bum- 
bac. Din acest amestec se pot 
confecţiona lenjerie de pat, 
țesături pentru cămăşi, imper- 
meabile, damasc, țesături scă- 
mosate, basmale, țesături pen- 
tru saltele, batiste, lenjerie de 
corp tricotată etc. 

În prezent, fibrele polinozice 
apar ca fibrele'cele mai apropiate 
de bumbac, respectiv ca cel 
mai important înlocuitor de per- 
spectivă al acestuia. 


CEA MAI UȘOARĂ 
FIBRĂ SINTETICĂ 


La același institut se află în 
faza de experimentare o nouă 
fibră sintetică care va contribui 
la creșterea bazei de materii 
prime pentru dezvoltarea indus- 
triei textile: fibra polipropilenică. 
Ea se găsește sub două varietăți: 
fibra nemodificată și fibra modi- 
ficată. Fibra nemodificată se vop- 
sește foarte greu, de aceea s-a 
recurs la modificarea ei. Modifi- 
carea fibrei se poate face fie 
prin grefarea de grupe reactive 
aminice pe structura polimeru- 
lui, care dau posibilitatea ca 
fibra să poată fi vopsită cu colo- 
ranţi clasici obişnuiţi, fie prin 
includerea unor săruri metalice 
care permit vopsirea ulterioară 
a fibrei cu coloranți de dispersie 
speciali. 

Avind greutate specifică foar- 
te mică, fibra polipropilenică este 
cea mai ușoară fibră textilă. Ea 
prezintă o bună rezistență la 
tracţiune, precum și față de agen- 
tii chimici, ceea ce conferă fibrei 
mari posibilităţi de utilizare. Din 
fibrele polipropilenice pot fi con- 
fecționate atit articole tehnice, 
cît si stofe de mobilă, covoare, 
îmbrăcăminte etc. 


x DIN 116 
AMESTECURI 


Acesta este numărul de ames- 
tecuri ternare din fibre chimice 
(celofibră, fibre poliacrilnitrilice, 
fibre poliesterice) si naturale 
(lina) experimentate de cercetă- 
torii aceluiaşi institut pentru ob- 
ținerea de noi articole tricotate 
de tip lină. Din aceste amestecuri, 
în care s-au folosit diferite pro- 
cedee de finisare, s-au selecțio- 
nat cele care în final au prezentat 
calități superioare ca tușeu, pli- 
nătate, pilling redus. 

Se remarcă contribuţia adusă 
de fibrele sintetice din amestec 
la mărirea rezistenţei în purtare, 
la asigurarea unei bune termo- 
izolări, precum și la micșorarea 
prețului de cost cu cca. 17—50% 
(în funcţie de amestecul folosit) 
față de produsele din lina 100%. 

Produsele realizate au carac- 
teristici situate la un nivel supe- 
rior fata de cele din fibre poliacril- 
nitrilice 100%, dar care sînt apro- 
piate de cele ale produselor din 
lina 100%, ceea ce determină 
posibilitatea folosirii în cantităţi 
sporite a fibrelor chimice pro- 
duse în țară, economie de fibre 
naturale (lina) și un preț mai 
avantajos pentru cumpărători. 


REALIZĂRI 
ÎN DOMENIUL 


GENETICII ANIMALE 


La Institutul de biologie «Traian Săvu- 
lescu» al Academiei au fost efectuate cer- 
cetări interesante în domeniul geneticii 
animale. Astfel a fost studiat heterozisul 
la păsări, fenomen biologic ce se mani- 
festă printr-o mai intensă creștere și dez- 
voltare, o mai mare rezistență și pro- 
ductivitate la descendenții hibrizi obținuți 
din încrucișarea unor organisme aparți- 
nînd unor specii sau rase diferite, compa- 
rativ cu formele parentale inițiale. 

Rezultatele cercetărilor au arătat că la 
hibrizii obţinuţi din încrucișarea raselor 
Leghorn si Rhode-lsland se manifestă o 
intensificare a metabolismului energetic em- 
brionar și postembrionar şi în special o 
desime mai mare a foliculilor tiroidieni 
pe mm2, precum și o dezvoltare mai mare 
a scheletului și a organelor interne. Noi 
am obținut manifestarea fenomenului he- 
terozis pînă la a patra generaţie de hibrizi, 
fenomenul heterozis tinzînd să dispară însă 
la generația a cincea. 

Alte cercetări sînt axate pe problema 
inducerii de modificări la animale de la- 
borator ca hamster şi păsări cu ajutorul 
radiaţiilor și al altor factori mutageni și 
urmărirea transmiterii acestora la descen- 
denti. 

Problema este de o deosebită actuali- 
tate în genetica contemporană. 

Astfel, la hamsterul auriu (Mesocricetus 
auratus) s-a întreprins un studiu citoge- 


Prof. dr..docent N. TEODOREANU 
membru corespondent al Academiei 
Republicii Socialiste România 


netic' comparativ al eficienței mitomicinei 
C (agent chimic radiomimetic) si a iradie- 
rii cu raze X, administrate separat pe 
loturi, într-o anumită doză, precum și 
în cadrul administrării asociate a celor 
doi agenți. În ultimul caz s-a constatat 
că efectele celor doi agenţi se cumulează 
şi se potentează semnificativ. (Fig. 1). 

La păsări, în cazul cromozomilor aflați 
în diviziunea mitotică, razele X în doze 
de 200 r şi 400 r produc modificări cromo- 
zomiale vizibile în anumite puncte ale cro- 
mozomilor. Pe de altă parte, în cazul cromo- 
zomilor meiotici s-a constatat o frecvență 
mai mare a populaţiei celulare în diferite 
stadii ale diviziunii meiotice la doza de 
200 r. De asemenea, a fost pus în evidență 
efectul inhibitor asupra densității popula- 
ţiilor celulare la doza de 400 r, precum 
şi schimbul cromatidic redus la doza de 
800 r. 

Cercetări interesante au fost abordate 
și în cadrul geneticii tipurilor de hemo- 
glpbină si al proteinelor serului sanguin 
la diferite specii de animale (ovine kara- 
kul, hamster auriu). 

Hemoglobina se poate prezenta sub for- 
me diferite la animalele din aceeași ‘specie, 
fenomen cunoscut sub denumirea de po- 
limorfism al hemoglobinei. Formele aces- 
tea, diferite -ca structură biochimică, sînt 
determinate ereditar şi se transmit de la 
părinți la descendenți după legi genetice 


precise. Astfel, la ovine s-au găsit 2 tipuri 
de hemoglobină determinate de 2 perechi 
de gene alelice. 

Animalele homozigote au un singur fel 
de. hemoglobină, de tip A sau B, în timp 
ce animalele heterozigote au un amestec 
din aceste 2 tipuri. 

În cadrul colectivului nostru se cerce- 
tează legătura acestor tipuri de hemo- 
globină cu diferite caractere productive 
si corelația lor, alături de cea a unor pro- 
teine serice, cu unele maladii ereditare 
ca letalitatea mieilor .karakul albinoizi. 

În studiul proteinelor serice s-au sem- 
nalat diferențe nete între animalele de 
sex diferit în privinţa concentrației anu- 
mitor fracțiuni (şi 8 globulinele) S-au ur- 
mărit, de asemenea, evoluția acestor di- 
ferențe în ontogeneză și influența anumi- 
tor stări fiziologice asupra lor. 

1 — Fragment 

2 — Metafază 
mitotică la Gallus 
domesticus ira- 
diat cu 200 r raze 

Printre realizările prezentate la 
Expoziția industrială a R.P. Bulgaria din 
Bucureşti, în toamna anului trecut, s-a 
putut remarca, printre altele, si un 
aparat medical de înaltă valoare teh- 
nică în care au fost concretizate cele 
mai noi date ale electronicii si ciberne- 
ticii. Menirea sa este de a supraveghea 
automat si permanent bolnavii grav de 
inimă si în același timp de a analiza, 
graţie unui calculator electronic spe- 
cial, toate perturbațiile funcționării 
inimii înregistrate electrocardiografic. 

Este lesne de apreciat marea impor- 
tanță a acestui aparat pentru cardiacii 
aflați în veşnic pericol de complicaţii 
foarte grave si adesea mortale, unde 
minutele si chiar secundele pentru in- 
tervenție contează foarte mult. Apara- 
tul scutește medicul să piardă timp 
prețios cu examenul medical necesar, 
oferindu-i «de-a gata». datele de diag- 
nostic de care are nevoie. Nici cea mai 
fidelă și neobosită soră de gardă nu 
poate fi mai promptă decît acest aparat. 

Analizatorul logic de ritm «Andros 
66», creat în Bulgaria, constituie o in- 
ventie care a suscitat un interes de- 
osebit în rîndul specialiștilor. Aparatul 
a fost realizat de un colectiv format din 
specialişti de la Institutul de ciberne- 
tică, Institutul de fiziologie și Institutul 
de oncologie ale Academiei Republicii 
Populare Bulgaria. Colectivul a fost 
condus de dr. Cindomir Nacev. 

Ideea creării analizatorului «Andros 
66» constituie o parte din planul inte- 
gral de a crea o serie de instalații spe- 
cializate de informare și analiză bazate 
pe înregistrarea rezultatelor sub formă 
de cifre. Astfel, analizatorul logic de 
ritm «Andros 66» este o instalație 
specializată de informare și calcul. El 
funcționează conform unor valori ci- 
frice încadrate în normele de calitate 
şi dimensiuni standard și numai pe 
bază de tranzistori. Instalaţia este 
destinată pentru interpretarea auto- 

mată a informaţiei furnizate de electro- 
cardiograf privind activitatea inimii, 
după ce analizează intervalul «R-R». 
Concepţia de bază a construcției analiza- 
torului logic de ritm constă în realiza- 
rea împărțirii informaţiei asupra activi- 
tății inimii în «regulată» şimneregulată». 
Aşa-zisa «informaţie neregulată» face 
obiectul unei analize ulterioare care 
constă în depistarea tipului diferitelor 
forme de tulburări si repartizarea lor 
pe diferite grupe. Informația descifrată 
în acest fel este memorizată în aparat și, 
la dorința medicului, apare sub formă 
de cifre corespunzătoare diferitelor 
tulburări pe tabloul instalaţiei. Func- 
tiile de semnalizare ale aparatului sînt 
executate de dispozitive automate con- 
struite pe același principiu, care dispun 

+ 
de largi posibilități de individualizare 
față de diferiți pacienți. 

Analizatorul logic de ritm «Andros 
66» este destinat pentru analiza tulbu- 
rărilor ritmului inimii (atrioventri- 
culare). El este deosebit de folositor 
în analiza tulburărilor, cum sînt: in- 
farctul miocardic sau accesele grave de 
anghină pectorală, afecțiunile în ope- 
rațiile grele de inimă sau în alte operaţii, 
analiza în perioada postoperatorie în 
toate bolile de inimă însoţite de tulbu- 
rări ale ritmului etc. O analiză de 
24—48 de ore face posibilă acumu- 
larea unei informaţii statistice 
demne de încredere privind topografia 
diferitelor tipuri de tulburări ale rit- 
mului. 

În concordanță cu programul intro- 
dus în instalație, analizatorul logic de 
ritm înregistrează în mod diferențiat și 
următoarele tulburări ale ritmului: 
accelerația sistematică, încetinirea siste- 
matică, extrasistolele izolate și în grup, 
extrasistolele interpolate, impulsurile 
încetinite în grup, impulsurile blocate 
de respirație si toate impulsurile înver- 
tite, impulsurile cu polaritate inversă 
decît cel analizat în principal etc. 


RADIOTELEFON TRANZISTORIZAT 


Fabrica «Radioelektronica» din R.P. Bulgaria fabrică actual- 
mente un radiotelefon automat cu tranzistoare. Noul radiotele- 
ton, avînd o greutate de sub un kilogram este uşor de purtat, 


e d bate. 


posesorul putind vorbi din orice punct al oraşului cu unul dintre 
abonaţii centralei automate. Acest radiotelefon este în legătură 
cu centrală telefonică automată din oraş. Alimentarea radiotele- 
tonului se face de la acumulatoare şi sistemul poate funcționa 
neîntrerupt 20 de ore, după care acumulatoarele trebuie schim- 


La diferiți bolnavi, un număr diferit 
de tulburări de ritm constituie o va- 
loare critică limită la obținerea căreia 
trebuie să se considere iminența unui 
pericol. Dat fiind acest lucru, instala- 
tia poate programa 1—10 «tulburări 
limită», într-o perioadă critică de 0,5— 
2 minute. Dacă la un bolnav încep să se 
manifeste sau să fie depășite condițiile 
critice programate, instalația dă ime- 
diat semnalul de alarmă în camera 
de gardă, chemînd medicul si punînd 
în funcțiune în mod automat electro- 
cardiograful. În felul acesta, medicul, 
la venirea sa, este în măsură să vadă 
absolut toate modificările și să acorde 
asistența corespunzătoare. Acest lucru 
este de o importanță deosebită la tulbu- 
rările de scurtă durată ale ritmului. 
În cazul opririi cordului, adică al insta- 
lării așa-numitelor stări de moarte cli- 
nică, instalația dă semnalul de alarmă 
pe un canal separat. Semnalizarea la 
timp a acestui accident face posibilă 
luarea de măsuri urgente de reanimare. 


lată cum arată analizatorul medical «An- 
dros 66», realizat de oamenii de știință 
bulgari. 


Din punct de vedere al noutăţii, acest 
aparat are unele caracteristici originale. 
Astfel, pînă de curînd una dintre cele 
mai cunoscute și mai bune soluții pentru 
analiza primară a tulburărilor de ritm 
era soluția americanului Holter, con- 
cretizată într-un aparat portativ, cu 
înregistrare pe bandă de magnetofon 
pe o durată de 10 ore a activității inimii, 
informația obținută fiind însă analizată 
retrospectiv, deci cu multă întîrziere. 
Instalații care să analizeze ritmul pe o 
durată de 48 de ore, asa cum este cazul 
analizatorului de construcție bulgă- 
rească, care poate să diferențieze precis 
diferitele tipuri de tulburări, prezen- 
tînd un interes clinic cert și furnizind 
informaţii sub formă de cifre, nu sînt 
cunoscute pînă în prezent în prac- 
tica medicală. De aceea, «Andros 66», 
care are la bază metoda prelucrării in- 
formaţiei, a fost patentat ca invenție, 
el prezentînd un interes cert și pentru 
soluționarea unei serii de probleme 
analoge. 


LUNA 
SPATIALA 

Din punct de vedere cosmonautic, luna 
decembrie a fost caracterizată ca «lună a 
Lunii»: au fost difuzate interesante foto- 
grafii ale solului lunar luate de stația auto- 
mată americană «Lunar Orbiter»-2 (lansată 
în luna noiembrie) și de stația sovietică 
«Luna»-13, care a aselenizat lin chiar în 
această lună. 


* 


La începutul lunii decembrie a anului 
trecut, Administrația americană pentru pro- 
blemele aeronautice si cercetarea spațiului 
cosmic (N.A.S.A.) a dat publicității foto- 
grafiile luate de satelitul lunar «Lunar Orbi- 
ter»-2 în zona craterului Copernic. Cu aju- 
torul lor s-a pus în evidență faptul că această 
regiune este un deșert arid și accidentat, 
avind diametrul de 96 km și adincimea de 
3,2 km. În centrul craterului au fost obser- 
vate coline înalte de 914 metri cu pante a 
căror înclinare atinge cca. 30 de grade. 

La 21 decembrie, ora 13,17 (ora Moscovei), 
a fost lansată cu succes în Uniunea Sovie- 
tică staţia automată «Luna»-13. Primele 
radiolegături (după două ore de la lansare) 
au evidenţiat plasarea staţiei pe o orbită 
apropiată de cea calculată. La bordul staţiei 
au fost instalate aparate destinate studierii 
în continuare a suprafeței lunare si a spa- 
țiului periselenar, care au funcţionat normal. 

La 22 decembrie, ora 21,41 (ora Moscovei), 
traiectoria de zbor a stației a fost corectată 
ca urmare a unei comenzi transmise de la 
sol, lucru deosebit de important pentru 
aselenizarea în regiunea stabilită. Cind 
stația a ajuns la o altitudine de 70 km față 
de Lună, a intrat în funcţiune motorul-ra- 
chetă de frinare, care a permis efectuarea 
aselenizării line. 

După aproximativ 80 ore de zbor, sîmbătă 
24 decembrie, ora 21,01 (ora Moscovei), 
stația «Luna»-13 a aselenizat lin în regiunea 
Oceanului Furtunilor (coordonate seleno- 
grafice: 18 grade 52 de minute latitudine 
nordică, 62 de grade 3 minute longitudine 
vestică). 

Au fost transmise, pe lîngă fotografii 
ale solului lunar, si unele informații referi- 
toare la măsurarea unor proprietăţi ale solu- 
lui lunar si a intensității radiației corpuscu- 
lare. 


Primele fotografii recepționate pe Pămint 
de la stația automată «Luna»-13, a doua 
zi după aselenizarea lină, au evidenţiat 
un fragment din peisajul lunar al Oceanului 
Furtunilor, cu o suprafață relativ netedă, 
avînd fisuri destul de lungi. Se putea ob- 
serva clar microstructura scoarței selenare 
de pe «fundul» Oceanului Furtunilor, con- 
firmîndu-se informațiile anterioare conform 
cărora pe Lună nu există un înveliș gros 
de praf. S-a stabilit că pătura exterioară a 
suprafeței lunare, cu o grosime de cîțiva 
centimetri, este relativ mai puțin solidă, în 
timp ce straturile de sub ea sînt mult mai 
solide. Forma și configuraţia pietrelor foto- 
grafiate demonstrează că acestea nu au o 
structură monolită, ele neputind apărea în 
urma calcinării unor corpuri mărunte în 
vidul lunar. 

Fotografiile recepționate la 25 decembrie 
au fost realizate cînd Soarele se afla la o 
înălțime mică deasupra orizontului, 6 sau 
7 minute. În afara microstructurii suprafeţei 
lunare, au putut fi observate un crater cu 
pantele în trepte avind adincituri mici, pre- 
cum si o structură lineară, care «mergea» 

aralel cu secțiunea inferioară a fotografiei. 
n timpul transmiterii ulterioare de foto- 
grafii, camera de televiziune instalată la 
bordul staţiei a efectuat o rotație completă 
în jurul axei sale, care făcea cu verticala 
Lunii un unghi de 16 grade. În acest fel, 
obiectivul camerei s-a apropiat de scoarța 
lunară, permiţind luarea de imagini de la o 
distanță de sub un metru, ceea ce a făcut 
posibilă observarea chiar a unor detalii 
milimetrice. Au fost înregistrate microstruc- 
tura scoarței selenare și unele cratere avind 
dimensiuni de ordinul decimetrilor. Studiul 
acestor cratere a arătat că stratul superfi- 
cial de rezistență redusă, în care picioarele 
cosmonauţilor ar putea lăsa urme adinci, 
nu este mai gros de cîțiva centimetri. La 
o concluzie similară s-a ajuns si din analiza 
datelor furnizate de «Surveyor»-1. În cazul 
acestor fotografii, înălțimea panoramei a 
fost de 30 de grade, iar suprafața a avut 
o întindere pe azimut de aproximativ 220 de 
grade. Datorită înclinării axului camergi 
de televiziune, linia orizontului lunar apărea 
curbată. În timpul transmiterii acestor foto- 
grafii, Soarele se afla la o înălțime de 19 gra- 
de deasupra orizontului lunar, iar umbra 
obiectelor depășea de trei ori înălțimea 
lor reală. 

O altă experiență deosebit de interesantă 
a constat în examinarea rezistenței și a 
densitătii solului lunar. În acest scop, o 
instalatie de tip «penetrometru» a introdus 
în solul lunar un fel de «tentacul» cu o torță 
dinainte stabilită, obținindu-se date despre 
rezistența păturii de la suprafața Lunii. 
Cu ajutorul densimetrului cu care a fost 
dotată staţia s-a stabilit că praful nu for- 
mează un strat solid, dar este dens, iar lava 
vulcanică solidificată este, dimpotrivă, foar- 
te tare, dar poroasă. Îmbinarea a două 
aparate pentru stabilirea rezistenței şi den- 
sității, a declarat prof. sovietic Lebedinski, 
permite furnizarea primelor date experimen- 
tale despre «cosmodromul. lunar». 


Tot în luna decembrie, în Uniunea. Sovie- 
tică au fost lansați sateliții artificiali «Cos- 
mos»-134 (3 decembrie), «Cosmos»-135 (12 
decembrie), «Cosmos»-136 (19 decembrie) 
și «Cosmos»-137 (21 decembrie). 


Satelitul american staționar ATS-1 a 
transmis primele fotografii ale planetei 
noastre, fiind reprodusă pentru prima oară- 
aproape completă, imaginea discului teres- 
tru. Acest satelit a fost plasat pe orbită 
de o rachetă «Atlas Agena» D, de la Cape 
Kennedy, la 7 decembrie, fiind primul dintr-o 
serie de cinci sateliți ce vor fi lansați în 
următorii doi ani şi jumătate. Plasat pe o 
orbită sincronă, deasupra ecuatorului, avind 
o poziție aparentă staționară la cca. 151 de 
grade longitudine vestică, acest satelit are 
o formă cilindrică, cîntărește la lansare 
770 kg, are diametrul de 1,4 metri și lungimea 
de 1,5 metri. ATS-1 conţine aparatură 
pentru realizarea de cercetări în domeniile: 
telecomunicaţii, meteorologie, tehnologie, 
astrofizică, precum si studiul ionosferei. 

La 14 decembrie a fost lansat în S.U.A. 
un satelit de cercetări biologice în Cosmos 
(avea la bord cca. 10 milioane de speci- 
mene, bacterii, insecte etc.). Biosatelitul, 
în greutate de 470 kg, a fost plasat pe o or- 
bită circulară, la înălțimea de cca. 280 km, 
de o rachetă «Delta». Un număr de 13 cer- 
cetări științifice de biocosmonautică pre- 
văzute a fi realizate cu ajutorul acestui 
satelit de mai multe institute și laboratoare 
nu au putut fi concretizate, deoarece acest 
satelit nu a putut fi recuperat, pierzindu-se 
în Cosmos. 

La 21 decembrie a fost lansat în S.U.A. 
(baza Vandenberg) vehiculul spaţial expe- 
rimental SV-5-d (408 kg), destinat salvării 
cosmonauților care nu pot reveni pe Pămînt 
datorită unor defecţiuni la cabina spaţială. 


Sus: Fază de montaj al satelitului a merican 


Jos: Fotografie a Lunii luată și transmisă de 
stația sovietică «Luna»-13 la 26 decembrie 
1966. Transmisia a început la ora 16,30 (ora 
Moscovei) și a durat 100 de minute, timp în 
care camera a efectuat o rotație completă 
în jurul axei sale. În prim plan se observă 
detalii ale staţiei, printre care aparatul de cer- 
cetare a densităţii scoarței lunare. Se observă 
două dintre cele patru antene drepte și capă- 
tul rotund al unei antene-petală. Mai departe 
de stație sint amplasate două bobine, largate 
după aselenizare. y 

Printre unii amatori mai există părerea greșită că materialele 


Ing. EUGEN VĂLEANU 
color s-ar developa foarte complicat, în cite o baie separată pentru 
fiecare culoare în parte. De fapt, tehnologia prelucrării e mult 
mai simplă, putindu-se executa, în condiţiile modeste ale ama- 
torilor, folosind un corex cu bandă sau cu spirală pentru procesul 
negativ şi reversibil. Pentru procesul pozitiv, adică obținerea ima- 
ginilor pe hirtie, fata de utilajul pentru alb-negru, trebuie să mai 
avem în plus un set de 33 de filtre de corecție și eventual 3 filtre 
mozaic. lluminarea se face cu filtru ORWO 166 (spre deosebire 
de alb-negru, unde se face în mod obișnuit cu 113 D sau 1131). 
Substanțele pentru prelucrarea materialelor color atit Agfa cît 
şi Orwo se găsesc în comerţ (Tricolor, Bicolor, Kinocolor, Real- 
color etc.) sub formă de seturi pentru 0,5 litri soluție sau pentru 
1 litru, fiind ambalate în pungi de material plastic sau în borcane 
de sticlă. 

În afară de substanțele gata împachetate, soluţiile se pot pre- 
para după anumite rețete, obținindu-se aceleași caracteristici sen- 
sitometrice. Fiecare dintre substanţele care alcătuiesc soluțiile 
de developare îndeplinesc un anumit rol ca si la revelatorul alb- 
negru. Ele se împart în 5 grupe: 

1. Substanțele revelatoare propriu-zise, care sînt formate din 
sulfatul sau clothidratul de dietil parafenilendiamină (TSS sau 
Tz) si sulfatul sau clorhidratul de etiloxietilparafenilendiamină 
(R 32 sau T 32). 

2. Substanțele de activare sau acceleratoare sînt carbonaţii 
si hidroxizii alcalini. Aceste substanțe reglează pH-ul soluției şi 
totodată variază viteza de developare. 

3. Substanțele conservatoare sînt sulfitul de sodiu si sulfatul 
de hidroxilamină (Sss), care fereşte revelatorul de oxidare. 

4. Substanța încetinitoare sau antivoal este bromura de pota- 
siu, ca si la alb-negru. 

:5. Substanța pentru reducerea durității apei este hexameta- 
tosfatul de sodiu (M 19 și A 901). 


PREPARAREA SOLUȚIILOR 


Reţetele sint date pentru un litru de soluție, așa că la preparare 
se ia apă mai puţin de un litru, circa 800 mi, ca după dizolvarea 
tuturor substanţelor să nu depășească volumul stabilit. Dizol- 
varea este necesar să se facă în ordinea rețetei la temperatura 
de maximum 25°C 

Imaginile fotografiate, dacă nu sînt developate într-un timp rela- 
tiv scurt, isi pierd din intensitate, iar după un timp mai îndelungat 
aproape dispar, producindu-se fenomenul de «fotoregresie». 
Totuși, amatorii amină de obicei prelucrarea lor în special în 
sezonul de vară pentru celelalte anotimpuri, cînd teniperatura 
soluțiilor se poate menţine constantă cu mai multă ușurință. 


COPIEREA PE HÎRTIE 


Hirtia color se livrează în două sorturi: normală și contrastă. 
Pe ambalajul hirtiei se scrie din fabrică corecţia inițială a culo- 
rilor sub forma de trei grupe de cifre corespunzătoare filtrelor 
galben, purpuriu și azuriu, deoarece materialele vin debalansate 
încă din fabrică. 

Filtrele de corecție se găsesc sub formă de seturi de 33 de 
bucăţi, din care 11 sint galbene, 11 purpurii şi 11 azurii. Pentru 
fiecare culoare densitatea relativă crește de la 0,5% la 99%. Supra- 
punînd 3 filtre de aceeași valoare obținem gri de diferite densități, 
ceea ce practic nu e necesar. 

În afară de aceste filtre, se mai foloseşte adeseori pentru acor- 
darea culorilor un set cu 3 filtre mozaic formate din 25 de culori 
şi combinaţii de culori, fiecare cu densități crescind din 25 în 25%. 
Un filtru cuprinde combinaţiile dintre galben si purpuriu, al doilea 
dintre galben şi azuriu, iar al treilea dintre purpuriu și azuriu. 
Valorile acestor combinaţii sint scrise pe fiecare pătrăţel prin 
numere formate din cite 6 cifre. Ordinea citrelor reprezintă în- 
totdeauna cele trei culori: galben (G), purpuriu (P) și azuriu (A). 
De exemplu: cifrele 25-00-50 reprezintă galben 25%, purpuriu 00%, 
azuriu 50%, adică un albastru verzui. 

Pentru copierea unei imagini colorate se procedează astfel: se 
fac mai întîi cîteva probe de expunere, de obicei pe aceeași hirtie, 
cu 2,4 şi 8 secunde sau 5, 10 si 15 secunde, apoi se developează 
normal şi se observă ce culoare domină. Se alege filtrul mozaic 
(cu combinaţiile dominantei), se suprapune peste hirtia fotogra- 
fică şi se face o nouă probă care, de asemenea, se developează 
normal. Se alege pătrățelul în care culorile sint reale sau mai 
aproape de realitate şi se citesc valorile filtrelor de corecție. 


Se aleg aceste filtre si se suprapun direct pe hirtie dacă copierea 
se face prin contact, se așază la aparatul de mărit într-un sector 
special plasat deasupra condensorului, iar dacă aparatul nu e 
prevăzut cu așa ceva, se plasează în calea fasciculului luminos 
sub obiectiv la o distanţă astfel aleasă încît mărimea cîmpului 
luminos pe filtru să fie aproximativ egală cu mărimea negativului 
care se copiază. 

Copiind imaginea cu aceste filtre, reuşim să înlăturăm culoarea 
supărătoare. De exemplu, dacă dominanta e galbenă, se compen- 
sează cu un filtru galben de aceeași intensitate. Dacă e roşie, 
cu un filtru galben şi unul purpuriu, verde cu galben şi azuriu etc. 

Să nu uităm că la aparatul de mărit nu mai putem folosi filtrul 
roşu al aparatului pentru expunere, deoarece ne-ar da un voal 
verde puternic. 


REVELATOR COLOR 


Soluţia A 
Apă 
M 19 
: SS 


S R32 
SHlutia B 
Apă 

Sulfit de sodiu anhidru 

M 19 

Carbonat de potasiu anhidru 
Bromură de potasiu 


După dizolvarea completă se toarnă soluția A în soluția B,agi- 
tînd continuu. Se completează cu apă pînă la 1 |. 


SOLUȚIA DE FIXARE 


Stop fixare 
(hirtie color) 


Apă 

Tiosulfat de sodiu 200 g 
Sulfit de sodiu 7,5 g 
Acid acetic 98%, 25 ml 
Alaun de potasiu 25 g 
Acetat de sodiu 15 g 


Apă 
Fericianură de potasiu 
Bromură de potasiu 
Fosfat monopotasic 
Clorură de sodiu 


Revelare 
Spălare 
Prima fixare 
(stopfixare) 
Spălare 
Înălbire 
Spălare 
A doua fixare 
Spălare 
Uscare 


20—30 min.|20-—30 min. 


RAZELE 

ŞI 
CALITATEA 
SEMINȚŢEI 


Ing. N. BUCURESCU 
|. C. C. P. T. - Fundulea 


Cantitatea si calitatea producției agricole vegetale depind în 
bună măsură si de calitatea semințelor. De aceea, măsurile de 
obținere a unor soiuri cu însușiri biologice superioare sînt com- 
pletate în procesul de înmulțire a semințelor cu folosirea unei 
tehnologii moderne de uscare, de curățire, de sortare si tratare, 
care urmăreşte pregătirea unui material de insamintare de calitate 
superioară. Pentru determinarea cu anticipație a acestor însușiri 
în laborator si deci pentru alegerea celor mai bune loturi de se- 
minte, s-au folosit si se folosesc şi în prezent o serie de metode 
care permit obținerea unor rezultate cît mai sigure și reproduc- 
tibile. Cu ajutorul lor se determină puritatea fizică, energia de 
germinaţie şi facultatea germinativă, contaminarea cu dăunători 
şi boli a semințelor și altele. 

Metodele clasice folosite în acest scop cer însă un mare con- 
sum de muncă. În plus, pentru stabilirea unor indici, cum ar fi 
contaminarea semințelor sau facultatea lor germinativă, este 
necesară o durată de timp relativ lungă, care în cazul unor se- 
minţe de ierburi sau legume este de cca. 3 săptămîni. 

Pentru evitarea ăcestor neajunsuri s-au căutat metode noi de 
analiză care, la o precizie cel puţin egală cu a celor vechi, să nece- 
site un consum mai mic de muncă si să permită obţinerea rezul- 
tatelor într-un timp relativ mai scurt. 

Unele dintre aceste metode, încercate în ultimul timp, se ba- 
zează pe folosirea razelor X, care permit stabilirea unor însuşiri 
destul de diverse ale probelor de semințe. 


AVERTIZAREA ATACULUI DE INSECTE 


În lan sau chiar în magazie, seminţele pot fi atacate de anumite 
insecte (Calandra granaria la grîu, Bruchus pisorum la mazăre, 
Acanthoscllides obtectus la fasole ș.a.), care își depun ouăle 
în sau pe seminţe. Larvele care se dezvoltă în interiorul semin- 
telor consumă embrionii şi substanţele de rezervă ale acestora, 
depreciindu-le în asa măsură încit ele devin necorespunzătoare 
pentru însăminţări, iar în unele cazuri chiar improprii pentru orice 
folosinţă. Orificiile prin care au fost introduse în bob ouăle sau 
prin care au intrat larvele nu permit în mod practic să se detec- 
teze atacul, iar trecerea insectei prin diferitele ei stadii de dezvol- 
tare are loc în interiorul bobului fără semne exterioare vizibile. 

Fotografierea unei probe de semințe cu ajutorul razelor X ne 
permite să identificăm prezenţa în seminţe a insectelor în dife- 
ritele lor faze de dezvoltare si să stabilim dacă ele sint vii sau 
moarte. Cum în anumite condiţii trecerea insectelor prin diferitele 
stadii de dezvoltare are loc relativ repede, depistarea atacului 
printr-o metodă rapidă permite să se ia din timp măsuri de com- 
batere si să se verifice imediat eficacitatea tratamentelor aplicate. 


EMBRIONUL SUB REFLECTORUL RAZELOR X 


După cum se știe, interiorul seminţelor conţine viitoarea plantă 
în miniatură, embrionul cu rezerva lui de substanţe nutritive 
necesare pentru primele începuturi ale creşterii, endospermul. 

În unele studii de genetică este important să se determine și să 
se separe semințele care conţin mai mult decit un embrion. 


Folosirea razelor X permite să facem acest lucru rapid și fără să 
vătămăm seminţele. 

Radiografia ne poate arăta, de asemenea, gradul de dezvol- 
tare a embrionului. La unele seminţe care germinează greu și 
cer o îndelungată stratificare umedă la temperatură scăzută 
pentru dezvoltarea embrionului, radiografierea ne permite să 
stabilim diferitele etape de dezvoltare ale acestuia si deci diferi- 
tele tratamente ce trebuie aplicate. 

La anumite specii există numeroase seminţe seci sau fructe 
uscate, care nu conţin seminţe. Identificarea acestora pe cale 
vizuală este destul de dificilă și cere uneori ca fiecare sămință 
din proba analizată să fie apăsată cu degetul. Radiografierea 
unui număr de 400 sau 800 de seminţe ne permite să stabilim 
precis, într-un termen scurt şi cu cheltuială de muncă redusă, 
procentul seminţelor seci. 

La unele graminee, ceea ce denumim sămință este de obicei 
un spiculeţ care poate conține una sau mai multe cariopse, uneori 
nici una. Conform normelor pentru controlul semințelor la Dac- 
tylis glomerata, de exemplu, trebuie separate spiculeţele care 
conțin cel puţin o cariopsă și 4/5 din greutatea acestora trebuie 
considerată ca săminţă pură, iar 1/5 ca impurități. Folosind metoda 
obișnuită de separare manuală, la analiza ierburilor se consumă 
mult timp si se obosesc foarte mult ochii analizatorului. Oboseala 
este cu atit mai mare cu cit seminţele sînt mai mici, cum e cazul 
la o altă graminee, Agrostis. Prin fotografierea cu ajutorul raze- 
lor X, analiza se execută rapid, oboseala ochiului se reduce la 
minimum, iar erorile datorită subiectivismului se înlătură. Cu 
personal puţin, se pot analiza în serie un număr mare de probe, 
examinarea radiografiilor necesitind numai citeva minute. Radio- 
grafiile pot fi păstrate mult timp, iar verificarea se poate face ori- 
cînd, fără să mai fie nevoie de prezenţa probelor. 

Un caz special prezintă analiza «semințelor» de sfeclă. Acestea 
sînt de fapt glomerule, care conţin de obicei mai multe seminţe. 
n cimp, fiecare glomerulă dă unu sau mai mulţi germeni care se 
dezvoltă într-un buchet. Pentru a elimina necesitatea răritului, 
se caută soiuri cu glomerule monogerme. Determinarea numă- 
rului de germeni din glomerule este anevoioasă și presupune 
îndepărtarea semințelor din glomerulă, deci vătămarea acesteia 
și imposibilitatea de a mai determina germinaţția semințelor si 
vigoarea germenilor. Razele X ușurează această muncă; cu aju- 
torul lor putem determina glomerulele monogerme fără vătăma- 
rea semințelor. 


DETECTAREA FISURILOR 


In cîmp, înainte de recoltare sau după aceea, semințele sînt 
supuse unor variaţii periodice de temperatură și umiditate destul 
de mari, care produc în interiorul bobului unele fisuri. Asemenea 
fisuri pot apărea şi ca urmare a nerespectării unei tehnologii 
corespunzătoare la uscarea artificială sau la curățirea semin- 
telor, aşa cum se întilneşte deseorila porumb, la orez, la mazăre etc. 

Adincimea fisurilor, localizarea și orientarea lor prezintă o im- 
portanță deosebită nu numai la materialul destinat însăminţări- 
lor, ci în unele cazuri chiar la produsele boabe destinate prelu- 
crării industriale. Orezul fisurat, de exemplu, dă un procent 
ridicat de spărturi (brizură), scazind astfel randamentul de pre- 
lucrare. Şi în acest caz razele X constituie un mijloc eficace, cu 
ajutorul căruia putem depista seminţele cu fisuri. 


RADIOGRAFIA VIABILITĂȚII SEMINȚEI 
Determinarea celei mai importante dintre însușirile semin- 


telor destinate însăminţărilor, capacitatea lor de a dezvolta o 
nouă plantă atunci cînd sînt puse în condiţii favorabile pentru 


Radiografii ale unor 
semințe de castraveți 
(sus) și schema aces- 
tora (jos), al căror em- 
brion prezintă zone 
moarte (în desen apar 
de culoare neagră). Cind 
aceste zone sint întin- 
se sau afectează radi- 
cula aflată în vîrful em- 
brionului (a, c, d), să- 
minta nu mai germi- 
nează. 


Radiografia se minte- 
lor de Loliu m (iarbă de 
gazon). Se observă se- 
mințele sau inflores- 
cențele seci și pline, 
precum și gradul de 
dezvoltare a cariopse- 
lor (în desen apar ne- 
gre). 


Radiografia unei pro- 
be de seminţe de Lo- 


n 
ale cariopselor datorită 
treieratului  necores- 
punzător. 


-ASIMETRIA 


Faptul că aşa-numitele «particule elemen- 
tare» se pot transforma una în alta, că la 
ciocnirea lor poate lua naştere o adevărată 
«faună» de asemenea obiecte microcosmice 
a constituit, pe drept cuvînt, una dintre 
importantele descoperiri experimentale din 
ultimele decenii. Transformările ce au loc 
sînt însă guvernate de anumite legi. În pro- 
cesele de transformare si generare a parti- 
culelor sînt respectate cu strictețe legile de 
conservare a energiei, impulsului, momentului 
cinetic, cunoscute încă de mult din fizica 
clasică, precum si altele cu totul diferite, 
fără analog în lumea macroscopică. 

Una din legile specifice particulelor ele- 
mentare, strîns legată de proprietatea de 
simetrie a spațiului, este legea cuantică a 
conservării parităţii. Aceasta inseamnă că 
funcţia de undă care descrie mişcarea parti- 
culei îşi păstrează paritatea sau neparitatea 
în cazul unei oglindiri a spațiului (adică 
dacă schimbăm semnul tuturor coordonatelor 
în semnul contrar). 

Cu aproape un deceniu în urmă, fizicienii 
Lee și Yang, pe baza cercetărilor experimen- 
tale referitoare la dezintegrarea mezonilor K, 
au emis ipoteza neconservării parităţii in 
domeniul așa-numitelor interacțiuni slabe. Con- 
cluzia de-a dreptul revoluționară pentru fizica 
microparticulelor nu a însemnat însă că această 
lege și-a pierdut complet valabilitatea, ci 
doar o restringere a generalității acţiunii ei. 

Încercări de a căuta fisuri în legile conser- 
vării proprietăţilor esențiale ale materiei și 


de a găsi noi legi de conservare au constituit 
și constituie preocupările a numeroşi oameni 
de știință. 

Nu de mult s-au pus din nou la îndoială 
unele postulate ale fizicii; în luna iunie a 
acestui an, un grup de cercetători de la Uni- 
versitatea din Columbia, condusă de Paolo 
Franzini, a anunţat că a reușit să observe o 
asimetrie între materie și antimaterie, fapt 
care a produs o reacţie destul de violentă 
din partea _teoreticienilor. 

Toată această tulburare se datora mezo- 
nului eta neutru, particulă bine cunoscută de 
fizicieni. Durata sa de viață este extrem de 
scurtă (1077? secunde) și, în dispariția sa, el 
dă naștere la trei pioni (mezoni pi): unul 
pozitiv, unul negativ si altul neutru. Simetria 
materie-antimaterie cere ca, statistic, energia 
să se repartizeze într-un mod egal între 
pionul pozitiv și cel negativ. 

Fizicienii de la Universitatea din Columbia, 
utilizind sincrotronul din Brookhaven, au pro- 
dus un fascicul de pioni pozitivi de mare 
energie, care apoi a fost proiectat asupra 


ANTIMATERIEI? 


unei ţinte de deuteriu. O asemenea ciocnire 
are drept rezultat nașterea a doi protoni si 
a unui mezon eta, care, la rindul său, se 
grăbeşte să cedeze locul la 3 pioni. 

Astfel, în experiența efectuată, cercetătorii 
au obţinut aproape 425 000 de imagini ale 
evenimentelor nucleare, din care, după un 
riguros triaj, au mai rămas doar 1441 de 
fotografii ce reprezentau dezintegrările dorite. 

Și... un fapt surprinzător! Din cele 1 441 
de imagini, peste o sută arătau că pionii 
pozitivi aveau sensibil mai multă energie 
decit pionii negativi. În total există o asime- 
trie de 5—9% din repartiția de energie 
materie-antimaterie. Dar aceste citeva prò- 
cente au făcut suficient zgomot la Landernau, 
Dubna, Geneva și C.E.R.N. O serie de fizicieni 
europeni au hotărit să verifice cu o deosebită 
atenție rezultatele obținute în S.U.A. Ei au 
refăcut experienţa, utilizind o reacţie diferită 
de cea de la Brookhaven; prin bombardarea 
cu pioni a unei ținte de protoni se produceau 
mezoni eta neutri și cite un neutron. În urma 
analizei minuţioase a dezintegrării mezonilor 
nărăvaşi, bazate pe examinarea unui număr 
mare de ciocniri, s-a constatat că repartiția 
de energie 11” şi TI” era riguros egală; aproape 
de 0,003%, cu o eroare de + 0,001%, ceea 
ce înseamnă că simetria materie-antimaterie 
rămîne valabilă. 

Nu se ştie încă dacă fizicienii americani 
vor admite concluziile colegilor lor europeni 
si dacă la rindul lor aceştia vor fi consecvenți 
cu afirmaţiile lor. 


germinaţie, necesită un timp destul de îndelungat. La cele mai 
multe specii agricole, seminţele care au ajuns la maturitate fizio- 
logică au nevoie de 7—21 de zile pentru a germina. La seminţele 
unor specii de arbori fructiferi este nevoie de o durată mult mai 
lungă, care se poate întinde pina la citeva luni. Pentru asemenea 
cazuri s-au căutat și s-au elaborat metode mai rapide de încercare. 
Cele mai multe dintre ele se bazează pe proprietatea celulelor vii 
de a provoca la anumite substanţe chimice reacţii specifice în urma 
cărora acestea îşi schimbă culoarea. Celulele și țesuturile moarte 
nu produc această schimbare. Se poate obţine deci o colorare 
diferențiată a embrionilor vii si mor sau a diferitelor zone vii 
şi moarte din cadrul unui embrion. In ultimul caz, după locali- 


zarea țesuturilor moarte în diferite zone esențiale ale embrionului, 
se poate aprecia posibilitatea acestuia de a dezvolta un germene 
normal. În ultimul timp, cea mai des folosită dintre aceste metode 
este aceea in care se folosește soluţia incoloră de clorură de 
tetrazolium. 

Enzimele din țesuturile vii reduc clorura de tetrazolium, dînd 
formazan, o substanță de culoare roșie. Folosind această metodă, 
putem obține rezultatele după 24—48 de ore, în funcție de specie. 

Consumul de muncă este însă mai ridicat decit în metoda 
clasică de determinare a germinaţiei. Folosind însă posibilitățile 
razelor X, s-a elaborat o metodă rapidă de determinare a viabili- 
tăţii seminţelor cu ajutorul căreia se poate aprecia germinația 
acestora. Semințele se impregnează mai întîi în soluţie de clorură 
de bariu. Soluţia difuzează în țesuturile moarte, în timp ce în 
țesuturile vii pătrunderea ei este împiedicată de către semiper- 
meabilitatea membranei celulelor. 

Durata impregnării variază cu specia, ea fiind puternic influen- 
tata de structura tegumentului seminţelor. După impregnare, 
seminţele se așază echidistanţat pe placă sau pe învelișul filmului 
şi se supun radiațiilor timp de citeva secunde. Pe film se pot 
urmări apoi gradul de pătrundere a soluției si localizarea zonelor 
impregnate. În funcţie de importanţa acestor zone pentru dez- 
voltarea ulterioară a germenelui, se poate stabili viabilitatea fie- 
cărui germen în parte și se pot separa astfel seminţele germinabile 
de cele negerminabile. 

În locul soluţiei de clorură de bariu pot fi folosiți și alți agenți 
de contrast, pe bază de iod (Urogratin, Umbradil etc.). Durata 
impregnării pentru fiecare agent diferă cu felul semințelor cer- 
cetate și.ea trebuie stabilită în prealabil prin încercări compara- 
tive de germinaţie si radiografiere. Pina acum metoda a fost încer- 
cată la un număr redus de specii, îndeosebi la cele cu seminţe 
mari. Folosind însă principiile microradiografierii, se pot obține 
rezultate și la seminţele mici, cum ar fi cele de tutun, de petunie ș.a. 

Ținind seamă de posibilitățile multiple de folosire a razelor X 
la stabilirea calității seminţelor, este de așteptat ca în viitorul 
apropiat studiile privind această problemă să fie adincite si 
extinse la un număr mai mare de specii în vederea introducerii 
metodelor respective la analizele de serie din marile laboratoare 
de control al semințelor. 


CONVORBIRI 
CU 
CITITORII 


MOBILURILE LĂUNTRICE ALE 
ANTICIPĂRII 


«Articolul Obligația, ritmul şi resursele 
anticipării» (publicat în nr. 7/1966) abor- 
dează — asa cum apreciază în scrisoarea 
sa conf. univ. losif Pavel Szöcs — o pro- 
blemă socială de o semnificație deosebită: 
calitățile profesionale și morale ale omului 
societății noastre. Subscriind la ideea că 
specialistul modern, indiferent de prote- 
siune, trebuie să-şi sporească continuu 
calificarea şi că în elaborarea soluţiilor 
tehnice trebuie să aibă în vedere perspec- 
tivele dezvoltării de viitor, manifestate tot 
mai pregnant în profesiunea sa, conf. univ. 
I.P. Szăcs îşi propune să releve un factor 
de mare însemnătate care condiţionează 
«o proiectare cu adevărat anticipativă» şi, 
mai ales, mobilul lăuntric personal al 
acestei anticipări, menit tocmai să în- 
tregească şi să dezvolte exigenţa și spi- 
ritul de răspundere față de propria activi- 
tate. 

«Organizarea vieţii noastre sociale — cum 
subliniază autorul scrisorii — oferă condiţii 
prielnice si constituie un impuls important 
pentru o proiectare anticipativă. Planurile 
tehnice ale întreprinderilor (ministerelor) 
orientează munca de concepţie în acest 
sens. Perfecționarea profesională a ingi- 
nerilor are, de asemenea, un cadru orga- 
nizatoric corespunzător și mereu reinnoit. 
Aceste condiţii exterioare, obiective, nu 
rezolvă însă totul, nu constituie singurul 
factor care favorizează o muncă de con- 
cepție anticipativă. Rolul hotăritor îl are 
atitudinea individului, străduinţele sale in- 
dividuale». Examinind această problemă. 
autorul scrisorii aduce în discuţie, ca un 
factor esenţial al acestui efort de antici- 
pare, însăși bucuria creației, satisfacția 
pe care o simte omul cind a realizat ceva 
din scopurile propuse, din idealul său de 
viaţă. 

«...A avea un ideal, un țel de creaţie 
constituie condiția hotăritoare a realizării, 
momentul aparte în care tenacitatea și 
talentul își pot găsi din plin aplicaţia; 
de aici, de altfel, și sentimentul de a fi util 
societăţii. O altă problemă însă, derivată 
din prima, ar fi aceea a stabilirii unor obiec- 
tive concrete care să concorde cu capaci- 
tățile personale, deci a unor obiective reali- 
zabile... Copilul de vîrstă școlară (sau 
chiar preșcolară) se pronunţă în favoarea 
unei meserii oarecare și, odată cu trece- 
rea anilor, meseria aleasă ca ideal suferă, 
de obicei, modificări. Apoi, la o virstă 
corespunzătoare, meseria se definitivează. 

Cei care ajung să urmeze o școală superi- 
oară îşi aleg facultatea, secţia. De fapt 
aceasta reprezintă doar faza premergă- 
toare a făuririi idealului propriu-zis, în- 
seamnă doar alegerea drumului vieții. Abia 
în cursul studiilor superioare și mai cu 
seamă după intrarea în producţie poate să 
capete idealul o formă concretă, adică se 
poate stabili obiectivul de creație în de- 
plină cunoştinţă de cauză». 


În încheierea scrisorii, conf. univ. I.P. 
Szâcs insistă — în înțelegerea și analiza 
mobilurilor anticipării — asupra unei anu- 
mite evoluții firești a psihicului omenesc 
«La virsta maturității, imaginația omului 
începe să devină, de obicei, mai puţin 
avintată, mai puțin îndrăzneață decit în 
tinerețe. În schimb experiența vieții, mult 
mai bogată, și erudiția profesională ajută 
la realizarea, la desăvirşirea idealului ales. 
Să păstrăm deci elanul imaginației, 
îmbinindu-l cu competenţa și circum- 
specția critică caracteristice maturității». 


Tov. SERNII MIHAI, Galaţi. 


Problemele pe care le-aţi ridicat in legătură 
cu CUTREMURELE resimţite in ultimul timp de 
locuitorii orașului Galaţi sint complexe si deosebit 
de interesante. Am căutat în materialul de fata 
să le înfățişăm științific, insistind mai mult asupra 
elementelor în stare să lămurească cauzele care 
au dat naștere acestor cutremure, precum și 
asupra factorilor de natură 'să vă liniștească în 
privința urmărilor unui eventual, mai puternic, 
cutremur în oraşul dumneavoastră. 

În țara noastră există 5 regiuni epicentrale. 
Cea mai activă regiune seismică este regiunea 
de curbură a Carpaţilor cunoscută și sub numele 
de Vrancea. 

Cauza imediată presupusă a unui cutremur 
este falierea scoarței sub acțiunea unor forțe 
din interiorul pămintului. Din punctul de produ- 
cere a cutremurului (denumit focar sau ipocentru) 
se produce un impuls care se propagă în interiorul 
şi pe suprafața pămintului sub formă de unde 
elastice, numite şi unde seismice. 

Direcţiile planelor de falie în cazul cutremure- 
lor cu focarul în Vrancea sint situate aproximativ 
perpendicular pe axul Carpaţilor; de aceea efec- 
tele maxime ale cutremurelor se vor simți în direc- 
tia perpendiculară pe această tangentă. Astfel 
este explicabil faptul că un cutremur produs în 
regiunea seismică Vrancea este foarte bine simţit 
la Galaţi. 

Cutremurul din 2 octombrie 1966 a avut în 
regiunea Vrancea o intensitate de gradul 6— 
6 1/2, iar la Galaţi a fost de gradul 5 1/2—6. Menţio- 
năm faptul că acest cutremur a fost cel mai puter- 
nic dintre cutremurele care au avut loc pe terito- 
riul patriei noastre din 1940 si pina astăzi. 

O prevedere precisă a cutremurelor nu s-a 
reușit înca, problema fiind în studiu. S-au deter- 
minat însă legi de frecvență pentru apariția cutre- 
murelor. În cazul regiunii Vrancea, una dintre 
aceste legi este următoarea: 

ign = 5,12—0,69M (1) 
unde n este numărul de cutremure de o energie 
dată, iar M este magnitudinea cutremurului, o 
mărime legată de energie prin următoarea relaţie: 
IgE = 11,05 + 1,66M (2) 

Din compararea acestor două relaţii se observă 
că o energie mai mare a cutremurului determină 
ca frecvența lui de apariție să fie mai mică si că 
sint_ mai frecvente cutremurele cu energie mică. 


In țara noastră, cutremure mari ca cele din 1940 
au o frecvenţă de apariţie de 2—3 ori într-un secol, 
așa cum s-a constatat din datele pe care le detinem 


incepind din anul 1600. 

Întrucit în construcții se ține seama de gradul 
de seismicitate al regiunii în care se clădește, 
conterindu-se construcţiei respective un grad 
corespunzător de rezistență la șocuri seismice, 
problema posibilității apariţiei unui cutremur mai 
puternic nu trebuie și nu poate alarma populaţia. 


Tov. IACOBESCU MIRCEA, lași 


Curiozitatea pe care o manifestati este pe de- 
plin justificată: puţini ca răspindire şi în același 
timp puţin cunoscuţi sint copacii care să prezinte 
atitea particularități cum este copacul caju, cu- 
noscut şi sub denumirea de Keșiu, pe ale cărui 
ramuri cresc în același timp și nuci și «mere». 
El face parte din familia Anacardiaceae, patria 
lui sînt pădurile aride din nord-estul Braziliei. 
În mod obișnuit are 10—12 metri înălțime, iar în 
condiții deosebit de bune copacul atinge si 20— 
30 de metri înălțime. Recolta pe care o dă este, 
de asemenea, diferită; în medie un'asttel de 
copac dă 10—20 kg de nuci și 30—35 kg de «mere», 
uneori însă dă pina la 100 kg de nuci. Inflorescența 
care se formează la capetele lăstarilor numără 
în medie 300—350 de flori. Înflorirea nu are loc 
în același timp, de aceea pe copac se pot găsi, 
alături de flori, și fructe. Fructele copacului caju 
sînt cu adevărat originale: nucile au în lungime 
pina la 2,5 cm si stau pe pedunculi, care se dez- 
voltă foarte mult și se transformă în cele din 
urmă în fructe mari, comestibile, de culoarea 
galbenă sau roșie. Acestea sint așa-numitele 
«mere» de Keşiu, foarte gustoase, zemoase și 


delicate. Se mănincă proaspete, direct din copac, 
sau servesc la prepararea dulceții, marmeladei 
sau a vinului. Miezul nucilor de Keșiu are largi 
întrebuințări in alimentaţie: din el se prepară 
produse de cofetărie, variate feluri de mincare, 
băuturi etc. 

Nucile și «merele» se culeg din copaci și apoi 
se despart unele de altele. Nucile sint supuse 
unui procedeu special de preparare, iar merele 
capătă acele utilizări despre care am vorbit mai 
sus. 

Coaja nucii este considerată partea cea mai 
scumpă a recoltei. Ea conține un ulei caustic- 
rășinos, balsamul, care în ultimii ani și-a găsit 
o largă utilizare în tehnică. Acest ulei răşinos este 
un puternic antiseptic care protejează țesuturile 
de putrefacție. Se folosește şi în medicină și 
este considerat unul dintre cele mai eficace 
mijloace în vindecarea leprei. 

De la copacul caju se folosește, literalmente, 
totul: din lemnul său moale și ușor se confec- 
ționează bărci foarte rezistente la putrezire; din 
rădăcinile lui se obține un medicament laxativ; 
răşina groasă care se degajă pe tulpinile copaci- 
lor bătrini constituie un excelent clei folosit la 
legarea cărţilor. Cu frunzele mărunţite ale acestui 
copac băștinașii își curăță dinţii şi sint încredin- 
tati că tocmai utilizării frunzelor în acest scop se 
datorește dantura excelentă pe care ei și-o mențin 
pina la adinci bătrineți. 

În zilele noastre, copacul caju creşte în toate 
țările tropicale și în multe din aceste ţări el joacă 
un rol însemnat în economie. În exportul Indiei, 
de exemplu, nucile Keşiu ocupă același loc cu 
ceaiul. 


Tov. BĂLAN IOAN, maistru, lași 


Vă felicităm pentru radioreceptoarele construite. 
Fără indoială că, avind de acum o oarecare expe- 
riență în domeniul construcțiilor radio, puteţi 
trece și la realizarea unor aparate mai complexe. 
Scheme de receptoare cu tuburi au apărut în 
repetate rinduri în revista noastră (vezi numerele: 
1, 2, 3, 4, 5 din anul 1963), asa incit există posibili- 
tatea să vă alegeţi schema dorită în funcție de 
piesele de care dispuneţi. În același sens vă 
poate servi și lucrarea «Cartea radioreceptoru- 
lui», de Sprijevski, pe care o puteți găsi si la 
bibliotecile publice. 


Tov. STOICESCU DORU, Bucureşti 

O deosebită plăcere ne-a produs scrisoarea 
dv. Vă mulțumim pentru aprecieri şi pentru ob- 
servaţiile făcute. Din scrisoarea pe care ne-ati 
trimis-o am aflat că sinteți student la Politehnică. 
Ne încredințați că multe probleme abordate în 
revistă v-au folosit în liceu, în facultate, în viață. 
Toate acestea, fără îndoială, se datoresc în 
primul rind dorinței dv. de a cunoaște tot mai 
mult, strădaniei de a nu rămine în urmă în ceea 
ce privește cunoașterea principalelor probleme 
pe care știința şi tehnica le-au rezolvat sau a căror 
rezolvare o reclamă. 

Observațiile pe care le faceți în legătură cu 
rubrica noastră «Construcții pentru amatori» do- 
vedesc că aveți preocupări şi în acest domeniu. 
Nu sintem informați (nu ne-aţi scris) în ce măsură 
ati reușit sau dacă ati încercat să realizați con- 
strucțiile publicate în revistă, pe care, ca număr, 
în ultima perioadă de timp, le considerați nesa- 
tisfăcătoare. Sintem de acord cu această obser- 
vație și vă promitem că vom acorda o mai mare 
atenţie acestei rubrici. Ne oprim aici. La intre- 
barea în legătură cu dafniile v-am răspuns prin 
posta. 

Fructele copacului caju: 
nuci aflate pe pedunculii mult 
dezvoltați, așa-numitele 
«mere». 


posibila 


aviația kiyepeonica 


Ing. V. CIOBOTEA 


Aviația de transport mondială se află într-o etapă de progres spectaculos. lată citeva 


cifre în acest sens*. 


Pornind de la ritmul actual de creştere a numărului de pasageri transportați cu avionul, 
se apreciază că acest număr se dublează la fiecare 5 ani. Avîndu-se în vedere, pentru anul în 
curs, cifra de peste 250 milioane de pasageri, rezultă că în anul 1971 vor fi transportaţi... 500 
milioane de pasageri! Este de aşteptat deci ca peste 10 ani numărul de pasageri transportați 
anual cu avionul să fie de circa un miliard. În ceea ce privește cantitatea de mărfuri, ritmul de 
creștere este superior față de cel al transportului de pasageri. A apărut legitima întrebare: cum 


se va face faţă acestor cerințe? 


«SST» SI «AERBUS» 


Tendinţa actuală de dezvoltare a aviației de transport o 
constituie trecerea la viteze supersonice, deoarece numai în 
acest fel se poate exploata raționalcalitatea esenţială a trans- 
portului aerian — rapiditatea. 

Avionul de transport supersonic a trecut deja din stadiul de 
proiect în stadiul de realizare. În cursa pentru înfăptuirea 
transportului supersonic, U.R.S.S.* concurează cu avionul 
TU-114, care, conform proiectului, va realiza o viteză corespun- 
zătoare numărului M = 2,35**. Echipat cu 4 motoare turboreac- 
toare, avionul supersonic sovietic va avea o greutate totală de 
130 de tone şi o capacitate de transport de 121 de pasageri. În 
S.U.A. există mai multe proiecte la care lucrează firmele Boeing 
şi Lockheed. Conform noilor date publicate, avionul SST ameri- 
can va putea transporta 300 de pasageri pe distanța New York 
— Londra în 2 ore şi 40 de minute, cu o viteză de croazieră 
corespunzătoare numărului M = 2,7. Avionul are aripă cu geo- 
metrie variabilă şi este propulsat de 4 motoare reactive. Date 
despre aceste avioane au fost publicate în numărul 1 din 1965 
al revistei noastre. 

Anglia si Franţa prezintă în competiție proiectul unic «Con- 
corde» în stadiu de realizare. Supersonicul «Concorde» va 
zbura la o viteză corespunzătoare numărului M = 2,2 și va 
putea transporta 130 de pasageri. 

Avionul de transport supersonic nu este însă rentabil decit 
pentru curse lungi. Pentru curse pe distanțe medii și scurte 


* «Combat» din 13 septembrie 1966. : 
** Prin numărul M se înțelege raportul dintre viteza avionului și cea a 
propagării sunetului la altitudinea curentă de zbor. 


este la ordinea zilei problema realizării unui «aerbus»: avion 
de transport subsonic, dar de mare capacitate. Ca o primă şi 
impresionantă realizare în acest sens trebuie menționat avio- 
nul gigantic de transport sovietic «Anteu» An-22, capabil să 
transporte 80 de tone sau 720 de pasageri si care a stirnit admi- 
raţie la Salonul internaţional de aviație (Paris 1965). Despre 
aerobuzul «Galion» s-au publicat în revistă datele necesare 
(vezi nr. 7/1966). Există deja multe proiecte de aerobuze. În 
S.U.A. este în curs de realizare proiectul «Boeing»-747 (vezi 
«Știință și tehnică» nr. 9/1966). Avionul va fi realizat în diverse 
variante, pentru 350—400 de pasageri sau pentru mărfuri şi 
va fi propulsat de 4 motoare turboreactoare, care realizează 
fiecare o forță de tracțiune de 18,6 tone. Primul avion «Boeing»- 
747 va fi livrat în septembrie 1969. Tot în S.U.A. se lucrează la 
3 variante civile ale avionului de transport militar C-5A*: avio- 
nul de pasageri L-500-1 (667 de pasageri la clasa «lux» sau 900 
de pasageri în varianta de clasă «turism»), avionul de pasageri 
și mărfuri L-500-2 (225 de pasageri cu bagaje și 78 tone de măr- 
furi sau 99,33 tone de mărfuri) şi avionul de mărfuri L-500-3. 

La recenta Expoziţie de aeronautică de la Hanovra, firmele 
franceze Nord-Aviation și Breguet au prezentat, împreună cu 
firma engleză Hawker Siddeley, proiectul avionului HBN-100, 
destinat să transporte 250 de pasageri la distanţe de 1 600-km- 
Există și alte proiecte de aerobuze; care dintre ele. vorfi reati- 
zate? lată o întrebare la care un răspuns decisiv-nu se poate 


* Vezi «Ştiinţă si tehnică» nr. 9/1965. 


În titlu — Proiectul unui avion hipetsonic dotat cu 4 motoare tur- 
borachetă pentru decolare, luarea altitudinii şi aterizare, precum și 


cu motoare cu ardere supersonică exterioară în vederea atingerii 
vitezelor hipersonice. 


da. In afară de problemele tehnice pe care le ridică construcția 
unor astfel de avioane, nu trebuie neglijat aspectul economic, 
companiile de transport aerian avind în vedere, în primul rînd, 
rentabilitatea transportului. 


DE LA «BARIERA SONICĂ» LA «BARIERA 
TERMICĂ» 


Pina nu de mult, perspectiva zborului supersonic polariza 
atenţia atît a entuziaştilor, prin latura sa emotivă (deplasarea 
cu o viteză mai mare decit viteza sunetului), cît si a specialiș- 
tilor, prin problemele. noi pe care le implica. Astăzi, această 
etapă este depășită. Avioanele militare zboară curent la viteze 
supersonice și sînt în curs de realizare avioane civile de tran- 
sport supersonic. A apărut însă o problemă nouă: zborul hiper- 
sonic, caracterizat prin viteze ce depășesc de peste 5 ori viteza 
sunetului (M> 5). 

Zborul-hipersonic reprezintă o îmbinare a fenomenelor carac- 
teristice actualelor zboruri supersonice, dar cu un grad de 
intensitate mult mai mare, la care se adaugă fenomene noi 
(disociația și ionizarea aerului etc.). 

Zborul supersonic a pus problema așa-numitei «bariere 
sonice»; în esență, aceasta a fost atacată și doborită cu motoare 
mai puternice, motoarele cu reacţie, care dezvoltă o forță de 
tracțiune suficientă pentru a învinge rezistențele la înaintare 
ale vehiculului aerian. În același timp, vehiculele aeriene au 
trebuit să-și adapteze formele noilor viteze. Prima «adaptare 
la modă» a formei a fost utilizarea aripii în săgeată, după care 
a urmat aripa triunghiulară sau «delta». Zborul hipersonic, 
suportînd, în același timp, consecințele agravate ale «barierei 
sonice», pune problema «barierei termice», respectiv a găsirii 
metodelor și mijloacelor pentru protejarea față de efectele 
terrhice ale zborului la viteze mari. 

Dar cu ce va fi atacată «bariera termică»? Pentru a gasi meto- 
da, este necesară cunoașterea fenomenului care se ascunde 
sub această denumire figurată. Dacă avionul se deplasează 
cu viteză mare prin-atmosferă, în jurul acestuia se formează o 
zonă de aer cu presiune mărită, care se mișcă odată cu aparatul 
și care este caracterizată prin prezenţa «undelor de șoc» (salturi 
de presiune). Deci avionul comprimă mediul pe care-l traver- 
sează, din care cauză temperatura aerului se mărește și această 
creștere este cu atit mai mare cu cit viteza de zbor este mai 
ridicată. Concomitent are loc creşterea temperaturii aerului, 
care se comunică învelișului aparatului și datorită trecărior 
între straturile de aer, precum și cu însuși învelișul avionului. De 
exemplu, dacă viteza de zbor crește de 10 ori, de la 100 la 1 000 
m/s, ridicarea temperaturii se însutește (de la 4,9 la 498° C). 
Deci pericolul încălzirii aerodinamice se agravează odată cu 
creșterea vitezei, ceea ce ar însemna că «bariera termică» nu 
ar putea fi depășită. 2 


MATERIALELE REZISTĂ? 


Tehnica zborului hipersonic trebuie să ducă deci lupta cu 
temperatura. În această luptă se pun spre rezolvare două pro- 
bleme principale: învelișul aparatului de zbor să reziste, iar 
cabinele (pasagerilor, echipajului, mărfurilor și aparaturii inte- 
rioare) să fie protejate împotriva temperaturii înalte. 

Prima problemă necesită materiale rezistente la temperaturi 
înalte pentru confecţionarea învelișului aparatului de zbor. 
Rezolvarea este dificilă chiar si pentru avioanele supersonice 
de transport, care vor intra în folosință spre sfîrșitul acestui de- 
ceniu. Probabil că renunțarea la viteza de croazieră corespunză- 
toare lui M = 3, în proiectul avionului de transport supersonic 


—— DI 


SST, şi trecerea la M = 2,7 au fost dictate tocmai de problema 
materialelor. În felul acesta se poate renunța la folosirea tita- 
nului si se poate rezolva problema cu ajutorul aliajelor speciale 
de oțel (pentru motogondole și organele de comandă ale avio- 
nului). Oricare ar fi soluțiile de moment însă, în prezent se fac 
cercetări intense pentru obținerea de materiale rezistente la 
temperaturi înalte, corespunzătoare zborului hipersonic. Baza 
materialelor metalice o constituie elementele cu punct de topire 
ridicat (titan, molibden, wolfram, niobiu etc). Acestea sînt însă 
foarte scumpe; de aceea se caută posibilități indirecte de a pro- 
haa materialul construcției avionului împotriva temperaturii 
înalte. 

Un mijloc constă în folosirea materialelor termoizolante. 
Dacă pe fața exterioară a peretelui avionului se depune un strat 
de material rău conducător de căldură, care are punct de topire 
ridicat, dar nu şi rezistență mare, atunci sarcinile sînt împărțite: 
stratul termoizolant protejează peretele rezistent împotriva 
ridicării de temperatură, iar peretele rezistent preia eforturile 
la care este supusă construcția. Se pot folosi, concomitent, şi 
mijloace de răcire a peretelui construcției, care vine în contact 
cu aerul atmosferic. 

O altă soluție o constituie alegerea convenabilă a traiectului 
de zbor și a vitezelor pe acest traiect. Porțiunea de traiect din 
straturile dense ale atmosferei trebuie parcursă cu viteze rela- 
tiv mici, iar zborul hipersonic să se realizeze în straturile rare- 
fiate ale atmosferei si la înălțimile cu temperaturi relativ scă- 
zute. 

După aprecierile actuale, înălțimile convenabile pentru zborul 
hipersonic sînt cele în jur de 60 km. 


MOTORUL VIITORULUI: 
STATOREACTORUL CU ARDERE SUPERSONICĂ 


În zborul hipersonic, alegerea motorului care va asigura 
propulsia pune probleme dificile. Inițial s-a crezut că singurul 
motor care va putea imprima vehiculelor spațiale viteze cosmice 
este motorul rachetă. Ulterior însă, perfecționarea motoarelor 
aeroreactoare a făcut să se întrevadă posibilitatea obținerii şi cu 
acestea a vitezelor comparabile cu prima viteză cosmică. 
Apare însă o dificultate: nu există nici un motor aeroreactor 
care să funcționeze convenabil pe tot intervalul de viteze, de la 
zero la viteze hipersonice. De aceea, dacă se folosesc motoare 
aeroreactoare, acestea trebuie să fie motoare combinate. 

n prezent se realizează deja zboruri la M = 3 cu motorul 
turboreactor. Există o limită fizică în utilizarea acestui mo- 
tor la viteze mari: creşterea presiuriii. dinamice a aerului 
prin mărirea vitezei de zbor face inutil compresorul motorului 
începînd de la o anumită viteză. Turbina fiind deci și ea inutilă, 
apare un nou tip de motor — statoreactorul (fig. 1) — care 


1 — Schema unui motor statoreactor: 1 — dispozitiv de intrare a 
aerului în motor; 2— cameră de ardere; 3— ajutaj reactiv. Dacă 
numărul Mach este M. > 1, atunci statoreactorul este cu ardere 
supersonică. 


2 — Avionul hipersonic experimental «North American» X-15. 


3 — Lansarea avionului hipersonic experimental X-15 de pe un 
avion purtător greu. 


4 — Aparatul de zbor experimental «Northrop» M2 F-2 
lansat de pe un avion purtător la altitudinea de 4500 de 


etri. 
"s — Proiectul unui avion hipersonic destinat viitoarelor 


comunicații Pămînt — stații cosmice satelit. 


poate fi folosit în zborul hipersonic. Statoreactorul începe să 
devină eficace la viteze de zbor corespunzătoare aproximativ 
numărului M'= 3. Dacă curgerea interioară este subsonică, 
motorul atinge, în condiţiile tehnice actuale, randamentul 
maxim la numere M în jurul cifrei 7. 

Direcția modernă de dezvoltare o constituie însă statoreac- 
torul cu ardere supersonică. În acest caz, dacă arderea în 
motor este bine organizată, randamentul maxim se obține la 
numere Mach în jurul cifrei 15. În ce constă arderea super- 
sonică? 

In zborul supersonic, realizat de avioanele actuale, tempera- 
tura aerului la intrarea în camera de ardere nu este suficient de 
ridicată pentru a produce autoaprinderea combustibilului in- 
jectat. De aceea, aprinderea amestecului carburant se reali- 
zează prin contactul cu flacăra existentă în cameră și care este 
provocată inițial prin aprindere din exterior. Într-o astfel de 
ardere trebuie satisfăcută o condiție: viteza aerului să fie egală 
cu viteza de propagare a flăcării, care este subsonică și destul 
de mică. Aceasta este arderea subsonică. 

Condiţia menţionată nu mai este necesară însă la zborul 
hipersonic, deoarece aici temperatura aerului depășește tem- 
peratura de aprindere a amestecului combustibil. Aerul poate 
avea în camera de ardere o viteză supersonică, realizind astfel 
arderea supersonică. Aceasta are anumite avantaje; micșora- 
rea diametrului statoreactorului prin mărirea vitezei de curgere 
în camera de ardere, micșorarea presiunilor și a temperaturilor 
la intrarea în cameră, prin evitarea frinării aerului la viteze sub- 
sonice mici etc. Marele avantaj al statoreactorului îl reprezintă 
însă absența pieselor în mişcare, ceea ce-l recomandă ca un 
motor simplu. 

Avionul hipersonic va trebui să fie dotat, în afara motorului 
statoreactor, și cu alte tipuri de motoare eficiente la viteze 
mici sau să fie lansat, la viteze mari, de pe un avion purtător, 
astfel încît să poată intra în funcțiune motorul statoreactor. 
Este previzibilă utilizarea motoarelor combinate: turbostato- 
reactor, turborachetă (turbina este antrenată de gazele de 
evacuare ale unei rachete), racheto-statoreactor etc. 


CĂLĂTORIA ÎN... SOMN! 


Zborul cu avionul hipersonic la mari înălțimi (peste 60 km) 
implică luarea în considerare a efectelor radiaţiilor ionizante 
asupra organismului uman. La aceste înălțimi, radiaţiile pro- 
venite de la Soare sau din spațiul cosmic nu mai sint «filtrate» 
de straturile dense ale atmosferei de la suprafața Pămîntului. 
Vor trebui deci luate măsuri speciale pentru a izola cabina 
pasagerilor împotriva acestor radiații. Problema apare solubi- 
la, avind în vedere experiența zborurilor efectuate de cosmo- 
nauti. 

Mai dificiii“apăre”ffisă problema acceleratiilor la care vor fi 
supuși pasagerii, tinind seama de faptul că aceştia nu au 
antrenamentul cosmonauţilor. lată o soluție care li se oferă: 
somn artificial în timpul zborului. Sosit la aeroport, pasagerul 
va fi primit într-o sală special amenajată, unde i se va provoca 
un somn artificial; ulterior el va fi transportat în avion și depus 
pe un scaun cu legături speciale pentru corp, va călători ador- 
mit, iar la destinaţie va fi transportat din avion într-o altă sală 
de «deşteptare», unde va fi trezit! 

Rămine de văzut dacă pasagerii vor accepta o asemenea 
soluție. 


AVIOANE HIPERSONICE 
ŞI SEMICOSMICE 


Începutul curselor regulate ale avioanelor de transport 
supersonice este prevăzut pentru anii 1974—1975. În etapa 
următoare se prevede folosirea avioanelor hipersonice, ale 
căror performanţe vor fi uluitoare: distanța Tokio-Londra va fi 
parcursă, în zbor la M = 7, într-o oră și jumătate! 

Se prevăd trei posibilități de utilizare a avioanelor hiperso- 
nice: pentru curse lungi intercontinentale; în calitate de prime 
trepte purtătoare, recuperabile, ale navelor cosmice cu diferite 
destinații și, în sfîrşit, ca aparate de zbor aerocosmice (avioane 
semicosmice) pentru transporturi de la Pămînt la staţiile cos- 
mice orbitale. După unele aprecieri ale specialiștilor, prima 
etapă a transportului hipersonic o constituie realizarea unui 
avion hipersonic care să acopere, la un regim de croazieră cu 
M = 5+6, o distanţă de 8 000—10 000 km. Următoarea etapă ar 
fi realizarea avionului hipersonic cu zborul de croazieră la 
M = 10312 pe o distanţă pina la 16000 km. 

Acestea fiind aprecieri de perspectivă, trebuie menționat 
însă că zborul hipersonic a fost deja realizat experimental. 
Avionul «North American» X-15 (fig. 2), avind ca sistem de 
propulsie un motor rachetă, a atins deja o altitudine de 100 km 
și o viteză corespunzătoare numărului M = 8. În anumite 
puncte ale structurii acestui avion s-au înregistrat temperaturi 
de aproape 1 000°C. Primele zboruri ale avionului X-15 au avut 
loc în 1959; S-au folosit laAsari la mare altitudine de pe un avion 
purtător (B-52), cu intrarea concomitentă în funcțiune a moto- 
rului rachetă propriu (fig. 3). 

În prezent se studiază posibilitatea unui vehicul perfecționat, 
care să se poată experimenta la numărul M = 10. În acest 
scop a fost conceput vehiculul experimental «Northrop» M2 
F-2 T 4), care a efectuat zboruri planate, lansat de pe un avion 
greu. In faza următoare a experiențelor, se prevede utilizarea 
unui motor rachetă ca mijloc de propulsie propriu. 

Proiectele de avioane hipersonice, ca si sistemele de utili- 
zare a acestora, sînt însă mult mai numeroase. S-a emis ideea 
ca o parte din traiectul avionului hipersonic să fie efectuat 
în regim de zbor orbital, la mari înălțimi, astfel că pe aceste por- 
tiuni de traiectorie să nu se consume combustibil. S-a stabilit 
si posibilitatea construirii unor motoare statoreactoare cu reso- 
ciatie, care să folosească, in locul căldurii de ardere a unui 
combustibil, căldura ce se degajă prin resocierea atomilor de 
oxigen si de azot în molecule biatomice. Evident, acest motor 
poate funcționa numai la înălțimi mari, unde moleculele de 
oxigen şi azot sînt disociate sub influența radiațiilor. Camera 
de ardere a statoreactorului este înlocuită printr-o cameră cu 
catalizatori, care înlesnesc procesul de resociere. Mai sînt 
însă necesare multe studii pentru a se stabili dacă motorul 
statoreactor «fără combustibil» poate atinge performanțele 
necesare folosirii lui pe un avion. 

Este foarte interesantă perspectiva nu prea îndepărtată a 
utilizării avionului hipersonic pentru legătura cu stațiile cos- 
mice orbitale (fig. 5), si în special a avionului hipersonic cu mo- 
toare aeroreactoare, datorită, între altele, economiei de combus- 
tibil care se realizează cu aceste tipuri de motoare față de motoa- 
rele rachetă. 

Viitorii ani vor aduce noi precizări în legătură cu zborul hiper- 
sonic, care apare ca o etapă de tranziție în dezvoltarea trans- 
portului aerian spre folosirea rachetelor de pasageri. 


zale anemie: 


secolului DO 


TABELUL LUI MENDELEEV SE IMBOGATESTE 


Problema transformării reciproce a elementelor chimice, 
visul de totdeauna al alchimistilor, strămoşii chimistilor de as- 
tăzi, a fost rezolvată în modernele laboratoare ale secolului XX, 
unde în ultimii 20 de ani au fost obținute succese remarcabile 
în această direcție. Colective puternice compuse din fizicieni 
si chimisti, lucrind în laboratoare devenite astăzi celebre, ca, 
de exemplu, cele de la Universitatea Berkeley din California 
(S.U.A.), Institutul unificat de cercetări nucleare de la Dubna 
(U.R.S.S.), Institutul unificat european de cercetări nucleare 
(C.E.R.N.) de lîngă Geneva (Elveția) au depăşit chiar aceste 


obiective, realizînd în laboratoarele lor sinteza unor elemente 
chimice care din cauza instabilității nucleului lor nu se găsesc 
nicăieri pe Pămînt. 

După obținerea în laborator în anii premergători ai celui de-al 
doilea război mondial a elementelor tecnetiu, promețiu și asta- 
tiniu, chimiştii si fizicienii au atacat cu curaj problema sintezei 
unor elemente si mai instabile decit acestea, și anume cele 
situate în sistemul periodic după cea de-a 92-a căsuță ocupată 
de uraniu, elemente care au fost numite generic «transuranide» 
(«dincolo de uraniu»), mai corect însă le numim astăzi «acti- 
nide», deoarece au proprietăți chimice asemănătoare elemen- 
tului 89 — actiniul. 

Odată cu descoperirea fisiunii nucleului atomic, descope- 
rire cu consecinţe dintre cele mai spectaculoase pentru știința 
și tehnica secolului nostru, fizicienii si chimiștii au imaginat fe- 
lurite experiențe, menite să obțină informaţii suplimentare asu- 
pra acestui important fenomen. Asa a descoperit Glen T. Sea- 
borg elementul 93, element care a primit numele de neptuniu 
în cinstea planetei cu același nume. Noul născut, neptuniul, 
a fost obținut prin bombardarea unei foițe de hirtie pe care 
s-a depus un strat subțire de oxid de uraniu cu protoni accele- 
rați, fapt care a permis introducerea unui proton în nucleul 
uraniului-92, transformîndu-l în nucleul instabil al unui element 
nou, neptuniul-93. 

Descoperirea lui Seaborg, laureat al premiului Nobel, a des- 
chis calea sintezei celorlalie elemente chimice necunoscute 
pînă atunci, actinidele. Era şi logic să se presupună că adă- 
ugînd prin bombardare un proton nucleului elementului 93 se 
va obţine un alt element avind numărul de ordine 94. Într-adevăr, 
un colectiv condus de același Seaborg reușește sinteza și a 
acestui element, botezat de «părinţii» săi — plutoniu! 

Şirul realizărilor alchimiştilor moderni continuă în anii din 
timpul şi de după cel de-al doilea război mondial cu naște- 

rea elementelor americiul-95, curiul-95, berkeliul-97, califor- 
niul-98, einsteiniul-99, fermiul-100, mendeleeviul-101, nobeliul- 
102 şi laurenţiul-103, kurceatoviul-104, comemorînd prin denu- 
mirea lor atît locurile unde au fost obținute, cit și numele unor 
savanţi care au deschis, prin lucrările lor, calea acestor mărețe 
realizări ale ştiinţei contemporane. 


Ing. SUSAN B. ALEXANDRU 
doctor în chimie 


ELEMENTUL 101 SAU... 
GOANA DUPĂ 17 ATOMI 


lată, de exemplu, împrejurările în care a fost obtinut elemen- 
tul 101 — mendeleeviul. Cu această ocazie vom arăta cititorului 
mijloacele cu care omul de știință contemporan reușește să 
pună în evidenţă fenomene practic imperceptibile simţurilor 
noastre, pe care însă, cu ajutorul fineței fără de seamăn a ex- 
perienţelor pe care le imaginează, le materializează prin inter- 
mediul unor aparate de mare precizie si sensibilitate, conside- 
rate pe drept cuvint ca fiind «adevărate prelungiri ale miinii şi 
simțurilor de percepţie ale experimentatorului». 

Sinteza elementului101 — mendeleeviul-poate fi pe bună 
dreptate numită «goana după 17 atomi», şi anume «goană» 
pentru că toate operațiile legate de identificarea elementului 
nou obținut trebuiau să fie efectuate în decurs de o jumătate 
de oră — timp în care numărul atomilor instabili ai mendeleeviu- 


+ 


lui se reducea la jumătate prin dezintegrare radioactivă si, 
de asemenea, «17 atomi», deoarece acesta este numărul total 
de atomi ai noului element care au fost puși în evidenţă în cadrul 
primelor experiențe efectuate în anul 1955 de colectivul lui G.T. 
Seaborg de la Universitatea Berkeley. 

mpreună cu Seaborg au lucrat la sinteza mendeleeviului 
B.Harvey, A. Ghiorso, G.Choppin si S.Thompson. Prima parte 
a experienței consta în a efectua sinteza propriu-zisă a noului 
element, după care trebuia să se dovedească într-un timp foar- 
te scurt existența lui. 

Metoda aleasă a fost contopirea nucleelor elementului cu 
număr de ordine 99, adică einsteiniul, și heliului-2, o reacție 
nucleară constind din bombardarea unei ținte de einsteniu 
cu nuclee de heliu accelerate (pentru a avea energia necesară 
pătrunderii în nucleele elementului 99) în ciclotronul construit 
pe terenul de sport al Universităţii Berkeley. Einsteiniul, ob- 
ținut și el la rîndul lui pe cale artificială, era depus într-un strat 
subţire pe o foiţă de aur foarte pur. Prin bombardarea acestei 
foițe cu un fascicul de nuclee de heliu, atomii de mendeleeviu, 
care ar fi urmat să se formeze, trebuiau să se expulzeze în 
momentul «nașterii» lor din această foiţă. Pentru a reține ato- 
mii noului element, experimentatorii au așezat în spatele țintei 
o a doua foiţă de aur, actionind deci ca o capcană în calea 
«noilor născuți». 

lată-i deci pe toți cei cinci oameni de ştiinţă la posturile lor. 
Fasciculul de nuclee de heliu, sub forma unei raze de culoarea 
cerului, lovește ținta de aur de einsteniu. O tăcere de mormînt 
cuprinde întreaga clădire, începînd de la operatorii ciclotro- 
nului şi ai instalațiilor anexă și pînă la Harvey si Ghiorso, aşe- 
zati în imediata apropiere a țintei, de care îi despărțea un strat 
gros protector de apă. 

La un semnal « ușa cu pereți dubli umpluți cu apă» este 
dată la o parte și Ghiorso scoate ţinta din ciclotron, iar Harvey, 
cu ajutorul a două pensete, introduce foița a doua de aur în- 
tr-o eprubetă și o pornește în fugă pe nişte scări pina într-un 
laborator unde predă «ștafeta» lui Gregory Choppin. Acesta 
o dizolvă imediat, obţinînd o soluţie de aur în care trebuiau 
să se găsească și cîțiva atomi de mendeleeviu. 

Acestea erau operaţiile care puteau fi executate în clădirea 
în care se afla ciclotronul, restul urmînd să fie realizat în clă- 
direa laboratorului de radiochimie, situat la aproximativ un 
kilometru distanţă. 

Soluţia prețioasă este predată acum lui Ghiorso, care aștep- 
ta în fața clădirii ciclotronului la volanul unei mașini. Trec numai 
cîteva minute și Choppin împreună cu Harvey pătrund în goană 
în laboratorul lui Stanley Thompson, aducînd soluţia respec- 
tivă ce este imediat turnată într-o coloană de sticlă umplută 


cu granule de schimbători de ioni. La partea de jos a acestei 
coloane încep să se scurgă încet picături care trebuiau să con- 
țină numai mendeleeviu, restul de componente trebuind să fie 
reținut de schimbătorii de ioni. Operația este repetată cu o 
nouă coloniță, după care puţinele picături obținute sînt colec- 
tate pe plăcuțe de platină și evaporate prin încălzirea lor cu 
ajutorul unui bec electric puternic. 

Ultimul drum al mendeleeviului îl reprezintă transportarea 
plăcuțelor de platină într-o cameră alăturată, în care aparate 
electronice de măsură așteptau, clipind din beculeţe, să semne- 
ze «certificatul de naștere» al noului membru al familiei «acti- 
nidelor». 


Din calculele făcute pe considerente teoretice se știa că men- 
deleeviul are o viață scurtă, trebuind ca după o jumătate de 
ceas de la formarea lui să se descompună într-un izotop al 
elementului 100 — fermiul. În momentul descompunerii unui 
atom de mendeleeviu, aparatura de măsurare minuită de Ghior- 
so trebuia să înregistreze un impuls electric care, amplificat 
și selecționat de aparate, urma să fie transmis peniţei unui în- 
registrator automat, un tambur cu hirtie milimetrică rotindu-se 
încet, parcă anume pentru.a mări încordarea nervoasă a ex- 
perimentatorilor. Pentru a comunica imediat tuturor momentul 
victoriei — și poate al eșecului — aparatul de înregistrare era 
conectat cu semnalul de alarmă de incendiu pe toată clădirea 
laboratorului, astfel încit la apariția impulsului electric aștep- 
tat bucuria să fie împărtășită de toți membrii laboratorului 
care au adus aportul lor anonim. 


Oricine îşi poate imagina cit de greu treceau clipele de aş- 
teptare plină de temeri și de speranțe. Probabil că au existat 
clipe de încordare asemănătoare în rindul operatorilor si oa- 
menilor de ştiinţă sovietici la stația de coordonare și calcul 
a satelitului sovietic care a realizat pentru prima oară o asele- 
nizare lină. Minute grele de așteptare și deodată: VICTORIE! 
Semnalul mult dorit s-a făcut auzit! În momentul în care penita 


a făcut un salt din mersul ei monoton, alarma de incendiu 
vestește tuturora nașterea primului atom de mendeleeviu... în 
clipa cînd acesta de fapt... «moare». 

La această primă experiență semnalul de alarmă a sunat 
de două ori, ca dovadă că în urma bombardării cu nuclee de 


heliu numai doi atomi de einseiniu, din cele cîteva miliarde 
cîte conținea ținta, au putut fi transformați si identificați ca 
atomi ai noului element 101 — mendeleeviul! În total, din cele 
12 experiențe similare, au putut fi obținuți 17 atomi, care au 
permis pe bună dreptate înscrierea în cea de-a 101-a căsuță 
a sistemului periodic al elementelor al lui Mendeleev a noului 
născut care îi poartă numele. 


FAZELE SINTEZEI  ELEMENTULUI MENDE- 
LEEVIU: a) bombardarea unei ținte de Einsteiniu cu 
nuclee accelerate în ciclotron; b) scoaterea foiței de 
aur; c) înregistrarea indirectă a reacției nucleare. 

PASIUNI... 


Descrierea unui cîmp atît de larg de preocupări tehnice ale 
inginerului Leonida ar putea duce la părerea greşită că marele teh- 
nician a fost un unilateral, un om care uita toate valorile vieții de 
dragul preocupărilor inginerești. 

Cine I-a cunoscut ştie cit de greșită este această imagine. Nu, 
inginerul Leonida nu era numai un excelent inginer. El a rămas, 
o viață întreagă, un pasionat al muzicii, al artelor plastice, al ar- 
tei populare românești (avea colecții de țesături și ceramică ro- 
mânească în locuința sa). li plăcea mult să deseneze, schițind 
privelişti, interioare, naturi moarte. Bibliofil incercat, o mare parte 
a veniturilor sale se ducea pe cărți, iarla moarte au rămas de la el 
nu mai puţin de 15 000 de volume, care au fost donate Muzeului 
tehnic. Citea foarte mult: tehnică, știință, literatură. 

Era o fire veselă, plăcută. Ştia să-și păstreze calmul în orice 
împrejurare, iar la nevoie folosea cu subtilitate arma ironiei pen- 
tru a-şi dezarma adversarii. Nu-i era teamă nici să joace farse 
unor oameni cu «idei fixe», cum le spunea el. Așa a procedat 
într-un rînd, cînd a inventat niște date statistice fanteziste pentru 
a dovedi unor prieteni cu idei preconcepute că, orice argument 
li s-ar servi, ei tot vor trage spuza pe turta lor. Eo | 

În sfîrşit, îi plăcea să voiajeze, să cunoască oameni si locuri 
îndepărtate, iar ia întoarcere să povestească celor apropiaţi în- 
tîimplările trăite. 


PEREGRINĂRILE UNUI POST TELEGRAFIC 


În timpul primului război mondial, Dim. Leonida a fost mai 
întîi mobilizat la o stație de telegrafie de tip Marconi, cu trac- 
țiune... de cai. Dar după numai citeva zile i s-a dat o instalaţie 
de telegrafie fără fir, în vagoane de cale ferată, cu misiunea de 
a o instala la Roman, în Moldova. De fapt i s-au dat piesele sta- 
ției care trebuiau montate. Ă 

De mare folos i-a fost atunci sfatul tatălui său. Ofițer cu multă 
experienţă, acesta l-a sfătuit să cerceteze mai întii bine piesele 
pe care urma să le folosească, pentru ca nu cumva să fie pus în- 
tr-o situaţie imposibilă o dată ajuns la destinaţie. Si, într-adevăr, 
studiindu-le, inginerul Leonida a constatat că cea mai mare parte 
a aparatajului era cu totul necorespunzătoare. A înlocuit, de 
aceea, cel puţin o parte dintre piese cu aparate din colecția 
Şcolii de electricitate şi a muzeului creat de el. 

Instalarea antenei staţiei la Roman a fost deosebit de dificilă. 
La legarea ei de două turnuri de biserică s-a opus episcopul din 
oraş, care ţinea cu Germania. Sirma a fost întinsă în cele din urmă 
între două coşuri de fabrică (fabrica aparţinea unui consorțiu... 
belgian). 

Neavind la îndemină decit vreo cîțiva metri de cale terată, ca 
să ducă vagoanele sub coșurile fabricii trebuiau să se prelun- 
gească mai întii șinele în fața vagoanelor, să se împingă vagoa- 
nele pina la capătul şinelor, apoi să fie demontate din urmă și să 
fie montate, iar în fata și tot așa, metru cu metru, să se tirască va- 
goanele sub cele două turnuri. 

În sfîrşit, instalația — «Staţia TFF tren nr.2» — a început să re- 
cepţioneze știri. 

Condiţiile de lucru erau însă foarte grele. Cînd acul întrerupă- 
torului primitiv făcea contact, totul era sub mare tensiune elec- 
trică. Şi nenorocirea n-a întirziat să se producă. Inginerul Leoni- 
da a fost electrocutat, din cauza unei defecţiuni la acest întreru- 
pător; cuiul acestuia se lungise, scăpind din nişte şuruburi, și 
făcuse contact tocmai cînd inginerul lucra la instalație. 

— Dacă n-ar fi fost acolo Petre Vlădescu, absolvent al școlii 
mele de electricieni. care să cunoască măsurile de reanimare 

aplicate electrocutatilor, acest incident mi-ar fi fost fatal, isi amin- 
tape inginerul Leonida. 

ntr-o bună zi, vine o dispoziție ciudată. Primeşte o telegramă 
de la București, prin care i se ordona să demonteze postul și 
să-l aducă în Capitală. Curios ordin, tocmai atunci cînd retra- 
gerea părea iminentă. Totuși ordinul trebuia executat. Demon- 
tează şi pornește cu vagoanele spre București. Nu se poate îm- 
păca totuși cu ideea ca pină la urmă să vină cu ea în Capitală, 
ca s-o dea pradă dușmanului; de aceea, o lasă la Buzău şi se 
duce singur la București să vadă ce s-a întîmplat. Aici află, spre 
surprinderea sa, că... nimeni nu știa de ordinul ce-l primise. S-a 
dovedit, mai tîrziu, că un element trădător dăduse dispoziția ca 
să producă derută. Lucrurile s-au lămurit definitiv atunci cînd 
acest ofițer a fost condamnat pentru spionaj în favoarea germa- 
nilor. 

Leonida se întoarce deci la Buzău, izbutind să plece din Bucu- 

rești în ultimul moment. Cu mari dificultăți reușește să pună iar 
în funcțiune postul. Din fericire, de data aceasta personalul i-a 
fost completat cu cinci telegrafişti calificaţi. Lucraseră pina 
atunci la Ministerul Lucrărilor Publice și, odată cu retragerea, 
fuseseră concediați. 
_ Avea acum personal pregătit şi postul TFF funcţiona din plin. 
In schimb situația pe front devenea din ce în ce mai precară. A 
venit ziua cînd și Buzăul a trebuit să fie evacuat. Staţia TFF a 
plecat cu ultimul tren, și asta numai datorită unor acari înțelegă- 
tori si patrioţi, care au virit vagoanele ei între cele ale garniturii 
ministeriale. 

La Ghidigeni au fost însă abandonaţi. Neobosiţi, s-au apucat 
să monteze stația. Coșul unei fabrici de spirt a slujit drept unul 
dintre piloni, iar pe al doilea l-au ridicat cum s-au priceput. Lu- 
crind în ploaie și pe vreme rece, ca întotdeauna în fruntea oa- 
menilor, Leonida s-a îmbolnăvit si a trebuit să ia calea spitalului... 


COMANDĂ AUTOMATĂ A TIRULUI ANTIAERIAN 


Între timp a intervenit un nou fapt. 

Pe inginerul Leonida îl preocupa, de cităva vreme, crearea unui 
dispozitiv de tir automat antiaerian. 

— Adică îmi imaginam că poate fi construit un dispozitiv care, 
bazat pe reperarea precisă a avionului, să-l poată dobori. Un 
aparat pe bază de combinări de releuri, în care un indicator de tir 
preceda poziția avionului, reprezenta pentru mine soluția între- 
văzută pe atunci a acestei probleme; concepția mea pornea de 
la ideea că, o dată ce un avion poate fi într-un fel reperat, poate 
să i se determine și poziția și, în consecinţă, să fie și doborit, 
ne-a explicat inginerul. 

Dezvoltarea aviației militare germane punea tot mai acut pro- 
blema tirului acestuia automat pentru doborirea atacatorilor. Un 
tir așa cum îl concepuse Leonida avea avantajul că elimina omul, 
constituind un sistem de comandă automatizat. Tunul era încăr- 
cat şi pornirea obuzului se făcea automat, în momentul cînd avi- 
onul ajungea în punctul pentru care era reglat tirul. 

Un general englez, Thomson, află la lași, de la un. cunoscut 
al inginerului, despre această invenţie. Un colonel, Finleyson, 
a venit, la indicaţia sa, special din Anglia, spre a se documenta 
asupra ei. În sfîrșit, o comisie numită de Ministerul Muniţiilor, 
formată din generalul Burileanu, căpitanul francez Humbert și 
un inginer român cunoscut, a raportat că «sistemul e foarte bine 
studiat, bazat pe cunoștințe tehnice serioase, și oferă toată si- 
guranţa, fiind şi necunoscut în alte armate», dar că aparatul nu 
se poate construi în țară. S-a recomandat deci deplasarea lui 
Leonida în Anglia, spre a-l realiza, dar pina la urmă nu s-a apro- 
bat plecarea sa. 


Este interesant de amintit că, în aceiași ani, un alt mare tehni- 
cian român, Gogu Constantinescu, inventa, în Anglia, mitraliera 
sonică pentru avioane, sincronizată în asa fel cu elicea încît putea 
trage printre palele ei fără să le atingă. 

Nici în timpul războiului n-a renunțat Leonida la propaganda 
sa pentru marele proiect de la Bicaz. După ce a trebuit să pără- 
sească postul de la Ghidigeni, primind o nouă însărcinare, a 
lucrat un timp la Ministerul Muniţiilor, făcînd parte din mai multe 
comisiimilitare. Avînd prilejul să intre în contact cu mulţi oameni 
de stat români, încearcă să-i cucerească pentru ideea sa. Nu 9 
dată întreprinde cu ei călătorii în valea Bistriţei. unde le prezintă 


marile posibilităţi hidroenergetice ale acestei regiuni. De altfel, 
regiunea este vizitată, la îndemnul lui, si de multe personalităţi 
ale vieţii noastre ştiinţifice: L. Mrazec, Gr. Antipa, Gr. Macovei 
ş.a., pe care, evident, Leonida reuşeşte să-i convingă cu mult 
mai ușor decît pe oamenii politici. 

Dincolo de foloasele mari ale construcției unei hidrocentrale 
puternice la Bicaz, el începe să întrevadă și să definească tot 
mai limpede avantajele amenajărilor pentru întreaga zonă. Le va 
schița mai tîrziu, într-un remarcabil memoriu tehnic: «Perspec- 
tivele economice legate de valea Bistriţei moldovene». 

În această perioadă, Leonida a început să întreprindă studii 


privind structura geologică a acestor locuri, apoi privind o linie 
feroviară care să lege Piatra Neamţ de malul viitorului lac de acu- 
mulare şi pe marginea lacului pînă la Bistricioara, de aici o ra- 
mificaţie urmînd să facă legătura, la Dorna, cu reţeaua feroviară 
din extremul nord al ţării. 

Studiile de acest fel l-au dus pe inginerul Leonida si la acti- 
varea unei vechi pasiuni: geografia. Colecţionează hărți străine 
vechi cu regiunile noastre, alcătuiește hărţi în relief detaliate ale 
păminturilor românești, unele dintre acestea atit de reușite încît 
sînt Se la expoziţii internaţionale (Barcelona, Poznan, Pa- 
is etc). 


ÎN AMERICA 


Curînd după sfîrşitul războiului, Dimitrie Leonida a plecat în 
America. Urmărea mai multe scopuri. În primul rînd, voia să vizi- 
teze marile lucrări hidroelectrice din S.U.A. Apoi îl interesa 
organizarea învățămîntului tehnic. 

lată un extras dintr-o scrisoare în care descrie prima impresie 
a sosirii sale la New York: 

«Sculat dis-de-dimineață, m-am urcat pe punte și acolo am 
gustat o priveliște ce părea din poveşti. În ceață se zărea pe de 
o parte statuia Libertăţii, iar pe de altă parte — nedefinit — ora- 
şul, cu clădiri uriașe, ce păreau turnurile unei cetăţi enorme. 
Cind a răsărit soarele și ceața a început să dispară, s-au produs 
efecte de lumină de neînchipuit, iar podul Brooklyn făcea o legă- 
tură între cetatea ce părea o insulă și pămînt. Mai tirziu însă, 
odată cu creşterea luminii, turnurile au început să ia forme aievea 
— nişte prisme uriașe, cu nenumărate ferestre...» 

În S.U.A., Leonida a rămas 7 luni. A studiat rețeaua americană 
de căi ferate, a vizitat mari întreprinderi producătoare de masini 
electrice a urmărit construcția cîtorva mari poduri şi baraje care 
tocmai atunci erau în curs, a studiat, de asemenea, electrificarea 
oraşelor americane. Totodată a cunoscut si a legat prietenii cu 
cîțiva mari tehnicieni americani, cu care a rămas și ulterior în 

„corespondenţă. 

În același timp, inginerul Leonida a ținut aici mai multe confe- 
rinte despre România şi a acordat interviuri ziarelor. Consta- 
tind, cu mihnire, că țara noastră era foarte puţin cunoscută în 
S.U.A., a făcut tot ce i-a stat în putință pentru a repara această 
lacună. Unul dintre interviurile sale despre România a fost chiar 
reprodus de toate marile cotidiene din America. 


(CONTINUARE ÎN NUMĂRUL VIITOR) 


INSULA MIGRATOARE 


La 150 de mile spre est de Noua Scoţie se găseşte o mică 
insulă numită Seable. Este o insulă de nisip care se depla- 
sează necontenit. Curentul apei oceanului spală în per- 
manență țărmul său vestic, acesta dispărind treptat sub 
nivelul apei. În partea de răsărit a insulei însă, sub acţiunea 
vinturilor şi a valurilor, nisipul se depune necontenit. În 
felul acesta, viteza medie de «deplasare» a insulei spre 
răsărit atinge circa 230 metri pe an. Numai în ultimii 200 
de ani această insulă a «parcurs» 42 km. Se schimbă, de 
asemenea, și dimensiunile insulei, ea fiind în prezent cu 
3,5 km? mai mare decit la sfirsitul. secolului al XIX-lea. 


PEŞTELE-SOARE 
DIN MAREA TASMANIEI 


Nu demult, în Marea Tasmaniei a fost descoperit un 
exemplar foarte rar al unui pește-soare gigant. De formă 
rotundă, turtită în părți, cu două aripioare ca niste secere 
e/ se aseamănă cu o budană turtită. Cind nava a trecut prin 
apropiere, peştele nici n-a băgat-o în seamă. De pe puntea 
vasului s-a tras în el de la 10—12 m, dar harponul, lovin- 
du-se de acest uriaş al apelor, a ricoșat pe alături, ciudata 
vieţuitoare manifestindu-se ca și cind nimic nu s-ar fi în- 
timplat. Numai după cea de-a 10 impușcătură harponul a 
pătruns în corpul peștelui, care cu greu apoi a fost ridicat 
pe punte. 

Peștele avea o lungime de 4 m si o greutate de 1,5 tone. 
Numai un ochi cîntărea 7 kg. O piele groasă si tare, un ade- 
vărat blindaj, li acoperea tot corpul. În jurul gurii mici, 
al aripioarelor și al cozii se puteau observa unele încreţituri 
de piele mai moale unde mişunau numeroși paraziți: vier- 
mişori, moluște, crabi mici etc. 

Peștii-soare, aceste interesante viețuitoare ale zonelor 
subtropicale ale oceanului, cu toată greutatea lor impre- 
sionabilă, nu sint periculoși. Masivi și leneşi, în procesul 
evoluției ei şi-au pierdut posibilitatea de a se deplasa în mod 
activ. Toată viaţa curenții marini li poartă pe ocean, furtunile 
aruncindu-i uneori la țărm. Peștele-soare se hrănește cu 


ATLAS - UNICAT 


În biblioteca de stat a R.D. Germane se păstrează un 
atlas unicat cu dimensiunile de 220x170 cm şi o greutate 
de 126 kg. Coperta sa, de mărimea unei usi zdravene, este 
făcută din lemn exotic; atlasul are 38 de hărţi foarte mari, 
printre care si lucrări ale renumiţilor cartografi olandezi 
Biu, Denkerts, Hondius, Koloma etc. Pe hărţi lipseşte re- 
prezentarea Australiei şi Antarctidei, deoarece acest atlas 
a apărut în 1665; după cum se ştie, Australia a Inceput să 
fie trecută pe hărți numai la sfirșitul secolului al XVIII-lea, 
iar Antarctida pe atunci nu era cunoscută. Impresionează 
harta destul de exactă a Braziliei. Sint Insă şi numeroase 
greşeli pe harta Americii de Nord, California fiind repre- 
zentată, de exemplu, ca o insulă. 

Schiţă efectuată de Dimitrie Leonida 
privind folosirea hidroenergetică a apelor 
Bistriţei. 

Cunoasterea Terrei, a acestei mari planete a siste- 
mului nostru solar, pe care noi trăim și creăm, a 
preocupat întotdeauna și preocupă în permanență 
pe oameni, căutînd neîncetat să-i dezlege tainele 
sale privind originea, evoluția, structura internă, 
vîrsta și atitea alte probleme atractive, interesante, 
enigmatice. 


1.S. GRUESCU 
cercetător - I.G.G 


SPRE ADÎNCURILE TERREI 


Titlul acestui capitol pare să aibă ceva din imaginaţia anticipativă 
a marelui scriitor Jules Verne. Multe din scrierile neîntrecutului 
vizionar s-au înfăptuit și chiar depășit în zilele noastre, cu excepția 
unora dintre ele, printre care și ademenitoarea călătorie spre 
centrul Pămîntului. De aceea, privaţi fiind de mijloace tehnice 
adecvate, călătoria noastră spre adîncurile Terrei se va desfășura 
tot în imaginație, însă înarmaţi cu date științifice mult mai complete 
decît erau în vremea lui Jules Verne. 

Cunoaşterea structurii interne a planetei noastre reprezintă o 
problemă de mare însemnătate, căci elucidarea ei creează posibili- 
tatea aflării structurii și a altor planete. Pînă în prezent însă, acea- 
stă structură internă este cunoscută numai în linii generale, deoare- 
ce studiului direct îi sînt accesibile numai straturile superioare ale 
scoarței terestre. Pînă în prezent s-au efectuat forări numai pînă 
la 7—8 km, ceea ce reprezintă însă mult prea puțin față de distanța 
pînă la centrul planetei noastre, care este de peste 6 000 km. S-au 
găsit însă alți diverși mesageri care ne aduc vești despre structura 
internă a globului terestru, undele seismice fiind printre cei mai 
de seamă, căci ele străbat Pămîntul pe diverse drumuri și cu viteze 
diferite. Ca urmare, trecînd prin straturi cu o componență variată, 
undele seismice suferă schimbări în viteza și direcţia lor de propa- 
gare. Studiul acestor schimbări ne-a pus la îndemînă informaţii 
prețioase despre adincurile planetei, ajungîndu-se la concluzia că 
Pămiîntul are o structură concentrică și se împarte în 3 mari înveli- 
şuri sau geosfere: scoarța, mantia și nucleul. 

Scoarța terestră sau litosfera are o grosime ce variază între 
5 și 15 km în zona oceanelor, iar în regiunile muntoase ale continen- 
telor această grosime este de 70—80 km. Determinarea limitei a 
fost efectuată de geofizicianul iugoslav Mohorovitit. El a observat 
încă din anul 1909 că pe uscat, la adîncimea de cîțiva zecide kilo- 
metri, undele seismice își schimbă direcția de propagare, iar viteza 
lor crește de la 6,5 km pe secundă la 8,5 km pe secundă. Așadar, 
în adîncuri substanțele componente ale Pămîntului au alte proprie- 
titi. Ulterior s-a observat că schimbările se produc peste tot, 
numai că pe fundul oceanului locul unde se produce refracția este 
mult mai apropiat decit pe uscat, scoarța fiind deci aici mult mai 
subţire. În onoarea primului cercetător care a observat fenomenul 
scoarței terestre i s-a dat numele de «limita lui Mohorovičić». 
Toate straturile aflate peste limita Moho, cum i se mai spune, se 
consideră ca făcînd parte din litosferă. 

La rîndul ei, scoarța este alcătuită din două învelișuri, și anume: 
unul în exterior, care formează scoarța superioară sau sial, iar 
altul în interior — scoarța inferioară sau sima. În scoarță este 
încrustat relieful Terrei, adică munţii, văile, șesurile, oceanele etc. 


Limita lui Mohorovičić 

4— Structura litosferei: 1 — roci sedimentare; = 
2 — stratul granitic; 3 — stratul bazaltic din zona 20 - 
continentelor; 4 — stratul bazaltic din zona ocea- 
nelor; 5 — rocile ultrabazice ale mantiei supe- 
rioare; 6 — rocile mixte ale mantiei și scoarței; 
7 — zona de răspindire a undelor seismice; 8 — 
proiectul sovietic de foraj de mare adincime 
în scoarța uscatului pentru atingerea învelișului 
bazaltic; 9— proiectul american de foraj de 
mare adincime în fundul oceanului pentru atin- 
gerea mantiei superioare. 

Sub scoarța terestră se găseşte mantia Pămîntului, formată 
din invelisul cu o densitate mai mare decît cea a scoarței. Mantia 
sau mezosfera se întinde pînă la o adîncime de 2 900 'km si este 
alcătuită dintr-o materie cu proprietăți asemănătoare cu rocile 
ultrabazice si cu meteoritii de piatră. Această materie plastică 
numită magmă isi croieste drum prin diferite crăpături spre zonele 
cu presiune mai scăzută, pînă la suprafață. Ajunsă aici, prin coșuri 
vulcanice, ea poartă denumirea de lavă. Unii oameni de știință 
consideră că în partea superioară a mantiei se nasc forțele care 
provoacă cutremurele, vulcanii, procesul de formare a munţilor 
etc. 

Dincolo de 2 900 km adincime se găsește nucleul Pămîntului, 
unde materia se află în stare topită. Aici, în domeniul unor presiuni 
fantastice, are loc distrugerea parțială a învelișului electronic al 
atomilor, din care cauză materia prezintă o densitate crescută. 
De la suprafața Pămîntului spre centrul său, presiunea, densitatea 
şi temperatura cresc în raport cu adîncimea. Astfel, la adîncimea 
de 100 km presiunea este de cca. 30 000 kg/cm*; la limita cu nucleul 
Pămîntului, aceasta atinge 1,35 milioane kg/cm:, pentru ca în centrul 
planetei să atingă chiar 3,5 milioane kg/cm?. Interesant este faptul 
că această presiune uriașă și chiar mai mare a fost reprodusă în 
laborator. De exemplu, cercetătorii sovietici au realizat în labora- 
tor o presiune de 5 milioane de atmosfere, deci cu 2 milioane mai 
mult decit se crede că există în centrul Pămîntului. De fapt, pe 
baza experiențelor făcute de ei în domeniul comprimării fierului 
pînă la 5 milioane de atmosfere, s-a putut confirma ipoteza că cen- 
trul Pămîntului este compus din fier pur, și nu cum se credea pînă 
atunci că nucleul ar fi constituit din aliaje de fier sau din silicate 
metalizate. 

n ceea ce privește densitatea materiei din interiorul Pămîntului, 
aceasta crește de la 3,4 g/cm’ în straturile superioare ale mantiei 
pînă la 5,6 g/cm? la limita cu nucleul Pămîntului. În centrul planetei, 
densitatea crește puternic, atingind 10—12 g/cm’. 

Temperatura crește și ea, de la 600 la 1 000°C în straturile supe- 
rioare de sub scoarță, pînă la cîteva mii de grade în centrul Pămîntu- 
lui. 

Stiinta zilelor noastre a adus precizări interesante privind sursa 
de căldură din interiorul Pămîntului. Se consideră că ea se datorește 
în special dezagregării elementelor radioactive. Cercetătorii de la 
Institutul de geofizică al Academiei U.R.S.S. au declarat că există 
în prezent temeiuri să se creadă că la adîncimea de 2 900 km tempe- 
ratura trebuie să fie de 6 000°C, sporind la 12 000°C în centrul 
Pămîntului (6 370 km). Aceasta este o nouă concepție asupra regi- 
mului termic din adîncul terestru. Clarificarea datelor experimen- 
tale obținute prin metode de laborator si geofizice va permite, 
după toate probabilitățile, să se elucideze problema repartitiei 
temperaturilor în interiorul Pămîntului. Cercetările în acest 

domeniu continuă. 

Acest lucru este foarte necesar, deoarece este cunoscut că 
imensa cantitate de căldură din adîncurile incandescente ale Pămîn- 
tului reprezintă o bogăţie uriaşă. Astăzi stiinta proiectează utili- 
zarea ei. Se folosesc astfel izvoarele termale pentru încălzirea 
orașelor, acționarea turbinelor cu aburi ale centralelor electrice 
etc. 


ASALTUL ASUPRA LIMITEI LUI MOHOROVIČIĆ 


Cu toate succesele obținute pînă acum prin alte diferite metode, 
cunoaşterea mai concretă si detaliată a structurii adîncurilor 
Terrei şi a proceselor care au loc aici va fi posibilă numai odată cu 
realizarea forajului de mare adincime, fiind necesară depășirea 
cu mult a adîncimii la care se forează în prezent în scoarța terestră. 
Va trebui să se ajungă deci cu forajul în învelișul bazaltic atit cit e 
necesar pentru a ne putea face o idee clară despre structura sa, 
căci pînă acum nu dispunem de nici un eșantion de rocă din acest 
înveliş. 

Pătrunderea directă în învelișul bazaltic ne pune la îndemină 
date noi pentru înţelegerea vieții interne a scoarței, a dependenţei 
straturilor sale superioare de cele inferioare, pentru înțelegerea 

proceselor metamorfismului si granitizării, precum și pentru eluci- 
darea proceselor de formare si de deplasare a soluțiilor purtătoare 
de minerale, care iau naștere în scoarța terestră. 

Forajul de mare adincime poate fi executat atît în zonele conti- 
nentale, cît mai ales în cele oceanice, unde «limita lui Mohorovizic» 
este mult mai aproape. În prezent există două proiecte de forare la 
mare adincime, care au început să se transpună în practică: sovietic 
şi american. Cel sovietic prevede efectuarea de foraje de mare 
adincime în zona continentală la 10—15 km, locul ales fiind Peninsu- 
la Kola, apoi pe teritoriul R.S.S.A. Karelă și cîmpia Kurei, în Trans- 
caucazia. La săpare se va folosi un sistem de tuburi prin care vor 
fi trimise jeturi de gaze fierbinţi pentru a volatiliza rocile, înlesnind 
evacuarea acestora. 

Savanţii americani au făcut deja încercare în Oceanul Pacific la 
circa 100 km de coasta Californiei, în dreptul orașului San Diego. 
Sonda numită Cuss-l a fost așezată pe o platformă plutitoare ancorată 
de fundul oceanului la 3 600 m adincime. Dar nu s-au săpat decit 
400 m în stratul de bazalt al Pacificului, căci valurile au deviat mult 
platforma pe care era instalația de foraj. S-a proiectat însă reluarea 
forajului cu un alt dispozitiv. Se va construi o platformă de foraj, 
înaltă de 125 m, care se va sprijini pe două submarine ancorate de 
fundul oceanului, lucru ce o va face ca ea să nu mai devieze de la 
locul forării, ca în prima încercare. Noul loc de forare ales de cerce- 
tătorii americani se află la 200 km de insula hawaiană Movi. Ei 
speră că vor putea săpa aici un puț a cărui adîncime e prevăzută 
să atingă 17 000 m. 

Deci asaltul misterioasei «limite Mohorovičić» va fi reluat si 
continuat cu si mai mare intensitate. Și lucrul nu-i uşor mai ales că 


odată cu adîncimea creşte și temperatura, la 15 km ea fiind de peste 
+400*C. 


O DESCOPERIRE DE SEAMĂ A GEOLOGILOR ROMÂNI 


De mai mulți ani geologii din ţara noastră au pornit la studierea 
sistematică a străfundurilor întregului teritoriu. Pe baza măsură- 
torilor efectuate cu ajutorul metodelor geofizice seismometrice, 
gravimetrice, magnetometrice etc. se alcătuiesc hărțile geofizice, 
care redau aspectul din scoarța terestră a țării noastre pînă la 
mari profunzimi. Astfel s-a constatat că grosimea scoarței Pămîntu- 
lui pe suprafața țării noastre este de 50—60 km în Cimpia Română, 
numai de 25 km în nordul Moldovei si 70—75 km sub Munţii Vrancei. 
Aceste măsurători au calitatea de a permite și aflarea unor date 
foarte importante despre trecutul îndepărtat al pămîntului din 
ţara noastră, ajungindu-se la emiterea de ipoteze extrem de inte- 
resante. După un deceniu de cercetări geofizice efectuate în Car- 
pații Meridionali de către specialiştii Comitetului de Stat al Geo- 
logiei s-a descoperit un corp geologic necunoscut așezat în pro- 
funzimea centrului țării și dispus pe o lungime de cca. 200 km, 
între Valea Sebeșului și Valea Bisca Mică (Intorsura Buzăului). 

Masa geologică recent descoperită a fost denumită după o primă 
interpretare «Fundamentul Domeniului Getic». În ce priveşte 
vechimea acestuia, se presupune că dacă structurile cunoscute 
pînă acum aparțin paleozoicului (prima eră cu viețuitoare), for- 
marea primului înveliş al scoarței terestre este un proces anterior 
acestora, petrecut în urmă cu cca. 4 miliarde de ani. 

«Fundamentul Domeniului Getic» a fost supus de-a lungul erelor 
geologice mişcărilor tectonice, de ridicări si scufundări succesive. 
Cercetătorii au ajuns la concluzia că acest corp geologic demon- 
strează tendinţa de ridicare (subțiere) a primei cruste a Pămîntului 
şi de avansare a materiei subcrustale spre suprafață. 

O situație asemănătoare cu cea din Carpaţii Meridionali a fost 
semnalată de curînd în Alpii Occidentali, la nord și vest de bazinul 
superior al Padului. Pentru interesul ce-l prezintă această apropiere 
de mase foarte dense din domeniul subcrustal, cercetătorii au în 
plan studierea lor prin forarea la mare adincime (sonde Mohoro- 
vičić) a scoarței terestre și scoaterea de probe de roci. Avantajul 
pe care-l prezintă «Fundamentul Domeniului Getic» este acela că 
se găseşte mult mai la suprafață, este mai extins decît cel din Alpii 
Occidentali şi deci mult mai uşor de studiat. 

Comitetul de Stat al Geologiei a propus să se facă săparea unui 
«foraj de referință» pentru a se putea cunoaște direct acest corp 
geologic. Atunci cînd acest foraj va fi efectuat și vor fi aduse la 
suprafață probe de roci din prima scoarță a Pămîntului și din mate- 
ria subcrustală se va elucida existența și raporturile dintre cele 
trei orizonturi, care formează scoarța terestră (sedimentar, gra- 
nitic şi bazaltic), precum și dacă cel bazaltic reprezintă prima 
crustă a Pămîntului. 


VÎRSTA TERREI: 4,5 MILIARDE DE ANI 


Determinarea vîrstei planetei noastre a preocupat pe om din 
cele mai vechi timpuri, folosindu-se diferite metode. Dar numai 
în zilele noastre, mai precis în ultimele decenii, oamenii de știință 
au reușit să dea un răspuns mai precis la această problemă. În ajutor 
le-a venit folosirea radioactivităţii, căci în natură există o serie de 
elemente radioactive (uraniu, thoriu, radiu, cesiu etc.), care au 
proprietatea de a se transforma în alte elemente, într-un interval 
de timp bine determinat. 

Toate variantele metodei radioactive determină mai întîi canti- 
tatea de element radioactiv inițial (U, Th etc.) ce mai există în 
mineralele rocii, apoi cantitatea de elemente finale (Pb, He) rezul- 
tată radioactiv. Cunoscînd apoi viteza de dezintegrare a elementu- 
lui initial, prin operaţii simple aritmetice, se calculează virsta 
în ani a rocii respective. De exemplu, prin metoda plumbului se 
determină mai întîi cantitatea totală de uraniu (U) şi thoriu (Th) 
conținută de rocă, apoi cantitatea totală de plumb rezultată radio- 
activ (Pb). Cunoscîndu-se viteza de dezintegrare, se află virsta 
în ani a rocii respective, după formula: 

Pb 
-7 600 =  ... milioane de ani. 
U+0,83 Th 


Din aceste calcule s-a putut determina virsta multor roci și 
minerale, unele vechi de miliarde de ani, iar altele de sute de milioa- 
ne sau cîteva zeci de mii de ani. Astfel, pentru cele mai vechi roci 
sedimentare a reieșit virsta de cca. 3 miliarde de ani, iar pentru 
rocile magmatice cele mai vechi cca. 4,5 miliarde de ani. 

Considerîndu-se că aceste roci magmatice din scoarța terestră 
au luat naștere odată cu formarea Pămîntului, atunci vîrsta lor 
este și virsta acestuia. 

DEZVOLTARE 


Ing. D. DUMITRU 


Actul de naştere al Uzinei mecanice de maşini si 
utilaj minier Baia Mare poartă data de 1 ianuarie 1960, 
uzina înscriindu-se astfel ca prima din cele 502 întreprinderi 
și secţii noi intrate în funcțiune în anii şesenalului. E drept, 
pe locul actualei uzine ființau încă de pe la mijlocul anului 
1950 citeva mici ateliere de reparat utilaj minier. Dar, 
așa cum ne spun veteranii uzinei Betuker loan, Gligan 
losif, Sekei luliu, cine ar fi putut să bănuiască în atelierele 
încropite cu greu pe atunci uzina modernă de azi? În pe- 
rioada 1954—1955, odată cu dezvoltarea industriei miniere, 
atelierele cunosc o anumită extindere — se prelungeşte 
turnătoria, se înfiinţează o modelărie — ,dar nu depășesc 
semnificația și capacitatea de producție a unor ateliere 
centrale. 

Abia în anii șesenalului, odată cu intrarea în funcțiune a 
celor două noi cuptoare electrice, se poate vorbi de o 
adevărată acţiune de reprofilare pe linia fabricării de utilaj 
minier de o reutilare masivă, în proporții de aproximativ 
80 la sută si de apariţia pe harta țării a unei noi întreprinderi 
industriale: U.M.M.U.M. Baia Mare. 

Colectivul uzinei se mîndrește, și pe bună dreptate, cu 
miile de utilaje miniere construite în toți aceşti ani, utilaje 
de certă valoare cu care au fost înzestrate, rînd pe rînd, 
cele mai mari și mai moderne instalații din ţară, cum sînt: 
Uzina centrală de preparare a minereurilor neferoase 
Baia Mare, Uzina de preparare de la Moldova-Nouă (Banat), 
noul complex extractiv de la Leșu-Ursului (Suceava), 
Uzina de înnobilare a minereurilor de fier de la Căpuş 
(Cluj), Spălătoria de bauxită de la Dobrești etc., obiective 
de seamă în noul ansamblu economic al țării. Şi însumînd: 


440 DE PRODUSE 


Într-adevăr, s-au însușit si produs într-o perioadă relativ 
scurtă, nu mai puțin de un deceniu, peste 400 tipuri de 
utilaje de forme, gabarite si complexități diferite: de la 
aparatele de luat probe din tulbureală sau de dozat reac- 
tivi, care cîntăresc mai puțin de 10 kg, şi pînă la impre- 
sionantele clasoare spirale de 2 400 mm, cîntărind fiecare 
peste 40 de tone. Departe de a-l epuiza, nomenclatorul de 
utilaje de preparare realizate în cadrul uzinei: cuprinde: 
alimentatoare cu sanie, cu masă rotativă, cu disc, 
cu bandă, cu braţe, oscilante și agitatoare; clasoare 
spirale pneumatice, cu greblă; celule de flotare, ciu- 
ruri vibratoare; concasoare cu fălci; dozatoare 
pentru reactivi; filtre de vid, filtre pentru cărbune 
și filtre cationice; granulatoare; pompe cu membrană 
simplex, duplex, triplex și pompe de tulbureală etc. 


UM MU 


BAIA MARE 


Dintre utilajele de transport, o a doua direcție de spe- 
cializare a Uzinei din Baia Mare, se cuvin menţionate: 
coliviile de extracție monoetajate și bietajate; cul- 
butoarele; curățitoarele; împingătoarele pneumatice. 
pentru vagoneți, transportoarele elicoidale,vagoneții, 
precum și diferitele tipuri de lanţ: elevator, de apro- 
piere, compensator de nivel, tractor etc. 

Calitatea utilajelor din ce în ce mai bună a recomandat 
o parte din ele pentru export, bucurîndu-se, fără excepții, 
de o frumoasă apreciere. 


GRADUL DE TEHNICITATE 


Dificultățile inerente de realizare a unui plan atît de 
variat de producţie sînt de la sine înțelese. Celula de 
flotare, unul dintre cele 400 de utilaje ale uzinei, cuprinde, 
la rîndul ei, un nomenclator de aproape 500 de repere. 
Soluţia nu putea fi decit sporirea continuă a gradului de 
tehnicitate a uzinei (perfecționarea continuă a utilajelor 
şi ridicarea calificării cadrelor tehnice) si introducerea, pe 
scară cît mai largă, a mecanizării şi a măsurilor tehnice-orga- 
nizatorice în stare să faciliteze realizarea planului de 
producție. 


Pe această linie merită a fi menționate efortul de reorga- 
nizare a proceselor de fabricație în secţia mecanică si la 
turnătorie, înființarea secției de debitare şi a sectorului 
de transport, introducerea (sau extinderea) unor procedee 
tehnologice noi (sudarea automată și semiautomată, întă- 
rirea formelor cu bioxid de carbon) etc. 

Pentru viitor sînt prevăzute realizarea unor estacade și 
rampe de încărcare-descărcare, modernizarea cuptoarelor 
de încălzire la secţia forjă, confecționarea unui pistol cu 
plasmă la debitarea maselotelor etc. Firește, toate aceste 
perfecționări s-au grefat pe o acțiune permanentă de uti- 
lare şi reutilare a uzinei. Astfel, în ansamblu, se poate 
considera că mijloacele de bază ale întreprinderii au crescut 
în perioada 1960—1965 cu peste 50 la sută. De aici și rea- 
lizarea unui ritm mediu anual de creştere a producţiei de 
peste 25 la sută și o creștere a productivității muncii cu 
peste 15 la sută anual. 

FERESTRE SPRE VIITOR 


În noul plan cincinal, U.M.M.U.M. Baia Mare urmează 
să păstreze un ritm mediu de creștere a producţiei de 11,6 
la sută și un ritm de creştere a productivității de 10,6 la 
sută. Compariînd cele două cifre, devine evident că peste 
90 la sută din sporul de producție al anului 1970 se va 
realiza pe seama creșterii productivității (în condiţiile 
unei scăderi progresive a prețului de cost pînă la aproape 
4 la sută). Pentru a înțelege însă mai bine valoarea acestor 
creșteri anuale, care vin să se adauge la rîndul lor creş- 
terilor din anii precedenţi, e suficientă realizarea unei 
anumite imagini globale: 

Față de primul plan de producţie al vechilor ateliere de 
la jumătatea anului 1950, planul anului 1970 marchează o 
creştere de peste 150 de ori. 

Elogiile se impun de la sine. 


La 30 mai 1966 a fost lansat din Noua Zeelanda, 
sub egida Organizatiei meteorologice mondiale, un 
U ÎN  balon-sondă special utilat. El a fost dotat printre altele 


cu un radioemițător foarte uşor, care a asigurat repe- 
BA LON- rarea lui de întreaga rețea de radioamatori din emisfera 


SONDĂ “oaio 
A Balonul a pornit înspre vest la o altitudine constantă 


= de 15 km şi după 9 zile şi 23 de ore el a revenit, traver- 
A FACUT sînd meridianul Noii Zeelande. El a trecut însă acest 
[i meridian la 2 000 km mai la nord de locul lansării, 
INCONJURU L ceea ce indică o mișcare a maselor de aer dinspre Polul 
PAMINTULUI Sud spre Ecuator. Așadar, s-a demonstrat că este 
posibilă cunoașterea mişcărilor din stratosferă cu aju- 
torul unor baloane în derivă, duse de un curent de 

aer continuu. 

In octombrie 1965, cînd cometa lkeya- 
Seki a descris o curbă aplatisată în jurul 
Soarelui, numeroase aparate si dispozitive 
perfecționate, apartinind celor mai impor- 
tante observatoare astronomice din întrea- 
ga lume, au avut lentilele orientate în direc- 
tia traiectoriei urmate. Revista americană 
«Astrophysical Journal» informează asupra 
inițiativei ştiinţifice a unui grup de cerce- 
tători de la Institutul tehnologic din Cali- 
fornia de a măsura, pentru prima dată, 
temperatura cometei. Astfel, datele culese 
prezintă mare importanță pentru verifica- 
rea unor ipoteze si teorii controversate 
privind compoziția cometelor si comporta- 


PEDAGOGICE 
rea acestora în spațiul cosmic. 


Cercetări pedagogice efectuate in Anglia au conchis asupra superioritatii heragonului i După cuplarea unui detector ultrasensibil 
fata de patrat sau dreptunghi in ceea ce priveste construcțiile școlare. Pedagogii-arhitecţi pentru radiaţiile infraroşii cu un telescop 
susțin că pentru activitățile variate ale elevilor şcolilor elementare forma hexagonală a puternic, cercetătorii au urmărit timp de 
claselor permite.o mai bună urmărire a lecţiilor, explicaţiilor date de profesor, experiențe- 19 zile trecerea cometei în jurul Soarelui. 
lor etc. Aşezarea pupitrelor se poate face circular sau semicircular, distanța dintre fiecare Prima măsurătoare, făcută la circa 75 
elev si profesor fiind mai mică. După experimentări s-a ajuns la concluzia că elevii claselor milioane km de Soare, a indicat temperatura 
elementare care învață în camere hexagonale obțin rezultate mai bune decit colegii lor, co La Ss snher. Pa EN ASULa E TA 
educați în clase dreptunghiulare şi pătrate. n Ec i dica ie pap Mas ae 
Drept urmare, în urma avizului Ministerului Educației, în Anglia au inceput a fi con- km. Determinările temperaturii la` distanțe 
střuite şcoli hexagonale. Holul principal, utilizat pentru concerte, adunări, spectacole date mai mici nu au putut fi făcute deoarece 
de copii etc., este tot hexagonal. Coridoarele sint desfiinţate, rolul distribuitor fiind preluat emisiile intraroşii ale cometei au fost inter- 
de holul principal, realizindu-se o economie de spațiu construit. ceptate de radiaţiile solare si s-au suprapus 

Fiecare clasă are vestiar și toaletă, iar, două cite două,clasele sint grupate la o terasă inertia filtrarea lor pe Pămint nefiind 
COMUNA; CU. deschidere spre o curte izolată. i A : Interpretind aceste date, cercetătorii as- 

Şcoala din Oadby are, în loc de bănci, mese trapezoidale care pot fi mutate si aşezate SHINA! anias contua că ika A 

ir că A A 5 x x ya-Seki 
potrivit specificului orei de curs. Școala are o capacitate de 240 de elevi (6 clase a 40 de elevi) nu generează căldură, radiaţiile captate 
si este dotată cu o bucătărie-cantină, unde pot lua masa un sfert din elevii școlii. datorîndu-se în întregime reflectării de că- 

Forma hexagonală permite executarea structurii de rezistenţă si a pereţilor din pre- tre cometă a emisiilor solare. Temperatura 
fabricate, ceea ce reduce prețul de cost și simplifică execuția construcţiei. cozii si corpului cometei a fost întotdeauna 
aceeași. În cazul în care cometa ar fi dis- 
pus de surse proprii generatoare de căldu- 
ră, capul sau nucleul ar fi trebuit să aibă o 
temperatură mai mare. 

Înregistrările emisiilor infraroşii efectua- 
te pun sub semnul întrebării teoria accep- 
tată pînă în prezent. care afirmă că structura 
primară a cometelor este alcătuită din ghea- 
ta şi praf cosmic. Temperatura ridicată 
suportată de cometa lkeya-Seki, în relativa 

apropiere a Soarelui, indică o structură con- 
ținînd o mare cantitate de substanțe meta- 
lice. Cea mai mare parte a elementelor 
chimice cu greutate redusă, aflate în com- 
poziția cometei, s-au evaporat din cauza 
temperaturii. Măsurătorile totalului de ener- 
gie radiată de cometă, înainte si după apro- 
pierea maximă de Soare, indică o pierdere 
de circa 65% din masa ei. 

Experiențele realizate cu cometa lkeya- 
Seki nu au făcut decit să deschidă pofta 
astrofizicienilor în vederea unor noi expe- 
riențe. In prezent se analizează posibilita- 
tea interceptării de către o navă cosmică- 
robot a unor comete cu traiectorii bine 
cunoscute și studiate. 

După întilnirea cu cometa şi o eventuală 
ședere în contact direct cu ea se prevede 
recuperarea navei-robot cu probele luate 
și analiza lor amănunţită în laboratoarele 
terestre. 

CU DIAMANT 


Dr. Davis Durham, un cunoscut oftal- 
molog englez, utilizează in mod curent în 
intervențiile chirurgicale asupra ochiului 
și în special la operarea cataractei o tehnică 
cu totul nouă. Un bisturiu cu tăișul de 
diamant, montat pe un inel care fixează 
ochiul în tot decursul operației, îi permite 
să realizeze incizii de o înaltă precizie, 
eliminind imperfectiunile care apăreau da- 
torită manipulării libere a instrumentelor. 

Cele 65 de cazuri operate cu noul aparataj 
au dovedit eficacitatea dispozitivului. In- 
cizia realizată pe distanțe strict necesare 
și de adincime exactă are efecte importante 
și asupra timpului de tratament postope- 
ratoriu. Ea grăbeşte intrarea bolnavului în 
convalescență și scurtează timpul de aco- 
perire a ochiului. Acest lucru constituie 
un factor psihologic de prim ordin care 
redă încrederea pacientului şi intervine di- 
rect în procesul de normalizare a activității 
centrilor optici. 


NEUTRONII _ 
REGENEREAZA 
FOTOGRAFIILE 


Un mare număr de fotografii unice se 
consideră pentru totdeauna pierduţe, deoa- 
rece acestea, cu trecerea timpului, se deco- 
lorează, iar restabilirea lor nu se poate face 
prin nici unul dintre mijloacele cunoscute. 

Se pare însă că această restabilire este 
totuși posibilă prin folosirea unei tehnici 
speciale. Nu de mult, în S.U.A., un specialist 
a supus astfel de fotografii decolorate unui 
bombardament cu neutroni, după care parti- 
culele de argint rămase în emulsie pe foto- 
grafie au devenit radioactive si au început 
să emită raze gamma. Intensitatea acestora, 
bineînțeles, a depins de cantitatea de parti- 
cule de argint care s-a păstrat. Mai departe, 
de pe fotografia «caldă», prin metoda presei 
de contact, el a obținut pe o peliculă 
roentgen imaginea dorită. 


STICLA 
DE CAUCIUC 


În S.U.A. un grup de specialişti au 
elaborat o sticlă nouă, care reuneşte 
transparența sticlei obișnuite cu elasti- 
citatea cauciucului. Ea nu poate fi zgiriată 
nici cu cuțitul, nici chiar cu diamantul. 
Dacă o astfel de sticlă este lovită cu 
ciocanul, ea rămine intactă, iar ciocanul 
sare în sus ca atunci cînd ar lovi o bucată 
de cauciuc. La o grosime de 6 mm, sticla 
de «cauciuc» nu lasă să treacă prin ea 
glontele. 

Denumirea de «sticlă de cauciuc» se 
datorește nu numai proprietăţilor ei fi- 
zice, dar şi compoziţiei sale chimice; 
ea se fabrică dintr-un material pe bază 
de cauciuc. 


E A 
“eset AUTOMATIZAREA 
IN NAVIGAȚIE 


La 26 iunie 1966 și-a început plutirea pe apele oceanelor noul petrolier francez «Do- 
labella», construit de șantierele de la Saint-Nazaire. Considerat drept «banc de încer- 
care pentru flota petrolieră mondială», acest vas dispune de cele mai perfecționate 
instalații de navigație automată și de încărcare-descărcare. Este lung de 244 de metri 
și lat de 35 de metri. Are 12 cisterne, cu un volum total de 87 000 m°. Un grup turbore- 
ductor, cu dublă tracţiune şi cu o putere de 16 220 CP, îi imprimă o viteză de 16 noduri. 
Aceste date nu au nimic deosebit față de cele întilnite la alte nave, dar în ceea ce priveş- 
te automatizarea, «Dolabella» întrece tot ce se cunoaște pina acum în navigaţie, încit, 
la nevoie, ar putea pleca în cursă chiar fără nici un om la bord. Doi piloți automati, care 
lucrează supraveghindu-se reciproc, conduc nava după programul memorat la pornirea 
spre destinaţie. Un sistem de televiziune, cu 6 camere și 38 de detectoare, cuplat cu două 
instalații de radar, semnalează obstacolele apărute în calea navei şi, în caz de nevoie, co- 
mandă manevrele de ocolire, de stopare sau de mers înapoi. Calculatorul numeric din 
ansamblul instalaţiilor electronice supraveghează funcţionarea mașinilor, le stabileşte 
randamentul și deficiențele şi, prin «ochii» pe care-i are amplasați în toate punctele 
cheie, «vede» orice început de incendiu si comandă funcționarea stingătoarelor fără 
intervenția echipajului. Același calculator mai are și misiunea de a scrie jurnalul de bord. 
Încărcarea, descărcarea și spălarea cisternelor se fac total automat, contribuția omu- 
lui la această operaţie fiind simpla apăsare pe butoanele de comandă. Dimensiunile, 
nespectaculoase, ale petrolierului au fost determinate de nevoia accesului său în toate 
porturile și, mai ales, de trecerea prin canalul de Suez, spre bazele de încărcare din Gol- 
ful Persic. 

La Essen (R.F. Germană) are loc anual o 
expoziție internațională de sudură. Remarcabil 
pentru progresul înregistrat în acest domeniu 
este agregatul pentru sudura prin puncte a 
elementelor de radiatoare de pînă la 900 mm 
prezentat în anul 1966. 

După cum se vede în fotografie, elementele 
trec prin diversele faze de sudură cu ajutorul 
unui. dispozitiv special de transport sub forma 
unor brațe de pîrghie. Randamentul sporit al 
agregatului se datoreste faptului că toate 
operațiile pregătitoare si de sudură propriu- 
zisă se realizează automat, inclusiv punerea 
in pate a radiatoarelor. 

n ceea ce priveşte sudura cu arc voltaic, 
se constată o mare varietate a generatoarelor 
electrice folosite. Pentru ușurința deplasării 
si asigurarea unor intervenţii prompte și 
operative, mai ales în cazul lucrărilor la 
reţelele tehnice-edilitare orăşeneşti, au fost 
realizate noi tipuri de transformatoare mobile, 
de mici dimensiuni, cu ajutorul cărora genera- 
toarele se pot branșa direct la rețeaua elec- 
trică publică de 110 V sau 220 V. Sudura cu 
arc voltaic se extinde rapid la table subțiri. 

Un domeniu cu totul nou în care intervine 
sudura este acela al instalaţiilor de apă, 
canalizare si electricitate, care, în interiorul 
clădirilor, folosesc pe scară tot mai largă 
masele plastice. Pentru aceasta au fost reali- 

zate agregate speciale de sudură a ţevilor de 
masă plastică. 

n cadrul noutăţilor prezentate au atras 
atenţia o serie de substanțe rășinoase care se 
remarcă printr-un grad mare de adezivitate. 
Asemenea materiale pot fi utilizate cu succes 
la lipirea fisurilor nesudabile constatate la 
elemente metalice sau chiar în cazul unor 
rupturi ale acestora în secțiuni nesolicitate 
intens. 

SUBMARIN 


ELECTRO 
MAGNETIC 


Ideea a pornit de la delfinii dresati care, 
în afară de faptul că pot deveni excelenți 
jucători de polo, pot aduce diferite servicii 
tehnice (așezarea corectă de cabluri subma- 
rine, aducerea la suprafață a unor obiecte 
etc.). «Avantajele» delfinului pentru cerce- 
tarea științifică a mediilor subacvatice se 
rezumă la două caracteristici de bază: ma- 
leabilitate și minimă agitare a apei. 

Un submarin miniaturizat de 3 metri lun- 
gime, care circulă cu viteză cuprinsă între 
3 si 5 km/oră, fără a utiliza motoare cu 
explozie sau cu jet, deci fără a tulbura vizi- 
bilitatea si limpezimea mediului, a fost 
experimentat cu succes la Santa Barbara în 
California. Motorul a fost înlocuit de un 
sistem de propulsie electromagnetic bazat 
pe același fenomen care face ca rotorul mo- 
toarelor electrice să se miște. 

Submarinul electromagnetic EMS-1, ima- 
ginat si experimentat de inginerul Stewart 
Way, utilizează o baterie de acumulatoare 
care alimentează cu curent electric o bobină, 
instalată în lungul submarinului de la provă 
la pupă. Se creează astfel un cîmp magnetic 
care se transmite prin învelișul metalic de 
aluminiu al navei la straturile de apă aflate 
în contact cu submarinul. Aceiași acumula- 
tori trimit curent prin apa sărată de mare, 
bună conducătoare de electricitate, la doi 
electrozi situați de o parte si de alta a 
navei. 

Deoarece curentul se propagă perpendi- 
cular pe direcția cimpului magnetic generat 
de bobină, forța electromagnetică care apare 
se exercită în direcția opusă conductorului, 
în cazul de față chiar apa mării sau oceanu- 
lui. Deoarece apa mării este împinsă înapoi, 
submarinul este împins înainte, deplasîndu-se. 

Noua realizare tehnică prezintă o impor- 
tanță deosebită pentru cercetările oceano- 
grafice. Cu ajutorul acestui submersibil se 
pot studia fauna și flora submarină, adînci- 

APARATE DE SUTURA 


Istoria chirurgiei, de la primele ei începuturi si pînă în zilele noastre, vădeşte o mare atenţie 
pentru sutură. Prinderea, coaserea organelor, mușchilor si tegumentelor din zona unde a fost 
efectuată o intervenţie reprezintă o tehnică cu totul aparte, de mare importanţă, cu efecte egale, 
pentru starea ulterioară a bolnavului, ca și îndepărtarea cauzi care a determinat necesitatea 
operației. 

Cu toate progresele realizate în tehnica chirurgiei, unele chiar foarte spectaculoase, sutura 
a rămas cea tradițională, intervenind doar foarte mici schimbări legate de perfecta sterilizare 
a copcilor sau firelor utilizate. 

În urmă ċu 15 ani, Institutul de cercetări experimentale pentru aparate si instrumente chirurgi- 
cale din Moscova a propus spre utilizare o gamă de 20 aparate perfecționate de sutură, folosind 
fire de oțel inoxidabil. Procesul pătrunderii tehnicii noi în acest domeniu a fost foarte anevoios, 
chiar dificil, din cauza rezistenţei opuse de pacienți și chiar de chirurgi. Totuși, treptat sălile 
de operație moderne au început să fie dotate, pe lingă o serie întreagă de aparate si dispozitive 
anexe, și de instrumente pentru sutura automată. 

Recent un aparat de sutură care poate fi denumit universal, cu o greutate redusă si o utilizare 
mai largă, a fost experimentat cu succes în S.U.A. de către dr. Mark Ravitch de la Institutul de 
medicină din Chicago. Noul aparat are forma literei B şi realizează, în afară de o perfectă prin- 
dere a țesuturilor secționate, așa-numita tivire prealabilă a zonei de secționare care este expusă 
multă vreme, după operație, la singerări, creind pericolul de embolii (cheaguri de singe care se 
deplasează și pot obtura diferite organe, generind complicaţii, uneori grave). 

Experiențele efectuate cu acest aparat indică o reducere de 1/4 a timpului necesar suturii, 
chiar în cele mai complicate operații, ceea ce are o importanță deosebită pentru grăbirea termi- 
nării intervenţiei chirurgicale. Avantajele noului aparat sînt evidente la sutura unor organe care 
trebuie să asigure, în interior, o deschidere suficient de largă pentru tranzitul unor substanţe. 
Sutura realizată manual nu este precisă şi poate crea obturaţii. Este cazul frecvent al operațiilor 
pe stomac, în zona duodenală. 


Duoden 
(secțiunea de incizie) 


Sto mac 


Aparat 
auto mat 
de sutură 
în poziția 
deschisă 


Secţiunea 
de incizie 
Porțiunea 


Copcile 
de oțel 
inoxidabil 
în formă 
de B 


mea si temperatura apei, curenții marini etc. 
Dificultatea care părea de netrecut, aceea 
de a crea cîmpul magnetic necesar pentru 
propulsie, a putut fi depășită. Inițial, pentru 
a asigura propulsia unui submarin de mărime 
obișnuită, ar fi fost necesară scufundarea 
unui magnet convenţional de 500 000 de 
tone greutate, deci de 80 de ori mai greu 
decit deplasamentul unui submarin atomic 
de serie curentă. Descoperirea magneților 
compacți, cu o superconductibilitate supe- 
rioară, care, răciți la temperaturi apropiate 
de zero absolut (—27%C), produc un cîmp 


magnetic intens, a rezolvat din punct de 
vedere teoretic problema. 

În aceste condiții, magneţii necesari pen- 
tru a realiza cîmpul ce asigură propulsia nu 
depășesc 20 la sută din greutatea totală a 
submersibilului, ceea ce situează soluția în 
limitele tehnologice admisibile. 

EMS-1 nu este decit macheta experimen- 
tală a viitorului submarin electromagnetic 
autonom. Experiențele efectuate au dovedit 
că ideea este perfect realizabilă la propor- 
ţiile unui submarin de mărime normală. 

Indiferent de aplicativitatea restrînsă sau 
largă a principiului propulsiei electromag- 
netice în apa de mare, ingeniozitatea si 
utilizările în scopuri ştiinţifice ale noului 
tip de submersibil sînt remarcabile. 


IMPOTRIVA 
ZĂPEZII 
ŞI POLEIULUI 

ÎNCĂLZITE 
SOSELELE? 


Într-o serie de așa-numite «puncte critice», 
de pe numeroase șosele, circulația autovehicu- 
lelor este întreruptă de multe ori pe an din 
cauza zăpezii sau a poleiului. Este vorba, de 
obicei, de poduri peste văi cu curenți reci de 
aer, porțiuni de șosea în păduri şi de pistele 
marilor aeroporturi așezate în cimp deschis 
şi expuse curenților de aer. Există de pe 
acum numeroase brevete cu soluţii de rezolvare 
a acestei probleme, care se pot clasifica de 
fapt în trei grupe: țevi încălzite cu apă, 
aburi sau aer cald, radianți infraroșii și încăl- 
zirea cu ajutorul curentului electric, prin 
rețele dispuse în structura drumului. Fiecare 
din aceste sisteme a fost incercat la scară 
mare, pe diferite şosele sau aeroporturi, clari- 
ficindu-se în mare măsură avantajele şi punc- 
tele slabe ale fiecăruia. Cel mai puțin eficient, 
şi practic nerealizabil, s-a dovedit sistemul 
de încălzire cu ţevi, din cauza dificultăţilor 
de montaj, izolare și întreţinere și mai ales 
inerției mari a sistemului, durata de pornire 
şi de oprire fiind mult prea mari. Pe anumite 
porțiuni de șosele și poduri s-a încercat încăl- 
zirea cu radianți infraroşii, alimentaţi cu 
curent electric și plasați la înălțimi conve- 
nabile pe stilpi. Cu toate că s-au obținut unele 
rezultate, procedeul nu apare economic, din 
cauza randamentului foarte scăzut de utili- 
zare a energiei, și anume, ceva mai puţin 
de 10%. 

Primele încercări de încălzire a şoselelor 
folosind rezistența electrică s-au realizat în 
Elveţia la un pod, în apropiere de Zürich. 
S-au utilizat trei rețele metalice îngropate în 
ciment, la distanță verticală între ele de 
3 cm, iar ochiurile reţelei metalice erau de 
1 cm. Experiențele nu au dat rezultate sufi- 
cient de mulţumitoare, întrucît pentru cres- 
terea temperaturii şoselei cu 17 Celsius erau 
necesare cca. 5 ore. Nici reducerea adincimii 
la care este plasată prima reţea sub imbrd- 
cămintea asfaltică de la 3 cm la 2 cm nu 
a schimbat prea mult în bine rezultatele 
obținute. 

Soluţia cu rezultatele cele mai bune pare 
a fi cea recent pusă la punct tot în Elveţia 
pentru încălzirea pistei aeroportului Altenrhein. 
Ca purtător al cablurilor de încălzire se folo- 
sește o masă plastică deosebit de rezistentă, 
așa-numitul Rilsan (Polyamid 11), care se 
livrează sub formă de prisme deschise, cu 
lungimea de 30 cm şi care se pot monta in 
rețele de forme si dimensiuni diferite, întocmai 
ca jocurile de montaj din elemente pentru 
copii. În interiorul acestor rețele se introduc 
cabluri de încălzire. Reţeaua din material 
plastic constituie însuși elementul de rezistență 
din suprastructura drumului și ea se încăl- 
zește intr-un timp foarte scurt. Spațiile dir 
interiorul rețelei se umplu cu un mortar din 
răşini sintetice, din care se toarnă o peliculă 

Într-un raport publicat recent de către Organizaţia Mondială a Sănătăţii (0.M.S.) 
se exprimă îngrijorarea în legătură cu situaţia sanitară în unele regiuni ale globului 'mai 
slab dezvoltate. În anul 1966 starea sănătății populaţiei globului a suferit, în principal, din 
următoarele cauze: 

— lipsa de personal medical. În Africa, 14 ţări, fiecare cu o populaţie de peste 3 milioane 
de locuitori, nu posedă nici o școală medicală; 

— creșterea populaţiei orașelor, în țările slab dezvoltate, se face mult mai rapid decit 
dotarea cu mijloacele sanitare strict necesare apărării sănătății oamenilor care locuiesc 
în centrele aglomerate. 

Pentru a contracara efectele acestei situaţii, O.M.S. a inițiat 143 programe de cerce- 
tări ştiinţifice în domeniul biologiei reproducerii umane, geneticii umane şi imunologiei. 
Au fost încurajate, sub toate formele, cercetările în domeniul patologiei cancerului si 
al efectelor secundare ale bolilor cardiovasculare. 

n domeniul medicinei tropicale, eforturi considerabile au fost depuse pentru stu- 
dierea bolilor parazitare, şi în special a bolii somnului, care se face simțită în Africa. 

Tema-program adoptată în anul 1966 cu prilejul zilei mondiale a sănătăţii: «Omul în 
oraşele mari» a prilejuit, în numeroase țări, apariția unor studii și lucrări de analiză a princi- 
palsior aspecte sanitare ale vitaminizării pe scară largă, constatată în ultima perioadă 

e timp. 

De asemenea, cu prilejul primei sesiuni a consiliului ştiinţific al centrului internaţional 
pentru cercetarea cancerului, a fost elaborat, pentru prima dată, un program mondial 
pentru obținerea unor date comparative, pe țări şi continente în legătură cu epidemiologia 
şi patologia cancerului şi influenţa alimentaţiei si climei asupra răspindirii acestei boli. 


AUTOTRANSFUZIA 


Se ştie de cit de mare folos este transfuzia în stările de hemoragie, în stările de șoc și în 
diverse anemii. Se cunosc 4 grupe sanguine: 0, a, b şi ab, care la rindul lor se pot diferenţia 
datorită unor factori cum sint: factorul Rh, factorul beta, factorul gama etc. 

Singele se poate conserva prin diferite metode pentru a putea fi utilizat la nevoie. De curind 
s-a putut conserva singe timp indelungat cu ajutorul temperaturilor foarte scăzute. Asa se 
prezintă cazul unui bolnav din New York, dintr-o grupă sanguină rarisimă, care, trebuind sa 
fie supus unei intervenţii chirurgicale abdominale, necesita transfuzia unei mari cantități 
de singe. Puși in fata imposibilității de a găsi singe din aceeași grupă în cantitate suficientă, 
medicii curanţi s-au gindit a preleva singele bolnavului respectiv și să-l conserve pina în mo- 
mentul operației. 

Este ştiut faptul că nu se poate recolta de la un om decit maximum 200—250 g de singe, 
iar intervalul dintre două recoltări nu poate să fie mai mic de o lună. Și se mai ştie că prin 
procedeele obişnuite singele nu poate fi conservat mai mult de 3 săptămini. În această situație 
medicii respectivi s-au adresat Institutului naţional al singelui din Bethesda (Maryland), unde 
s-au luat măsuri de conservare a singelui la temperaturi foarte scăzute, prin azot lichid. Re- 
coltările au fost efectuate asupra bolnavului la intervale regulate şi imediat refrigerate după 
această metodă. 

Bolnavul a fost operat in condiţii optime, avind la dispoziţia sa tot singele necesar 
(1 1/2 litri). 


subțire de acoperire si pe toată suprafața de 
circulație. Rezistența la uzură a acestui strat 
s-a dovedit mai mare decit a~betonului sau 
asfalturilor utilizate obișnuit la construcţia 
şoselelor. 

Acest sistem şi-a cîştigat încrederea în 
urma funcționării sale cu succes timp de mai 
mulți ani la aeroportul amintit, dind rezultate 
bune si în iernile cele mai reci. În continuare, 
s-a lucrat la perfecționarea metodei, în special 
pe linia reducerii pierderilor de căldură. În 


acest scop s-a elaborat recent un izolator de 
înaltă calitate, buretele din moltopren dur. 
Acesta se montează sub rețeaua de încălzire, 
eliminind aproape în întregime pierderile de 
căldură, care este utilizată cu randament 
ridicat pentru topirea zăpezii sau gheții. In 
prezent, acest sistem de încălzire se extinde 
tot mai mult, dar, aşa cum s-a arătat, el este 
limitat la anumite porțiuni din drum, în 
special poduri, din cauza costurilor mari ale 
investițiilor si ale exploatării. 


REGLAREA 


TONALITATII 


Se cunosc multe montaje pentru reglarea tonalitatii folosite 
în amplificatoare de joasă frecvenţă și în partea de audio a recep- 
toarelor de radiodifuziune, începînd cu banalul «ton-control», 
compus dintr-un condensator și un potenţiometru, şi terminînd 
cu scheme complexe, cu reglajul separat al amplificării frecvente- 
lor joase și înalte, cu «registre de ton» pe o cale de reacție negativă 
sau cu amplificarea separată a frecvenţelor joase și înalte. 

De multe ori se pune problema introducerii unui reglaj de ton 
(separat pentru frecvențele joase şi înalte) la un montaj existent, 
fără a modifica amplificarea globală a amplificatorului sau a face 
modificări de structură în schemă. Montajul prezentat în figura 2). 
apare ca un adaptor care se poate introduce pe traiectul de audio- 
frecvenţă într-un punct convenabil ales, unde tensiunea de audio- 
frecvenţă este ca ordin de mărime 0,1 — 1 V, adică înaintea etaju- 
lui amplificator ce precede etajul final. El poate fi executat pe un 
mic șasiu, care se prinde pe șasiul existent, în caz că nu se mai 
poate da gaură pentru un nou soclu. Amplificarea acestui «adap- 
tor» este cu puțin superioară unităţii şi deci nu afectează montajul 
existent din acest punct de vedere. Consumul montajului este. 
de ordinul a cîțiva miliamperi (curent anodic). Ww 

Tensiunea de alimentare poate fi 200—300 V. Sint prevăzute 
două grupuri RC de decuplare și filtraj în circuitele anodice. Tubul 
utilizat poate fi orice dublă triodă cu factorul de amplificare 
A >70 de tipul 6 H9, ECC 83, 6 H2Tetc... 

Examinind schema se vede că primul etaj este un repetor cato- 
dic cu impedanță mică de ieșire, care prin intermediul unui con- 
densator de cuplaj alimentează rețeaua propriu-zisă formată din 
cei 2 potențiometri de 1,3 MQ , condensatorii de 220 pF, 2,2 nF, 
22 nF si rezistențele de 0,1 MA și 10 KA. 

Etajul următor este amplificator cu sarcina în circuitul anodic, 
care compensează atenuarea dată de rețea, astfel că amplifi- 
carea totală nu depăşeşte cu mult unitatea. 

Potenţiometrul de volum de la ieşire este necesar doar dacă nu 
există în montajul iniţial. 

În cazul cînd cei doi potențiometri nu se dispun în imediata 
vecinătate a montajului, se ecranează conductorii de legătură. 
În funcţie de poziţiile celor doi potențiometri , aliura caracteristi- 
cii de frecvenţă poate fi modificată în limitele indicate pe desen 


(fig. 1). 


UN NOU SISTEM 


DE TELEFONIE 
AUTOMATA 


De curind, centrul de cercetări științifice al firmei «Bell Tele- 
phone Company» a brevetat un nou sistem de telefonie auto- 
mată. Conform noului sistem, un abonat, în timpul unei convorbiri, 
poate forma încă unul sau mai multe numere de telefon şi să intre 
în legătură simultană cu mai mulţi abonaţi. Prin noul sistem se 
pot deci ţine conferințe, consfătuiri sau se poate discuta cu mai 
multe persoane ce sînt interesate în abordarea uneia si aceleiași 
probleme. De asemenea, noul sistem permite ca abonatul în 
timpul unei convorbiri să fie anunțat dacă o a treia persoană 
dorește să intre în legătură cu el. Ultima perfecționare a sistemu- 
lui constă în faptul că acesta permite ca abonatul să fie chemat 
la un alt număr de telefon, printr-o simplă comutare, âtunci cînd 
el pleacă de acasă în vizită la un prieten sau la serviciu. 


STABILIZATOR 
ELECTRONIC 


DE TENSIUNE 


În cazul cînd dispunem de un redresor capabil să debiteze 
300—400 V este foarte ușor să-i stabilizăm tensiunea. Este necesar 
doar să dispunem de un tub final capabil să suporte curentul 
cerut de sarcina pe care dorim s-o alimentăm şi de un stabilovolt 
care poate fi chiar un bec cu neon. Acesta din urmă nu este nece- 
sar să admită curentul sarcinii, deoarece așa cum se vede din 
schemă servește. doar ca element de referință. 

Cu ajutorul potențiometrului de 50 KQ putem modifica în limite 
destul de largi tensiunea de la ieşire, ceea ce constituie un alt 
avantaj în afară de acela al stabilizării tensiunii. Deoarece poten- 
țialul catodului tubului final folosit în montaj este ridicat fata de 
masă și cum în genere izolația catod-filament nu poate suporta 
mai mult de 100 V, vom alimenta tubul dintr-o înfășurare de fila- 
ment separată care nu se leagă cu nici un capăt la masă. Dacă 
curentul cerut de sarcină este mare, putem lega în paralel 2 sau 
mai multe tuburi finale de acelaşi tip, luînd anumite măsuri de 
precauţie împotriva amorsării unor autooscilaţii pe frecvențe 
foarte înalte, care ar duce la distrugerea rapidă a tuburilor. Rezis- 
tenţele de 50—1005? vor fi montate cit mai aproape de electrodul 
respectiv al tubului (la soclu). 

Acest stabilizator se poate anexa unui alimentator universal 
de tipul celor care au fost descrise în revista noastră. 

Oa menii de știință din diferite țări depun mari etorturi pentru a crea adevărate «vizoare» prin scoarță, 
spre interiorul Terrei. 

Substanța, sub presiunea uriașă în straturile interioare, se prezintă în general sub o altă formă de orga- 
nizare decit cea cunoscută la suprafață. Pentru ilustrare dăm mai jos un exemplu simplu, acela al crista- 
lelor de fier. Acestea au o structură diferită în funcție de presiune și te mperatură. Structura obișnuită la tem- 
peraturi joase este cubul cu volum centrat (stinga) denumit fiere. Structura la temperaturi intermediare 
este cub cu fețe centrate (mijloc), fier ă: La presiuni de peste 130 kilobari apare fierult (dreapta) hexagon 
compact. 

